
Maestrul Peter Deunov (1864 - 1944) a readus lumii 
învățătura marii Frăţii Albe Universale. 

Mesajul său, care înglobează cunoașterea omului în 
totalitatea sa, a universului vizibil și invizibil și a 
divinului, se adresează oricărui om care, în mod pe 
deplin liber, caută iubirea, înţelepciunea și adevărul în 
viaţă, pentru binele tuturor fiinţelor. 

Învățătura  augustei Frăţii Albe Universale se 
bazează pe trei principii: Dragostea, înţelepciunea și 
Adevărul, care formează tripla revelație a Dumnezeului 
unic. 

Cele trei aspecte ale divinității manifestate sunt 
fundamentele oricărei înţelegeri și realizări spirituale. 

Lucrarea fundamentală a discipolului care aspiră la 
comunicarea cu ierarhia Maeștrilor omenirii constă în 
supravegherea atentă a ceea ce primește sau emană din 
el prin intermediul gândurilor, sentimentelor sau 
acţiunilor sale din viaţa cotidiană. 

Secretul celor trei lumi: lumea divină, lumea 
spirituală și lumea materială, sau pentru oameni: 
gândirea, sentimentul și voinţa, este cheia care deschide 
poarta adevăratei cunoașteri inițiatice și care permite 
rezolvarea tuturor problemelor existenţei. 

Cel care nu cunoaște această cheie este condamnat 
la studierea exclusivă a lumii faptelor materiale, 
neglijând lumea legilor și principiilor care sunt forţele 
motrice ale lumii vizibile. Astfel el se mulțumește cu 
suprafața lucrurilor și rămâne prizonierul domeniului 


aparenţelor, al iluziei fără a putea atinge plenitudinea 
vieții și adevărata cunoaștere. 

Știința celor trei lumi este cheia care deschide toate 
porțile iniţierii. 


Prefaţă 


Pentru a înţelege sensul vieţii, trebuie să acceptăm 
să-i urmăm învăţăturile, să devenim elevi conștienți ai 
marii forţe a vieţii care însuilețește universul. 

Sensul vieţii rezidă în faptul că pământul este o 
școală uriașă și că oamenii vin aici pentru a face 
anumite experienţe, pentru a se îmbogăţi, a se îndrepta 
și a progresa rapid. 

Această școală a vieţii divine are trei nivele: școala 
suferinței, pe care o cunoaște toată lumea, școala 
înţelepciunii și școala iubirii. Fiecare ființă trebuie să 
treacă prin aceste trei școli pentru a atinge plenitudinea 
dezvoltării sale armonioase. 

Pentru a pătrunde în școala înţelepciunii trebuie să 
fii deja un discipol conștient și să accepţi să lucrezi 
asupra propriei tale materii, să-ţi activezi viaţa 
interioară; aceasta este școala în care este dată cheia 
trinității. 

Școala iubirii corespunde lumii divine, fiind școala 
fericirii, a libertății, a  plenitudinii, învățătura 
învățătorului lisus fiind generată de strălucirea acesteia. 


Cei ce nu acceptă nici dragostea, nici înțelepciunea 
se pomenesc obligatoriu în școala suferinței, a 
încercărilor. Nu este însă o pedeapsă, ci o etapă 
necesară dezvoltării armonioase a omului. 

Necazurile, suferința conțin ele însele multă 
înțelepciune și dragoste. Ele sunt adesea necesare 
trezirii sufletului. 

În școala vieţii divine, recunoaștem trei forțe care 
formează tripla revelație a Dumnezeului unic. Aceste trei 
forțe, aceste trei aspecte ale divinității materiale, sunt 
baza indispensabilă a înţelegerii învăţăturii universale. 
Toate religiile esoterice le menţionează și se poate spune 
că secretul celor trei lumi este cheia care deschide 
porțile iniţierii în înţelepciunea divină. 

În învăţătura Johanită (Sectă din Orient ai cărei 
membri sunt botezați în numele Sfântului Ioan 
Botezătorul) o numim „Tripla revelație a lui Dumnezeu” 
sau „Știința  Trismegistă”. Termenul  „Lrismegist” 
înseamnă de trei ori mare; el desemnează starea de fapt 
a celui ce posedă știința celor trei lumi: lumea divină, 
umană și a naturii vii. 

Pentru a fi un „Irismegist”, trebuie nu numai să 
cunoști cele trei lumi, ci și raporturile, schimburile care 
au loc permanent între acestea. Iniţiaţii sunt interesați 
îndeosebi de raporturile, de legăturile ce ţin laolaltă 
fiinţele şi diferitele ierarhii din natura vizibilă și 
invizibilă. 

În cazul oamenilor, această triplă revelaţie a unității 
divine se regăsește în facultatea de-a gândi, simți și 


înfăptui. Toată lucrarea unui discipol ce înaintează pe 
calea luminii în cadrul școlii înțelepciunii constă în a-și 
dezvolta armonios aceste trei facultăţi, prin care se poate 
dezvălui și manifesta lumea divină a iubirii. În cadrul 
intelectului, aceasta revelație produce lumina 
înțelepciunii, în al inimii - căldura dragostei, și în cadrul 
vieţii - puterea libertăţii. Aceste trei elemente sunt cele 
datorită cărora un discipol se poate înălța până la 
cunoașterea adevărului, pentru ca apoi să îl transpună 
în faptele sale. 

Dacă un discipol aspiră la cunoașterea adevărului 
unic și absolut, el poate, precum Buddha, să ia decizia 
de-a se așeza sub un copac în poziţie de meditaţie și să 
facă un efort formidabil de concentrare a gândirii pentru 
a se înălța spre lumea adevărului. El își îndreaptă atunci 
gândurile spre adevărul unic ce înglobează toate micile 
adevăruri particulare, toate punctele de vedere mai mult 
sau mai puţin limitate. El reflectează, construiește 
concepte și caută o definiție clară, o viziune limpede a 
adevărului. Când de pe urma meditaţiei sale ţâșnește 
lumina, discipolul şi-a atins scopul, cunoaște acum 
adevărul și îl înțelege. Acum, el nu mai are nevoie să-și 
concentreze gândurile asupra acestui subiect, deoarece 
gândirea vie nu e interesată decât de ceea ce nu 
cunoaște încă. Când știi cu adevărat un lucru, nu te mai 
gândești la el, e firesc. În acest sens, discipolul înţelege 
că viziunii sale îi lipsește ceva, și are acum nevoie să 
resimtă prin intermediul simţurilor sale interne ce 
anume este adevărul ca sentiment. El știe instinctiv că 


acest simțământ interior îl va face să înainteze și mai 
departe pe calea căutării adevărului. Atunci, el își începe 
concentrarea  senzitivă și elaborează în sinea lui 
sentimentul adevărului absolut. 

O dată ce acest sentiment și-a făcut apariţia, el 
poate să resimtă în străfundurile sale ce anume este 
adevărul. 

El are acum o înțelegere a adevărului prin 
intermediul celui de-al doilea centru al sentimentului. 
Această nouă înţelegere pare plină de căldură. Discipolul 
simte însă că mai există un element care îi scapă pentru 
a atinge esenţialul, adică plenitudinea revelaţiei. Din 
acest motiv, el hotărăște să persevereze în concentrarea 
sa, deoarece simte nevoia de a fi adevărul, de a fuziona 
cu el, de a se contopi cu el pentru a atinge unitatea 
desăvârșită, identificarea, și de a ieși din separație. 

Pentru a cunoaște în mod real adevărul, trebuie ca 
tu însuţi să fii adevărul, să fii una cu el. În această 
experienţă, discipolul descoperă că specificul separaţiei 
este o iluzie și că în realitate el a fost mereu una cu 
adevărul, legat indisolubil cu acesta, dar că nu o știa, 
uitase. El simte senzaţia de-a se trezi dintr-un vis 
îndelungat. Acesta este punctul final al revelaţiei. 

Ca subiect de concentrare am luat adevărul, dar 
discipolul e liber să aleagă subiectele care i se potrivesc 
mai bine. Dacă, de exemplu, ia ca subiect o portocală, el 
începe prin a-și concentra gândurile și îi analizează 
culoarea, forma, compoziţia chimică, funcţiile... Este faza 
de concentrare intelectuală. 


Apoi, el trebuie să încerce să simtă portocala, și 
pentru aceasta o va coji și o va mânca, gustându-i 
savoarea, impregnându-se de parfumul ei... aceasta fiind 
concentrarea senzorială. Apoi, se va identifica cu 
portocala pentru a deveni una cu ea, aceasta fiind 
concentrarea vie, trăită. Chiar și în simplul fapt de-a 
mânca o portocală regăsim legile științei trismegiștilor. 

Omul ştie prin intelect că portocala e bună pentru 
el, știe unde să o găsească și cum să o cojească... Apoi o 
gustă, o savurează, apoi în sfârșit îi asimilează 
elementele care vor fuziona cu el în alchimia digestiei. 
Recunoaștem clar aici cele trei faze ale procesului 
cunoașterii inițiatice, a percepţiei inteligibile. 

Omul poate percepe fiinţele prin intermediul minții 
sale, a sentimentelor sale și a vieţii. Prin gândirea activă, 
un discipol ţese o punte de lumină între ignoranţa sa şi 
cunoaștere, tot așa cum noaptea aprindem lumina 
pentru ca ea să ne dezvăluie obiectele. Dar cunoașterea 
astfel dobândită nu este completă, deoarece această 
lumină a gândirii nu face să apară decât latura 
exterioară, suprafața lucrurilor, tot așa cum coaja 
portocalei ascunde pulpa și sâmburii, cu toate că în 
același timp ea dezvăluie acţiunea și prezenţa lor. 
Sâmburii simbolizează spiritul, iar fructul în sine - 
sufletul. Coaja, corpul fizic, materia ascunde spiritul și 
sufletul, dar în același timp ele dezvăluie acţiunea și 
prezenţa lor. Dacă discipolul vrea să pătrundă latura 
interioară a lucrurilor, el trebuie să-și dezvolte 
sensibilitatea. Cu toate acestea, chiar și prin intermediul 


sensibilităţii, cunoașterea nu este încă desăvârșită, 
deoarece lipsește esenţialul: viața intimă, spiritul. Abia 
prin intermediul celui de-al treilea centru de cunoaștere 
devine discipolul ceea ce voia să știe, putând spune: 
„Sunt asta”, deoarece cunoașterea a devenit o stare de 
fapt. Doar această stare de fapt este adevărata 
cunoaștere din punct de vedere inițiatic. 

Gândirea și sentimentul sunt mijloace de acces la 
această cunoaștere divină. Ele sunt totodată mijloacele 
prin care o putem manifesta ulterior în lumea 
exterioară. 

Bineînţeles, într-un asemenea proces de cunoaștere, 
corpul fizic al discipolului nu se transformă în portocală; 
fuziunea se produce la nivelul conștiinței. Adevărata 
cunoaștere, sau gnoză, este înainte de toate o experiență 
interioară. Din acest motiv, învățătorul Sfântul loan 
spune: „Şi acest oraș (omul solar) nu are nevoie nici de 
soare (gândirea), nici de lună (sentimentul) pentru a-l 
lumina. Deoarece el este luminat de gloria lui Dumnezeu 
și mielul este farul său (iluminarea vieţii omenești de 
către viaţa divină)”. 

Putem să avem destule cunoștințe intelectuale sau 
sentimentale, dar în același timp să nu fim nimic. În 
acest caz, orice cunoaștere nu este decât deșertăciune 
sau mai curând abur, din care nu va rămâne mare lucru 
in următoarea reincarnare. 

Discipolul care s-a așezat pe jos ca să cunoască 
adevărul adevărat poate să rămână toată viața în 
meditaţie mentală sau în  contemplaţie în faţa 


adevărului, dar de îndată ce parvine la identificare, se 
ridică și se pune în mișcare pentru a acţiona și a lucra 
întru adevăr, fiindcă el este adevărul ce se manifestă în 
lume. 

Această știință a trismegiștilor este extrem de vastă, 
dar ce este important de știut e că un discipol trebuie 
să-și dezvolte armonios acești trei centri ai cunoașterii 
pentru a primi, a deveni tripla revelaţie a lui Dumnezeu, 
pentru a fi cu adevărat el însuși în realitatea fiinţei sale. 

Pentru aceasta, discipolul își poate imagina că, din 
înaltul cerului, dincolo de stele, o rază de lumină 
strălucitoare ca un diamant se desprinde din soarele 
tuturor sorilor și coboară înspre el pentru a pătrunde în 
verticalitatea solară a coloanei sale vertebrale. Această 
rază este cea a „individualităţii-care-sunt”. Menţinându- 
și concentrarea asupra acestei raze de lumină 
diamantină, și ţinându-se cât poate de drept, el își 
spune în sinea lui: „în raza de diamant a ființei mele 
adevărate care sunt veșnic, dragostea divină îmi dilată 
inima și ordinea cerească se pogoară în voința mea spre 
binele tuturor fiinţelor”. 

Firește că această mantra trebuie să fie pronunţată 
în conformitate cu arta magică a trismegiștilor, gândind- 
o, simțind-o și fiind una cu ea. 

Această cunoaștere a celor trei centre de inteligenţă 
din om trebuie aplicată în cazul conferinţelor și mai ales 
a esenţelor meditaţiilor date de învățătorul Peter Deunov. 
Aceste esențe de meditaţie provin din străfundurile și 
înălțimile lumii divine; ele conţin influența și forța triplei 


revelații. Din acest motiv, ele posedă puterea necesară 
pentru a-l ajuta pe discipol să-și dezvolte armonios cele 
trei centre. 

Fie ca recunoștința și dragostea noastră să se înalțe 
spre învățătorul Peter Deunov, acest binefăcător al 
omenirii, și ca învăţătura divină să fie aplicată în lume 
de un număr tot mai mare de Fraţi și Surori fără nici un 
fel de limitări, greșeli și iluzii, și spre binele tuturor 
făpturilor. 

Aplicarea învăţăturii divine cu sinceritate, puritate 
și limpezime este cel mai mare dar ce poate fi făcut unei 
fiinţe eliberate și realizate care a acceptat limitarea 
materiei cu tot ce implică acest lucru pentru a veni în 
ajutorul oamenilor de-a lungul întregii lor vieţi. 

Fie ca toţi cei ce se trezesc și ajung să vadă lumina 
să fie binecuvântaţi și apăraţi de strălucirea solară a 
școlii divine. 


Olivier Martin 


Cele trei lumânări 


În simbolul pe care îl vedeţi sunt trei cercuri 
concentrice. Ele reprezintă cele trei lumi: lumea divină, 
lumea spirituală sau astrală și lumea materială. 
Studierea lor este cheia esenţială ce deschide toate ușile 
adevăratei cunoașteri. Universul, oamenii și toate 
lucrurile sunt construite după modelul celor trei lumi 
simbolizate de acest desen. 

Atâta vreme cât oamenii nu cunosc această cheie, ei 
sunt condamnaţi să studieze doar faptele lumii 
materiale, neglijând lumea spirituală și cea divină, 
lumea legilor și a principiilor care sunt forţele motrice 
ale lumii faptelor. În acest fel, ei se mulțumesc cu 
suprafața lucrurilor, rămânând prizonierii domeniului 
aparenţei, al iluziilor, fără a putea atinge plenitudinea 
vieții și adevărata cunoaștere. 

Dacă facem analogia cu ființa omenească, cercul 
exterior este corpul fizic, cu toate posibilităţile și 
condiţiile pe care le posedă pentru a se manifesta: forța 
vitală, voinţa. Al doilea cerc este sufletul ce unește 
corpul și spiritul, iar al treilea reprezintă spiritul 
împreună cu toate potenţialele sale. 

Pentru ființa omenească, capacitatea de a primi și 
de a transmite mișcarea vieţii corespunde posibilităților 
și mijloacelor cercului exterior; posibilitățile și mijloacele 
acestor trei cercuri sunt capacitatea de a primi și 
transmite: mișcarea vieţii - pentru cercul exterior, 
căldura sentimentului - pentru cel de-al doilea, şi 
lumina gândirii - pentru cel de-al treilea. 


În cercul exterior, discipolul lucrează pentru a-și uni 
voința cu atotputernicia voinţei divine. În cel median, el 
se străduiește să-și deschidă inima spre a recepta 
dragostea universală, iar în cercul interior el primește în 
mintea și inteligența sa lumina înţelepciunii cosmice. 

Diametrul cercului exterior indică felul-în care omul 
se comportă primind influenţele celor trei cercuri, ale 
celor trei lumi - fizică, spirituală și intelectuală. În 
funcţie de ceea ce primește mai întâi - forţa vieții, 
căldura sau lumina - omul dobândește o mai mare 
capacitate de-a lucra respectiv pe plan fizic, în domeniul 
sentimentelor sau în lumea intelectuală. Vom spune 
despre acesta din urmă că dă prioritate gândirii. 

Forţa, căldura și lumina reprezintă trei lumânări 
aprinse în interiorul omului. Pentru a-și duce la bun 
sfârşit toate acţiunile, omul utilizează aceste trei 
lumânări aprinse în el. Succesul său în orice privinţă 
depinde de cantitatea de forță, de căldură și de lumină a 
acestor trei lumânări. 

Un discipol lucrează conștient asupra lui însuși 
pentru a-și spori puterea, căldura și lumina voinţei, 
sentimentelor și minţii. În felul acesta el izbândește în 
tot ce întreprinde pentru împărăţia Domnului. Dar 
oamenii care nu cunosc această știință vor să devină 
celebri fără a se folosi de trei lumânări. Cum vor 
proceda? Vor face ca măgarul? Când a creat lumea, 
Dumnezeu le-a întrebat pe toate animalele dacă erau 
mulțumite de situaţia lor. Măgarul, care găsea că e prea 
mic, s-a plâns. Toate animalele care treceau pe lângă el 


râdeau de talia sa, iar unele nici nu-l observau. Măgarul 
voia așadar să fie mai mare pentru ca să semene cu 
celelalte animale. A mai cerut, deopotrivă, și un glas mai 
puternic, pentru ca toţi să-l poată auzi. Dumnezeu i-a 
îndeplinit dorinţele, dar, începând să ragă, măgarul le-a 
speriat pe toate celelalte animale. Răgetul măgarului e 
puternic, dar lipsit de orice conţinut. Văzându-l pe 
măgar, omul i-a apreciat talia și l-a luat în grădină, ca să 
o păzească de corbi și de alte păsări. Măgarul s-a 
complăcut în rolul de paznic și, când a văzut păsările 
zburând din cracă în cracă, a început să alerge după ele, 
ca să le alunge. Făcând însă aceasta, el a strivit toate 
florile şi legumele din grădină. Văzând pagubele, 
stăpânul l-a bătut și l-a alungat. 

Cu toate acestea, măgarul era considerat inteligent. 
Când primul rege al lumii urma să se căsătorească, el l- 
a chemat pe măgar ca să-i spună ce părere are despre 
regină. Privind-o, acesta a spus: „Cu această regină, 
regele își va începe bine viaţa, dar și-o va încheia prost”. 
Din cauza sincerităţii sale, măgarul și-a atras multe 
necazuri. Din momentul în care și-a permis să-și spună 
părerea despre regină, mulţi au început să-și bată joc de 
el. Acum, când rage, măgarul spune: „Nu-ţi da părerea 
despre regina lumii”. Altfel spus, nu spuneţi ce credeți 
cu adevărat. Trăiţi în adevăr, dar fără a vorbi despre el. 
Nu vă daţi părerea despre înţelepciune, nici despre 
dragoste. Trăiţi în dragoste, fără a vorbi de ea. Dacă vi se 
pune o întrebare despre dragoste, înţelepciune sau 
adevăr, păstraţi tăcerea. Trăiţi în dragoste, înțelepciune 


și adevăr, și numai atunci veți putea vorbi despre ele așa 
cum trebuie. 

Oamenii din zilele noastre suferă fiindcă vorbesc de 
dragoste, înţelepciune și adevăr fără a le cunoaște cu 
adevărat. Dar să lăsam anecdotele. În fiecare anecdotă 
se ascunde un oarecare adevăr. Pentru a pătrunde 
înţelesul acestui adevăr, omul trebuie să mediteze, altfel 
nu va pricepe nimic. Cel ce nu gândește cu propria lui 
minte așteaptă ca fericirea să-i vină din afară. Dar în ce 
fel vine fericirea? Ea vine din frumuseţe, sănătate, din 
bine, din bunătate, inteligenţă, forță. Omul frumos e 
fericit, omul sănătos e fericit, omul bun e fericit, omul 
inteligent e fericit și omul puternic e şi el fericit. 
Dimpotrivă, cel ce e urât, rău, bolnav, prost și slab nu e 
fericit. 

Unii se plâng că oamenii nu îi iubesc. De unde știu 
ei asta? Cum consideră ei dragostea? Ea nu e ceva 
material, pe care să-i poţi cântări! Atunci, cum puteţi ști 
dacă sunteţi iubit sau nu? Există trei feluri de-a ști dacă 
cineva vă iubește sau nu. Cel ce vă iubește vă aduce 
lumina, căldura și puterea. Când intră în camera 
dumneavoastră, lumina lămpii devine mai puternică. 
Dacă iubiţi pe cineva, trebuie să-i aduceți cel puţin unul 
dintre aceste lucruri bune: lumina, căldura sau puterea. 
Dacă îi aduceţi lumina, cerul său se va ilumina; dacă îi 
aduceţi căldura, plantele lui se vor dezvolta bine; și dacă 
îi aduceţi puterea, sănătatea lui se va ameliora. 

La ora actuală, toată lumea vorbește de apariţia noii 
culturi, a noii ere. Cum se recunoaște influența acestei 


noi culturi ce se instaurează? Ea va împărţi corect și 
armonios lumina, căldura și forța în inima omenească. 
Când toate aceste forţe nu sunt bine echilibrate, omul e 
indispus. 

Unii spun: „Am o stare proastă, nu mă simt bine”. 
Aceștia se simt astfel fiindcă nu primesc cum trebuie 
lumina, căldura și forța naturii. Cel ce primește 
armonios forțele naturii vii se simte întotdeauna bine. 

Acum voi face o experienţă cu voi ca să vedem dacă 
aveţi ureche muzicală. Voi interpreta o melodie ca să 
constatăm ce anume primiţi înainte de toate: lumina, 
căldura sau forța. Orice s-ar întâmpla, nu trebuie să vă 
tulburaţi, ci să rămâneţi liniștiți, atenţi la tot ce se 
întâmplă în voi. Această experiență este importantă 
pentru a evalua, pentru a testa sensibilitatea voastră 
muzicală. Vreau să verific dacă simţurile voastre sunt 
armonioase sau nu. Ceea ce vă voi cânta va acţiona 
asupra voastră un an întreg. Unul poate percepe ceva 
astăzi, altul peste câteva zile, săptămâni sau luni, dar 
influenţa durează un an încheiat. 

Tradiţia iniţiatică afirmă că învățătorul Peter Deunov 
era reîncarnarea marelui inițiat Orfeu și aceasta explică 
faptul că a adus atâtea contribuţii în domeniul muzicii 
în folosul întregii omeniri. Toată opera și viaţa sa sunt 
impregnate de această muzică divină pe care a știut să o 
creeze în el după armonia cosmică. 

Pentru a-și dezvolta simțul muzical, discipolul 
trebuie să asculte muzică frumoasă și inspirată. În 
liniște și pace, în tăcere interioară și reculegere, el 


analizează efectul pe care îi produce muzica în el, în cele 
trei centre, ale gândirii, sentimentului și voinţei. 

Muzica corespunde mai degrabă centrului 
sentimentului, al simțirii, senzaţiei, imaginaţiei, iubirii, 
armoniei etc. Datorită ei, discipolul poate crea o 
ambianță, o atmosferă de lumină în aura sa și în a 
celorlalți. 

Muzica conține forță, sentiment și gândire. 
Discipolul al cărui simţ muzical este treaz poate utiliza 
muzica într-un mod magic pentru a crea curenţi de 
lumină în sufletul lumii, pentru a declanșa anumite 
forțe în el, pentru a-și rezolva problemele, etc. Prin 
puterea conținută în muzică, el devine un creator activ, 
dinamizând în el idei sublime, imagini, senzaţii, impresii, 
impulsuri care îl propulsează pe calea ce duce la 
împărăţia luminii și a libertății. 

Dacă discipolul vrea să dobândească lumina 
inteligenţei sau puterea dragostei, îi este de ajuns să 
aleagă o muzică adecvată, să-și imagineze că inteligenţa 
se instalează în el și că trăiește în dragoste. El utilizează 
această metodă magică pentru a rezolva toate 
problemele pe care le întâlnește în cale. 

În muzică este conținută posibilitatea celei mai 
înalte magii albe. Prin extazul muzical, discipolul 
pătrunde în lumi invizibile şi poate declanșa impulsuri 
de lumină, armonie și viaţă. 

La un alt nivel, în natură totul este muzică, totul 
vibrează și cântă; fiecare posedă propria sa influenţă, 
propria lui notă în simfonia cosmică și discipolul care își 


deschide sensibilitatea în fața acestei muzici a vieţii 
universale constată că face și el parte din marele tot, că 
este o notă în marea partiție. Cunoașterea acestei note 
divine a omului este un mare pas înainte în procesul 
„cunoaște-te pe tine însuţi” al iniţiaţilor. 

Discipolul se exersează în a produce muzica cea mai 
minunată cu putinţă prin intermediul gesturilor din 
viața sa cotidiană, a atitudinii sale, a gândurilor, 
cuvintelor, întâlnirilor, dialogurilor și comunicării cu 
ceilalți, cu natura și cu Dumnezeu. 

În muzică există un ritm și ritmul indică faptul că 
viața începe să se organizeze. Ritmul conţine un secret 
important, iar cunoașterea lui îi îngăduie discipolului să 
efectueze o lucrare în favoarea luminii. Pentru a învinge 
unele obstacole, forțe nedorite și obiceiuri ce trebuie 
schimbate, el trebuie să stabilească în viaţa sa cotidiană 
un ritm muzical, care să fie în armonie cu idealul său. 

întreaga creaţie a fost întemeiată pe legea universală 
a armoniei. Mai devreme sau mai târziu, oamenii vor 
trebui să devină permeabili față de această armonie: 
muzica din natură. 

Toată natura este impregnată de muzică. Din lumea 
invizibilă, ca și din cea vizibilă emană muzică. Când o 
fiinţă este receptivă, progresia ei pe calea evoluţiei este 
foarte rapidă. Pentru celelalte, e mai lentă. 

Important nu e doar să cânțţi, ci mai ales să știi cum 
să cânţi (în această privinţă, recomandăm lucrarea 
scrisă de Frida Theodosy: L'art du chant divin, metodă de 
dezvoltare spirituală şi de uniune cosmică în 


conformitate cu învăţăturile Maestrului Peter Deunov și 
O.M. Aivanhov. Editura Telesma). 

Tonurile din muzică, indiferent că e vocală sau 
instrumentală, nu pot fi îmbinate la nimereală. Dacă 
îmbinaţi tonuri ce nu se potrivesc, creați o dispută 
muzicală. 

Aceasta se întâmplă destul de rar, dar trebuie știut 
că chiar și cea mai neînsemnată dispută muzicală 
produce un anumit efect asupra lumii luminii, a căldurii 
sau deopotrivă a forței. 

Lumea luminii reprezintă lumea divină, iar cea a 
căldurii, lumea îngerilor. 

Îngerii se ocupă de împărăţia vegetației. Florile sunt 
o expoziţie organizată de îngeri. 

Lumea forţei reprezintă lumea umană. Gândurile și 
sentimentele omenești sunt asemănătoare unor flori 
existente în lumea nevăzută. Unele din aceste gânduri 
sunt aidoma spinilor. 

Cele trei lumânări din om trebuie să fie aprinse 
pentru ca el să poată învinge toate greutăţile vieţii. 
Prima lumânare aprinsă este cea a gândirii divine: ea 
trebuie să ardă necontenit și să răspândească lumină, 
fiind legată de sursa înţelepciunii. A doua reprezintă 
căldura divină: ea este în raport cu sursa iubirii. A treia 
este simbolul forței divine, fiind legată de sursa 
adevărului. 

Când aceste trei lumânări sunt aprinse și ard în om, 
el are o înţelegere corectă, este genial, bun și sănătos. 
Pentru el, situaţia exterioară pe care o are pe pământ nu 


are prea mare importanţă. Ce aţi putea câștiga dacă aţi 
trăi într-un palat regal? Omul inteligent rămâne 
întotdeauna același, indiferent că trăiește într-un palat 
sau într-un bordei. Cel ce este idiot rămâne idiot și într- 
un palat, ca și într-un bordei. 

Dacă sunteţi idiot, dar posedaţi putere și bunătate, 
ce aţi face cu ele? 

Dumnezeu a creat lumea umană pentru 
îndeletnicirea plăcută a oamenilor și a fiinţelor 
superioare care, din când în când, coboară pe pământ 
ca să se distreze. Și uneori, Dumnezeu însuși se 
distrează cu oamenii. Indiferent pe ce cale au apucat-o 
oamenii, Dumnezeu îi privește întotdeauna cu simpatie. 
În viziunea lui Dumnezeu, toate gândurile, sentimentele 
și actele omenești își au locul lor. Din toate acestea, el 
zămislește ceva frumos. 

În urmă cu trei ani, am asistat la conferința unui 
mare pictor american. Pentru a-i pune opera la 
încercare, unii desenau diferite linii fără nici o noimă, iar 
pictorul le îmbina într-un asemenea mod, încât crea din 
ele imagini frumoase și figuri armonioase; el punea 
fiecare linie la locul ei. 

Oamenii de azi nu au ajuns încă niște artiști buni, 
niște pictori talentaţi. Fiecare contradicţie face parte 
dintr-un tot. Dacă vă împiedicaţi de o contradicţie și nu 
o concepeţi ca făcând parte din tot, sau ca pe o linie 
dintr-un tablou, și nu o puteţi pune la locul ei, înseamnă 
că încă nu sunteți un pictor bun. 


Spuneţi despre cineva că e rău. În ce constă partea 
rea din el? De exemplu, dacă e băcan, nu a cântărit 
corect și a pus zece grame de zahăr în minus. 

Dar ce înseamnă astăzi zece grame, când poţi 
protesta chiar și pentru trei? Știţi ce înseamnă trei 
grame de zahăr? Știţi câte bucăţi de zahăr sunt 
conţinute într-un kilogram? Nici măcar nu le-aţi 
numărat. 

Discipolul nu trebuie să se polarizeze pe aspectele 
negative ale vieţii, ci să studieze, să se concentreze 
asupra aspectelor constructive, pozitive. Oprindu-se 
doar asupra aspectelor negative, el sfârșește prin a le 
atrage asupra sa, prin a le semăna și a deveni la rândul 
său negativ, conform legii magice: cine se aseamănă, se 
adună. Bineînţeles, nu trebuie nici să ignore aspectul 
negativ și să se cantoneze în iluzia credinţei că totul e 
pozitiv. Aspectul negativ există momentan și discipolul 
trebuie să înveţe să-l considere ca atare, și mai ales nu 
trebuie să îi acorde o importanţă pe care nu o are. 

Adeseori, în aspectul negativ al vieţii se ascunde o 
comoară tainică, un impuls de viaţă, care îngăduie celui 
ce o descoperă să se îmbogăţească. Prin gândirea, 
sentimentele și actele lui, discipolul trebuie să înveţe să 
transforme negativul din el însuși, din alţii și din 
împrejurările vieţii în pozitiv, în constructiv. 

Când ni se întâmplă să avem un necaz, trebuie să 
urmăm  preceptul învățătorului Iisus:  „lubiţi-vă 
dușmanii!” Un „dușman” este adesea un prieten ascuns 
ce vine să ne dezvăluie că ceva nu este încă desăvârșit în 


noi. lubindu-l, suntem într-o dispoziție adecvată pentru 
a-l ajuta să-și rezolve problema care este și a noastră. 
lubindu-și duşmanii,  ajutându-i să-şi rezolve 
problemele, discipolul devine un alchimist care 
transformă tot ce atinge în aur, în lumină. 

Înainte de-a dori să rezolve problemele lumii întregi, 
el trebuie să se ocupe de ale sale proprii. Abia atunci 
când este îndeajuns de întărit, când posedă lumina în 
gândurile sale, căldura în sentimente și intensitatea 
vieții divine în actele sale poate el să-i ajute pe ceilalți. 

Câte boabe de grâu sunt într-un kilogram? între 
douăsprezece și șaisprezece mii, depinde de grâu. Dacă 
bobul e mare, 

Într-un kilogram sunt douăsprezece mii; dacă e mai 
mic, sunt paisprezece, iar dacă e și mai mic, atunci sunt 
până în șaisprezece mii. Cu un kilogram de grâu pe an, 
nu poţi face mare lucru! 

Dacă aveţi nevoie de pâine, ce faceţi? Luaţi un bob 
de grâu, îl acoperiţi cu un ștergar, puneţi mâna 
deasupra și în cinci sau zece minute veţi avea o pâine 
proaspătă. Vreţi mere? Luaţi alt bob de grâu, îl acoperiţi 
cu un ștergar, vă puneţi mâna deasupra și în câteva 
minute veți avea mere. Orice aţi dori, îl veţi avea. Ce 
poate fi mai ușor? Și în acest fel, viața vă va fi mai 
ușoară. Va spuneţi că aveţi nevoie de legume? Luaţi vreo 
zece boabe de grâu, puneţi-le sub un ștergar, întindeţi-vă 
mâna deasupra,  reculegeţi-vă câteva secunde 
îndreptându-vă gândurile spre înalt, și legumele vor 
apărea. Omul are nevoie de cunoaștere! Un violonist bun 


își ia vioara, o acordează și cântă, fiindcă știe cum să o 
facă. Cel ce nu are experienţă, chiar dacă are o vioară 
bună, nu poate cânta la ea. Dacă reușiți să vă 
armonizaţi gândirea cu lumea divină, totul e posibil; 
dacă vă puteţi acorda inima cu lumea, spirituală, puteţi 
avea totul; și dacă puteţi să vă acordaţi voinţa cu legile 
lumii omenești, totul devine cu putință. Astăzi toate 
aceste lucruri sunt imposibile, dar în viitor imposibilul 
va deveni posibil. 

În legătură cu bobul de grâu, un Frate, discipol al 
învățătorului Peter  Deunov, relatează anecdota 
următoare: „Putem evoca un exemplu în care s-a 
manifestat puterea ascunsă a învățătorului, în primii ani 
de existenţă a comunităţii noastre la Isgrev, niște Fraţi și 
Surori și-au exprimat dorința de-a semăna grâu pe un 
ogor. Un discipol tocmai ne trimisese un obroc de grâu 
de cea mai bună calitate. După ce ogorul a fost arat, 
învățătorul, întorcându-se spre elevii aflați de față, a 
întrebat dacă știe cineva să semene. Un tânăr, agricultor 
de felul lui, a spus că da. „Atunci, seamănă ogorul», i-a 
spus învățătorul. Tânărul Frate și-a pus un săculeț la 
brâu, l-a umplut cu boabe și s-a apucat de treabă. După 
un timp, a observat că mai rămăsese foarte puţin grâu și 
că cea mai mare parte a ogorului nu fusese semănată. 
Era clar că grâul nu avea să ajungă. Nişte Surori au 
observat aceasta și au spus: «învăţătorule, nu a mai 
rămas decât foarte puţin grâu. Trebuie să trimitem pe 
cineva la oraș să mai cumpere.» învățătorul a răspuns, 
zâmbind, că nu avea nici un rost, și i-a spus 


semănătorului să-și continue treaba. Acesta din urmă s- 
a conformat și, în chip inexplicabil, săculeţul rămânea 
plin cu grâu! Chiar și după ce a semănat tot ogorul, mai 
rămăsese puţin!” 

În templele din Antichitate, inițiaţii se exersau pe un 
bob de grâu pentru a-i extrage puterea. Ei numeau 
această putere conținută într-un singur bob de grâu 
forţa de bază a tuturor forțelor. Datorită acestei puteri 
divine erau apoi capabili să obţină toate miracolele. 

Se întâmplă adesea ca oamenii să încerce un 
sentiment de rușine. De ce anume le e rușine? 

Dacă simţiţi rușine din cauza minciunii, a cuvintelor 
rele, a gândurilor și a sentimentelor răuvoitoare, asta o 
înţeleg. Dar să-ţi fie rușine pentru că nu ai încălțări, 
pălărie sau veșminte, asta nu o mai înţeleg. 

Odinioară era rușinos să nu porţi pălărie, dar acum 
cei mai mulți bărbaţi au renunţat la ea și nu se simt 
rușinaţi câtuși de puţin. Astăzi, să umbli fără pălărie e 
considerat ceva obișnuit, dar trebuie să știm că nu a fost 
întotdeauna așa. În această privință, oamenii au realizat 
un oarecare progres. Important nu e să porţi sau nu 
pălărie sau încălțări, ci să ai o anumită dispoziţie 
interioară. 

Lumea luminii îi cere discipolului libertate. Cel ce se 
mișcă prin această lume trebuie să fie liber. Nu poţi 
gândi liber dacă nu intri în lumea divină. 

Lumea căldurii cere și ea libertate. Nu te poţi simţi 
liber dacă nu intri în lumea spirituală, sau, altfel spus, 
în lumea căldurii. Lumina guvernează căldura și căldura 


guvernează forța. Deci cel ce este liber în lumea divină e 
deopotrivă liber în lumea spirituală, și cel ce e liber în 
lumea divină e liber și în lumea fizică. 

Lumina și căldura sunt niște inteligențe motrice în 
lumile superioare. Prin intermediul lor, fiinţele înțelepte 
guvernează forțele lumii fizice. 

Pentru a pătrunde în lumea luminii, discipolul 
trebuie să fie capabil preţ de o clipă să renunţe la toate 
prejudecățile, concepţiile și ocupațiile din viaţa zilnică. 
El mai trebuie să cunoască legile care guvernează lumea 
gândirii, fiindcă prin gândire poate intra discipolul în 
legătură cu lumea divină. 

Fiinţa umană este un emițător-receptor de gânduri, 
sentimente și impulsuri în interiorul oceanului cosmic 
în care este culundată. Gândurile emit o muzică, o 
vibraţie, se atrag reciproc, se unesc sau se resping. 
Gândurile bune atrag  binecuvântările cerului, 
producând în discipol o stare benefică, și în anumite 
cazuri ele pot chiar genera o reală iluminare. 

Discipolul care dorește să pătrundă în lumea luminii 
trebuie să renunţe la toate prejudecățile, ideile primite 
de-a gata, pentru a se deschide lumii divine, 
sincronizându-se cu ea. În liniște și în relaxare 
corporală, el își înalță gândirea spre sferele sublime ale 
luminii divine. În această stare, el captează gândurile 
cele mai luminoase și le lasă să acţioneze asupra lui, să 
pătrundă în toate sferele fiinţei sale pentru a instaura 
ordinea cosmică. 


El poate să aleagă deopotrivă un gând precis și să se 
concentreze pentru a intra în comuniune cu el, pentru a 
crea un contact cu influența sa magică din lumile 
invizibile. El se va simţi atunci înconjurat, protejat, 
iubit, îndrumat, inspirat de acest gând. 

Pentru aceasta, în tăcere și liniște, el începe să se 
concentreze asupra gândului: „Sunt lumina” sau a 
purității absolute, asupra adevărului, curajului, forței, 
frumuseţii, umilinţei, a vieţii interioare etc. El trebuie să 
formuleze gândul printr-o frază, ca de exemplu, în cazul 
luminii: „Sunt lumina, cunosc, iubesc și trăiesc în 
lumină”. 

Discipolul repetă această frază în gând, rămânând 
extrem de concentrat pentru a lăsa să lunece şi să 
dispară celelalte gânduri care încearcă să se strecoare 
prin fraza sa. Acest exercițiu poate fi prelungit atâta cât 
poate discipolul. Se poate ca efectele să nu se producă în 
timpul acestuia, dar se vor produce cu siguranță 
ulterior, deoarece gândirea conștientă este o forţă 
creatoare puternică, ce nu rămâne niciodată fără efect. 

Discipolul trebuie să capete bunul obicei de-a 
declanșa voluntar și conștient curenţi de lumină în 
sufletul lumii cu ajutorul gândurilor luminoase. 

Dacă discipolul este atent la gândurile care îl străbat 
în cursul unei zile, el va învăța multe, îndeosebi că cele 
mai multe dintre gândurile sale sunt mecanice. 
Discipolul trebuie să se concentreze voluntar asupra 
gândurilor luminoase pentru a intra în contact cu lumea 
divină și pentru a-și armoniza sentimentele și actele. 


Gândirea conștientă este un instrument puternic, 
pus la dispoziţia discipolului pentru a se elibera de 
forţele nedorite care îi încetinesc înălțarea spre libertate. 

Prin actul creator al gândirii luminoase, conștiente 
și voluntare, discipolul își regăsește libertatea divină. 

Mulţi dintre voi vor să fie puternici. Aceasta nu se 
poate în lumea fizică decât dacă îl iubești pe Dumnezeu 
din toată inima, din tot sufletul, din tot intelectul și din 
toată puterea. Cel ce nu îl iubește pe Dumnezeu în acest 
fel constată că lumea luminii, a căldurii și a forţei i se 
închide în faţă. 

Când îl iubești pe Dumnezeu, cele trei lumi îţi sunt 
deschise: cea fizică, spirituală și cea divină. Dacă nu îl 
iubeşti, lumea întreagă îţi este închisă. Te simţi izolat de 
toată lumea, ceva nu e în regulă cu tine și viața ta își 
pierde rostul. Te simţi rătăcit și cauţi motivul. Acesta 
este totuși simplu: ești lipsit de lumină. 

E de ajuns să-ţi pui în cameră o lampă cu gaz ca să 
te poţi orienta. Dar fără lumină te vei simţi întotdeauna 
pierdut. 

Toţi oamenii care trăiesc în lumea fizică sunt 
permanent în coliziune unii cu ceilalți. De ce se 
ciocnesc? Fiindcă nu au lumină. 

Lumea contemporană în care trăiesc oamenii este cu 
totul descumpănită, debusolată și din acest motiv își 
face apariţia această abundență excesivă de gusturi, 
dorinţe, gânduri și sentimente. 

Copilul își întinde mâna ca să apuce un măr dintre 
cele mai mari. El nu știe că uneori merele cele mai mari 


nu sunt foarte bune. lar adulţii, și bătrânii caută la 
rândul lor mere dintre cele mai mari. Aceste mere vor fi 
utilizate în viitor, dar astăzi încă nu. Un copil de un an 
poate mânca un asemenea măr? Când va avea 102 ani, 
atunci le va mânca, dar deocamdată, cât e mic, le va 
mânca pe cele mai mici. 

Unii spun că oamenii nu îi iubesc. Aceasta 
înseamnă că nu înţeleg dragostea. Omul nu acţionează 
prin el însuși, ci pentru el se manifestă fiinţele pe care le 
iubește: dacă ești căsătorit, în tine trăiește soția ta care 
te iubește. lar în această femeie trăiește soțul ei, 
deoarece el e cel ce o iubește. Așadar, bărbatul 
îndeplinește ceea ce femeia face în el și femeia 
îndeplinește ceea ce bărbatul face în ea. Totuși, omul 
crede că este propriul său stăpân și că el e cel ce 
acționează, iar femeia crede același lucru. Dacă li se 
spune că e un altul care acţionează prin intermediul lor 
înșiși, se vor supăra. Copilul vrea și el să se comporte ca 
un stăpân. Deci, cel ce vrea să fie stăpân e un copil. El 
poartă în sine dorinţa copilului. 

în Rusia, la oamenii simpli există credinţa că cel ce e 
sărac pe pământ devine bogat în cer. Într-o zi, un simplu 
soldat s-a pus să chibzuiască: dacă pe pământ sunt un 
simplu soldat, pe lumea cealaltă voi fi general. O dată, 
când era beat-turtă, abia ţinându-se pe picioare, se 
întâlnește cu o bandă de răufăcători. Aceștia hotărăsc să 
se folosească de el și, luându-l cu ei, îl deghizează într-o 
uniformă de general, iar unul dintre răufăcători îi spune: 
„Eşti deja pe lumea cealaltă. Pe pământ nu erai decât un 


simplu soldat, iar acum ești general. Uită-te cum ești 
îmbrăcat”. Soldatul s-a uitat în oglindă și s-a bucurat. 
Atunci, răufăcătorii i-au spus: „Acum poţi să te porţi ca 
un general și, orice ordine ai da, ele vor fi îndeplinite”. 
Soldatul a scuipat pe jos și răufăcătorii au curăţat 
podeaua. A scuipat într-un alt loc, și ceilalți au curăţat 
din nou la repezeală. Apoi a spus: „Vreau să mănânc”. 
Răufăcătorii au pus masa și l-au servit fără întârziere. 
„Vreau niște tărie”. La care ei au răspuns: „Nu există 
tărie aici, dar în rest îți putem da orice dorești. Când te 
vei întoarce pe pământ, ţi se va da și tărie”. După o 
vreme, generalul și-a exprimat dorința să-și găsească o 
femeie ca să se însoare. Răufăcătorii i-au adus una, dar 
mai trebuiau să-i procure și haine și podoabe pentru 
tinerii căsătoriți. Câţiva membri ai bandei, însoțiți de 
general, s-au dus prin magazine ca să cumpere tot ce 
trebuia. Au intrat într-un mare magazin, au luat cele 
mai frumoase bijuterii și nu au dat decât o mică sumă 
de bani, sub pretextul: „Deoarece cumpăram multe 
lucruri din magazine diferite, vom plăti restul mai târziu. 
Generalul va rămâne aici ca garanție, până ce vom 
aduce banii”. Și generalul se tot uita înjur, așteptându-și 
prietenii, când deodată îl vede pe superiorul său, care 
trecea prin faţa magazinului. Atunci soldatul l-a chemat 
și i-a spus: „Pe pământ eu îţi eram subordonat, dar 
acum îți sunt superior”. Ofițerul l-a recunoscut pe fostul 
lui soldat, dar nu reușea să înţeleagă ce se întâmplase 
de ajunsese să fie în uniformă de general. Atunci, a luat 
poziţie de drepţi. Apoi însă s-a adresat autorităţilor și în 


foarte scurt timp, acestea l-au dezbrăcat pe soldat de 
uniformă, ceea ce l-a dezmeticit din beţie. Au înţeles 
atunci cu toţii că toată treaba fusese organizată de o 
bandă de răufăcători, dar cel ce a suferit cele mai mari 
pagube a fost proprietarul magazinului. 

Care este diferența dintre lumea reală și cea ireală? 
Lumea ireală este umbra celei reale. Realul este lumea 
divină și toate celelalte lumi sunt mai mult sau mai 
puţin niște umbre. Rațiunea de-a fi a tuturor acestor 
umbre este de-a face posibilă înţelegerea. Lumea divină, 
ca şi lumea realităţii, nu are umbre și din acest motiv 
rămâne neînţeleasă. 

În lumea fizică, umbrele reprezintă contradicţiile. 
Prin ele, lumea devine comprehensibilă. Așadar, toate 
contradicţiile, disonanţele din muzică, din vorbire și din 
viață sunt necesare intelectului uman. Ele clarifică 
lucrurile. În viitor, contradicţiile vor dispărea. 

Ţi se întâmplă să spui că cineva te-a ofensat. Te 
simţi ofensat fiindcă înţelegi sensul cuvintelor, dar oare 
te-ai simţi ofensat dacă ţi-ar fi spus aceleași cuvinte în 
franceză sau în engleză? Atunci ai îi văzut că omul îţi 
spunea ceva, dar, neînțelegându-i limbajul, nu te-ai fi 
supărat. În acest caz nu există nici o ofensă, în lumea 
divină nu există nici cea mai mică ofensă. Acolo nu 
există vorbe rele sau injurioase. Dimpotrivă, dacă 
pătrunzi în lumea fizică, ofensa e pretutindeni. 

Ce este lumea divină? E lumea în care nu există nici 
o vorbă rea sau injurioasă. Dacă intri în această lume, 
nu te poţi înfuria, orice ai simţi. Chiar dacă ai vrea să 


ofensezi pe cineva, nu ai putea să o faci. O dată intrat în 
lumea divină, uiţi imediat toate suferințele și 
nenorocirile. Dimpotrivă, de îndată ce ieși, ţi le amintești 
pe loc. 

De ce lucrurile stau așa și nu altfel? Nu contează 
motivul, dar e un fapt că în lumea fizică ne amintim 
întotdeauna de negativ, în timp ce în lumea divină îl 
uităm. 

Discipolul nu trebuie să se identifice exclusiv cu 
trupul său fizic, și nici să accepte pasiv condiţiile 
materiale defavorabile din exterior, ci să dea 
preponderență spiritului viu care se află deasupra 
tuturor condiţiilor, în lumea luminii și a libertăţii. 

Prin puterea minţii sale active şi conștiente, 
discipolul se poate înălța spre lumea divină, pentru a se 
identifica și uni cu spiritul, cu Dumnezeu. 

Așa se face că în toiul celor mai mari încercări și 
necazuri, discipolul poate primi un impuls interior, o 
forță, o protecţie, o iluminare care îi îngăduie să 
transforme condiţiile exterioare, să devină activ, creator. 

Discipolul care descoperă întreaga putere a minţii 
posedă cheia cu ajutorul căreia să pătrundă în lumea 
luminii, în care negativul dispare cu totul. Cel ce nu 
posedă această cunoștință e la cheremul circumstanțelor 
materiale ale vieţii, fără a se putea face nimic, și nu 
încetează să se plângă, e veșnic nemulțumit și acuză 
condiţiile defavorabile ale lumii fizice. În acest fel, forțele 
negative îi acaparează puterea creatoare a gândirii și el 


nu-și mai poate uita deloc necazurile, fiind cufundat în 
tristeţe și furie. 

Lumea divină și lumea fizică nu sunt două lumi 
separate, ci formează o singură și unică lume. Totul 
depinde de starea de conștiință. Discipolul poate fi 
prezent în lumea fizică, și totuși trăiește, respiră și 
gândește în lumea divină. Aceasta este o stare de 
existență în care negativul dispare cu totul. Când este 
înconjurat de condiţiile defavorabile ale lumii fizice, el le 
recunoaște, le observă şi își spune: „într-adevăr, 
condiţiile exterioare îmi sunt defavorabile, dar în sinea 
mea, prin gândirea mea conștientă, dețin posibilitatea 
de-a mă înălța și de-a trăi în lumea luminii pentru ca 
apoi, prin sentimentele și voința luminate de strălucirea 
gândirii mele, să posed deopotrivă posibilitatea de-a 
genera impulsuri ce vor modifica și vor ameliora 
condiţiile exterioare. 

Gândurile sunt niște fiinţe vii și reale, cu ajutorul 
cărora discipolul poate transforma condiţiile negative ale 
vieţii în condiţii pozitive. Învățătorul Peter Deunov a spus 
acest lucru într-unul din cânturile sale: „Misii”, ale cărui 
cuvinte înseamnă: „Gândeşte corect, şi poartă în tine 
gânduri sfinte pentru viaţă”. E un efort al minţii 
îndelungat şi laborios, pe care discipolul trebuie să-l 
depună conștient. 

Data viitoare când condiţiile de viață vă sunt 
nefavorabile, încercaţi să faceţi această experienţă: în loc 
să vă lăsaţi copleșiți de descurajare, daţi uitării lumea 
fizică și faceţi efortul de-a vă înălța mintea spre spirit. În 


acest scop, puteţi utiliza muzica, mișcări de dans liber, 
parfumuri etc., care să vă ajute să transformați 
ambianța, calitatea aerului ce vă înconjoară. Veţi 
dobândi atunci noi impulsuri, idei, inspiraţii, iluminări 
din lumea divină, și le veți putea înfăptui cu ajutorul 
voinței. În acest fel, veţi alunga orice urmă de 
întunecime din voi. 

În urmă cu câţiva ani eram la Tirnovo (Fosta 
capitală a Bulgariei (n. t.)). Un domn venea adesea la 
mine ca să-mi ceară bani, iar eu îi dădeam de fiecare 
dată. Într-o zi însă i-am spus: „Ascultă, decât să vii în 
fiecare zi să-mi ceri bani, ar fi mai bine să-mi spui cât îţi 
trebuie cu totul ca să nu mă mai deranjezi zilnic. Eu nu 
sunt bancher ca să dispun întotdeauna de banii și de 
timpul meu. lar dacă nu am bani, trebuie să împrumut 
ca să-ţi dau”. După trei zile, s-a întors ca să-mi ceară 
1500 de leva. l-am dat. A luat banii regretând că nu îmi 
ceruse 10.000 de leva, și a plecat supărat. 

Sunt mulţi cei care, intrând în lumea divină, nu 
doresc prea multe lucruri, dar după ce le primesc sunt 
supăraţi, regretând că nu au cerut mai mult. Dar tu, ca 
discipol, trebuie să te mulțumești cu puţin. Un singur 
grăunte este la fel de preţios ca și câteva milioane de 
grăunţe. 

În lumea divină, lucrurile neînsemnate sunt la fel de 
prețioase ca și cele importante. Lucrurile importante s- 
au manifestat deja în spaţiu şi timp, iar cele 
neînsemnate ascund în ele capacităţile, potenţialul 
interior. Ele par mai puţin însemnate fiindcă nu 


beneficiază încă de condiţiile necesare pentru a crește și 
a se dezvolta. După un timp însă un gând neînsemnat 
poate deveni genial. 

Un gând neînsemnat poate face dintr-un om un 
geniu sau chiar un sfânt. Priviţi viaţa ca pe o sumă de 
entități mici și mari. Citiţi Sfânta Scriptură și fiți atenţi 
la tot ce scrie acolo, indiferent că sunt lucruri 
importante sau neînsemnate. 

Deocamdată, cărţile sfinte reprezintă un testament 
uman. Ele nu sunt scrise într-o limbă divină. Dacă ar fi 
fost scrise într-o limbă divină, ar fi reprezentat cu totul 
altceva. 

Acolo se vorbește despre cele trei lumi, dar nu știm 
care din ele este cea divină. Dacă vezi lucruri frumoase, 
atunci te afli în lumea divină și tot ce e în jurul tău e 
divin. Spui despre cel care a căzut în noroi că 
procedează în manieră omenească și te întrebi: „Poate 
omul să gândească, dacă e în noroi?” 

lar eu vă întreb: „Pot plantele să-și extragă seva 
hrănitoare din noroi?” Fructele dulci cresc din noroi. 
După ce a trecut prin straturile de nisip, apa murdară 
devine pură și iese la suprafața pământului, formând 
izvoare minunate. În lipsa lui de înţelegere, omul crede 
că lumea divină este rea sau impură, dar în realitate este 
pură și nimeni nu o poate întina. Lumea umană e cea 
impură, și scopul discipolului e să o purifice. Firește că e 
foarte greu să purilici gândurile şi sentimentele 
omenești, și din acest motiv oamenii suferă. Dumnezeu 


privește înspre ei, fără să îi judece, dar le șopteşte: 
„Purificaţi lumea în care trăiţi”. 

Am dori să subliniem o frază a învățătorului Peter 
Deunov: „Dacă vezi lucruri frumoase, înseamnă că te afli 
în lumea divină, și tot ce te înconjoară e divin”. Pentru 
inițiați, adevărata frumuseţe este o calitate a divinității, 
și Platon spunea: „Frumusețea e splendoarea 
adevărului”. Bineînţeles că pentru a cunoaște această 
frumuseţe divină trebuie să deţii o întreagă știință, ca și 
o anumită sensibilitate interioară. 

Cei mai mulți oameni caută frumuseţea în lumea 
fizică, în formele exterioare, dar adevărata frumuseţe nu 
se situează aici, ci trebuie căutată în lumea luminii, în 
strălucirea, în emanațiile cele mai subtile și mai pure ale 
fiinţelor şi lucrurilor. Pentru a exprima această idee, 
cabaliștii au situat frumuseţea în Sefirahul (În limba 
ebraică cuvântul sefirah este de genul feminin. Însă, în 
limba română, acest substantiv se comportă asemenea 
unuia neutru, (n. ed.)) Tiferet (Pentru aprofundarea 
subiectului vezi: Helmut Hark, Forţa de vindicare a 
arborelui vieții, Editura Orfeu 2000. (n.ed.)) din schema 
arborelui vieții. Tiferet înseamnă splendoare și 
corespunde soarelui (Recomandăm în acest sens cartea 
lui Olivier Martin, Le Soleil de Shamballa el l'école divine 
du Maitre St-Jean, Editions Telesma (n. ed.fr.)). Situând 
frumusețea în Sefirotul Tiferet, cabaliștii voiau să dea de 
înțeles că adevărata frumusețe nu se găseşte în lumea 
fizică, ci în splendoarea lumii luminii, pe care o 
întruchipează soarele. 


Pentru ca soarele să poată fi văzut, trebuie înainte 
de toate ca atmosfera să fie pură. Cabaliștii asociază 
puritatea cu Sefirath lerod din arborele vieţii. Acest 
Sefirath este plasat chiar între pământ şi cer, pentru a 
arăta astfel că doar cei ce duc o viaţă pură pot să 
cunoască şi să aprecieze adevărata frumusețe și să 
pătrundă în starea de conștiință a lumii divine. Această 
stare de conștiință pe care o generează contemplaţia 
adevăratei frumuseți este inexprimabilă, și cere înainte 
de toate să fie trăită, simțită. Bineînţeles, trebuie să 
recunoaștem că frumuseţea există și în lumea fizică, dar, 
după cum spune învățătorul Peter Deunov în privința 
lumii reale și a celei ireale, această frumuseţe nu este 
decât o umbră ce îngăduie oamenilor să se înalțe treptat 
spre adevărata frumuseţe ce se află îndărătul umbrelor, 
îndărătul formelor lumii fizice. Dincolo de formă și prin 
intermediul ei trebuie să descoperim ideea, ca și 
strălucirea de viaţă pură pe care o răspândește această 
idee. Ideea este cea care face înainte de toate ca forma să 
fie frumoasă și atractivă. Forţa idealului său grandios e 
cea care îi îngăduie discipolului să se înalțe înspre 
frumuseţe pe aripile credinţei înțelepte. 

Această viziune ideală a fiinţelor și a lucrurilor se 
întemeiază pe o sensibilitate pozitivă pe care discipolul 
trebuie să și-o cultive cu bună-știinţă. O dată ce 
discipolul şi-a dezvoltat această facultate, această 
viziune inteligibilă și pură a frumuseţii din spatele 
formelor, el posedă puterea de-a înnobila, de-a sanctifica 
până și rutina vieţii cotidiene. 


În viziunea adevăratei frumuseți, chiar și cele mai 
neînsemnate lucruri capătă un înţeles cosmic și divin, şi 
artistul transformă detaliile cele mai nesemnificative ale 
vieţii într-o trambulină prin care să ajungă la divinitate, 
ia lumea perfecțiunii. 

Când discipolul contemplă adevărata frumusețe, 
atunci izvorul vieţii curge în el, făcându-l să pătrundă în 
curentul sacru al vieţii, să se înalțe spre lumea 
spiritului, a purității, a armoniei, a libertăţii, a 
plenitudinii, a echilibrului, şi tot ce îl înconjoară devine 
grandoarea veșniciei. 

Adevărata frumuseţe este un înger puternic, care îl 
protejează și îl îndrumă pe discipolul care a ştiut să 
apeleze la el în drumul său. 

Este extrem de pozitiv să ne acordăm timp de câteva 
ori pe zi pentru a ne minuna cu bună-știință în fața 
frumuseţii pe care o exprimă pietrele preţioase, lumina 
soarelui în natura vie, culorile strălucitoare ale unei 
prisme, gândurile elevate ale unui maestru al 
înțelepciunii etc.  Asistând la răsăritul soarelui, 
discipolul poate deopotrivă să colaboreze cu îngerul 
frumuseţii imaginându-și, de exemplu, că pătrunde în 
împărăţia luminii. El își lasă atunci toate celulele 
corpului să se deschidă, să se impregneze de 
splendoarea, strălucirea, muzica și plenitudinea vieții 
lumii divine, a frumuseţii sublime. El privește, ascultă, 
simte cu ochii sufletului perfecțiunea absolută a 
împărăției frumuseţii. 


Există două feluri de-a privi lumea: al celui 
decepţionat de viaţă, care nu mai așteaptă nimic de la 
ea, și a celui care, purtat de viziunea ideală a frumuseții, 
se simte plin de ardoarea fericită de-a transforma lumea 
prin puterea credinţei sale inteligente. 

Toţi cei ce sunt îndrăgostiți de viață cunosc 
adevărata frumuseţe și o adoră în sine cu bucurie, 
umilință și simplitate. 

După scurt timp, învățătorul Peter Deunov a 
dezvăluit o altă cheie importantă: „Spui că cel ce a căzut 
în noroi procedează în manieră omenească, și te întrebi: 
«Poate omul să gândească dacă e în noroi?» La care eu vă 
întreb: «Pot plantele să-și ia seva nutritivă din noroi? 
Fructele dulci cresc din noroi. După ce a trecut prin 
straturi de nisip, apa murdară e curată şi iese la 
suprafața pământului, unde formează izvoare minunate. 
În neînţelegerea sa, omul crede că lumea divină este rea 
sau impură, dar în realitate ea este pură și nimeni nu e 
în stare să o întineze. Lumea omenească e cea impură și 
scopul discipolului e să o purifice.», 

Prin aceste cuvinte, învățătorul Peter Deunov arată 
limpede ce este munca spirituală. Fiinţa omenească este 
un spirit de lumină căzut în noroi, întruchipat în corp, 
și care însuflețește lumea fizică. Această idee este foarte 
bine exprimată la începutul Evangheliei Sfântului Ioan: 
„Și lumina strălucește în beznă și bezna nu a biruit-o”. 
Lumina din om este spiritul întruchipat în materie, într- 
un corp fizic: bezna. Munca discipolului constă în 
spiritualizarea materiei și în materializarea spiritului în 


scopul de-a zămisli fructe dulci. Spiritul se manifestă în 
om prin mijlocul gândurilor sale, a sentimentelor și a 
faptelor.  Discipolul poate acţiona prin intermediul 
acestor trei lumi asupra materiei pentru a o transforma 
în fructe. Aceste fructe sunt virtuţi, calități, posibilități 
noi pe care spiritul uman nu le poate dobândi decât 
întruchipându-se în materie. Suferințele, contradicţiile 
din lume provin din faptul că oamenii nu sunt încă puri, 
total conștienți, treji la nivelul gândurilor, sentimentelor 
și faptelor lor. Instrumentele lor interioare nu sunt încă 
întru totul potrivite pentru a se putea folosi de ele în 
chip conștient și a domina materia. 

Pentru a pregăti și purilica aceste instrumente 
interioare, trebuie deci ca ele să treacă prin straturi de 
nisip, adică prin suferinţe, limitări ce trebuie depășite, 
contradicții etc. O dată ce cele trei centre vor fi gata să 
întruchipeze spiritul divin și să domine materia, atunci 
oamenii vor deveni niște izvoare de apă pură şi divină la 
care vor veni să se adape toate spiritele naturii, toate 
viețuitoarele. Abia atunci împărăţia lui Dumnezeu va 
domni pe pământ și peste toate conștiinţele în toată 
splendoarea ei. 

Fiinţa omenească este aidoma unei plante, unui 
copac ale cărui rădăcini pătrund în profunzimile 
pământului, iar crengile se înalță spre cer. Crengile 
reprezintă gândurile, rădăcinile - voinţa, iar trunchiul - 
sentimentele. Aceste trei sunt facultăţile asupra cărora 
trebuie să lucreze discipolul pentru a deveni un 
intermediar viu și conștient între spirit şi materie. 


Gândurile sale trebuie să întruchipeze înţelepciunea 
divină, curentul sacru al luminii; sentimentele sale - 
dragostea universală, curentul sacru al muzicii cosmice, 
iar actele sale - adevărul, curentul sacru al vieții. 

Adevărul, sau actul corect din viaţă este generat de 
uniunea dintre dragoste și înțelepciune existentă în 
discipol. 

Necunoscând lumina învăţăturii inițiatice întemeiată 
pe cunoașterea celor trei lumi, unii spiritualiști spun: 
„omul nu poate gândi dacă se află în noroi”. Aceasta vrea 
să spună că cel ce caută divinul trebuie să părăsească 
lumea fizică. Discipolul însă tocmai că nu trebuie să 
părăsească materia, viaţa cotidiană, ci să lucreze asupra 
ei, în deplină cunoștință de cauză și cu dragoste. 

Munca exercitată asupra materiei dezvoltă, întărește 
voința și face să se nască mișcarea vieţii. Această 
mișcare generează la rândul ei căldura iubirii ce 
sfârșește prin a produce focul sacru, lumina iluminării. 
Aceasta este metoda prin care discipolul poate 
transforma viaţa cotidiană, materia în lumină și noroiul 
în fructe dulci. 

Munca discipolilor în lumea fizică trebuie 
întreprinsă cu această nouă conștiință. Discipolul nu 
trebuie să lucreze doar ia nivelul gândirii, a 
sentimentului sau al acţiunii, ci trebuie ca lumina 
gândirii să fie transformată în sentimente și acte, la fel 
cum munca, activitatea din lumea fizică trebuie să fie 
transformată în sentimente și gânduri. 


Știința iniţiatică nu este doar o învăţătură de înalt 
nivel filosofic și idealist, ci pretinde deopotrivă să fie 
experimentată în viață. Deopotrivă, pentru ca acţiunea 
desfășurată în cadrul vieţii să fie corectă, trebuie ca ea 
să fie conformă cu lumina înţelepciunii și a căldurii 
iubirii. Cel mai neînsemnat gest efectuat în planul fizic 
este o manifestare a mișcării vieţii, a voinței. 
Armonizându-și toate gesturile cu lumina înţelepciunii și 
căldura inimii, discipolul ajunge să dobândească 
dominația armonioasă a curentului sacra al vieţii. 


Esenţe ale meditaţiei 


Lucrând în cele trei lumi 

Sunt mulţi cei ce suferă de diverse boli. Ei au nevoie 
de o lucrare fizică făcută cu dragoste, o lucrare 
spirituală și una întru Dumnezeu, îndeplinite deopotrivă 
cu dragoste. 

Trebuie lucrat în toate cele trei lumi. 


Acţiunea 
Dacă la o acţiune au luat parte dragostea, 
înțelepciunea și adevărul, aceasta este divină. 


Dacă sufletul, spiritul și corpul tău au luat parte la 
ea, atunci este îngerească. 

Dacă mintea, inima și voinţa ta au colaborat, atunci 
ea este omenească. 


Dragoste, înţelepciune, adevăr 

Dragostea este calea tuturor celor ce trăiesc pentru 
Dumnezeu, înțelepciunea este calea tuturor celor cărora 
Dumnezeu li se manifestă. Adevărul este calea tuturor 
celor care învaţă să-L slujească. 

Pentru discipol, fiecare zi trebuie să fie una în care 
dragostea şi înțelepciunea se dezvăluie şi în care 
adevărul învaţă să slujească divinul. 

Fie ca dragostea din voi să fie pe măsura intensității 
vieții ce sălășluiește în voi. 

Fie ca înţelepciunea din voi să fie pe măsura luminii 
divine ce vă călăuzește. 

Fie ca adevărul din voi să fie pe măsura capacităţii 
voastre de a-L sluji pe Dumnezeu. 

Dragostea rezolvă toate contradicţiile; fără ea, 
existența nu se poate armoniza. 

Înţelepciunea aduce soluţia pentru contradicţiile 
intelectului. 

Adevărul domină contradicţiile voinţei. 

Dragostea este cea mai mare forță din lume, dar 
trebuie să fie însoţită de înţelepciune și de adevăr pentru 
a putea fi aplicată pe pământ. 


Înţelepciunea este cea mai înaltă culme; ea rezolvă 
antagonismele dintre bine și rău, punându-le pe 
amândouă la lucru. 

Adevărul este cel mai mare dirijor, care conduce 
întregul univers. 

Ce este cel mai greu de dobândit e înţelepciunea 
divină. Adepţi, îngeri și zei eșuează când se pomenesc în 
faţa încercărilor înţelepciunii. 


Imnul grandios al naturii 

Veșnicele manifestări ale naturii concurează la 
întreținerea în noi a gândurilor și a sentimentelor 
sublime: spectacolul stelelor fără număr, răsăritul 
soarelui, limpezimea unui cer senin, strălucirea luminii, 
adierea vântului, apa curând, mișcarea pământului, 
înflorirea plantelor,  ciripitul  păsărelelor, bucuria 
omului... 

Acest imn grandios al naturii trebuie să răsune 
profund în sufletul nostru, la unison cu viaţa noastră 
interioară trează. Abia atunci sufletul se va putea elibera 
de limitările terestre și să-și ia zborul spre soare, patria 
sa eternă. 


Dragoste, înțelepciune, adevăr 

Sufletul este templul adevărului; intelectul e 
sanctuarul înţelepciunii, iar inima e altarul iubirii. 

Rugăciunea 


În viaţa oamenilor, rugăciunea este acţiunea cea mai 
puternică, deoarece uneşte strâns gândurile, 
sentimentele și voinţa. 

Ea constituie lucrarea cea mai frumoasă și 
îndeplinește miracole. 

Rugăciunea este conversaţia noastră cu Dumnezeu. 


Puritatea 

De îndată ce o apă impură pătrunde într-un pârâu 
limpede, ea îl tulbură. Nu daţi voie unor curente 
îndoielnice să vă perturbe. 

De îndată ce observi că în tine e ceva tulbure sau 
rău, caută imediat să te eliberezi. Pentru aceasta, 
îndreaptă-ţi gândurile, inima și voinţa spre Dumnezeu, 
cerându-i să-ţi dea lumina, căldura pură și forţa sa 
eliberatoare. 


Ricoșeul 

Ţine bine minte ce îți spun acum: fiecare gând, bun 
sau rău, se întoarce la izvorul său și duce cu el tot cea 
dobândit în drumul lui. 

Nu poţi trimite cuiva un gând fără să-i suporţi 
consecinţele. E o lege ineluctabilă. 

Se poate să fi uitat ce ai făcut odinioară, dar astăzi, 
mâine, peste ani sau secole, te vei izbi de această 
realitate. 

Mulţumește-i așadar lui Dumnezeu pentru tot ce ţi 
se întâmplă, și acceptă totul cu un gând nou; în 
conformitate cu forța acestei legi, el ţi se va întoarce într- 


o bună zi aducându-ţi achiziţii importante și te va ajuta 
să-ți lichidezi datoria. 


Puritatea interioară 

Pentru a învinge cu ușurință bolile și suferinţele, 
pentru a depăși contradicţiile vieții lumești, purifică-ţi 
gândurile, sentimentele şi actele. Lucrează întru 
dobândirea a ceea ce se cheamă „puritatea interioară”, și 
atunci sângele ţi se va purifica și el. 


Adevărata cunoaștere 

Fă experiența de-a aplica dragostea în toate 
gândurile și acţiunile tale. 

Prin această forță incomparabilă, vei vedea sporind 
treptat în tine binefacerile adevăratei, realei cunoașteri. 
Vei descoperi un nou înțeles al vieţii tale și, cu o 
conștiință neîncetat lărgită, vei păşi în lumină spre 
înțelepciunea divină. 

Această lumină eternă te va face să descoperi 
imensa și armonioasa frumuseţe a vieţii și nenumăratele 
posibilităţi pe care ea le oferă. 


Masa zilnică 

Nu te apuca să mănânci fără a avea un gând de 
mulțumire iubirii universale, sursa veșnică a oricărei 
forme de viață. 

Recunoștinţa omului, conștiința sa deschisă 
măreției și plenitudinii vieţii îi umplu inima și sufletul de 


căldură vie, ce face să sporească în el tot ce e nobil, 
elevat și etern. 

Hrănindu-te, nutrește așadar respect și venerație 
pentru binefacerile iubirii și a înţelepciunii divine. Astfel, 
vei vedea cum în tine se instaurează bucuria și o bună 
dispoziţie permanente; vei fi cuprins de o fericire nouă. 


Unitatea celor trei centre 

Important nu este doar ceea ce gândești, ci și felul 
cum trăieşti. 

Pentru ca o problemă să poată fi corect rezolvată, 
trebuie ca gândurile, sentimentele și actele tale să se 
contopească într-un tot armonios. 

Trebuie să fii consecvent cu tine însuţi în fiecare 
moment al vieții. 


Legătura sacră 

Printr-o dorinţă nobilă, un impuls elevat, discipolul 
se unește cu spiritul fiinţelor superioare care îl pot ajuta 
și susţine în toate împrejurările. 

Atâta vreme cât durează această legătură, el trăiește 
în conștiința acestor mari fiinţe și lumina lor îl face să 
înainteze în bine; el se integrează în ritmul vieții 
universale care conferă o direcţie corectă tuturor 
dorințelor sale. 


Școala divină 
Vouă, elevilor marii vieţi, vi se cer nu numai 
cunoștințe teoretice, ci și o aplicare înțeleaptă a 


cunoștințelor voastre, și asta în tăcere, în umilință, 
deoarece, dacă drumul pe care îl aveţi de străbătut e 
binecuvântat, el e și lung. 

La orice vârstă, la fiecare treaptă a instruirii voastre, 
consideraţi-vă drept niște școlari începători. 

Te instruiești prin tot felul de lecţii și de experienţe 
agreabile sau amare. 

Elevul mulțumește întotdeauna pentru unele ca și 
pentru celelalte, și își continuă bucuros drumul spre 
bine, spre desăvârșire. 

Din toate împrejurările vieţii, el știe să tragă foloase 
pentru a se ameliora, pentru a lucra și sluji mai bine. 


Sublimul 
În lumea asta, lucrul cel mai necesar e hrana, cel 
mai plăcut e muzica și cel mai sublim e rugăciunea. 


Mișcarea conștientă 

Fiecare mișcare este expresia unor anumite forțe vii 
ce străbat fiinţa. 

O mișcare este perfectă când exprimă combinaţia 
armonioasă a forţelor spiritului, inimii și voinţei. 

Mișcarea este frumoasă când e făcută conștient, sub 
controlul muzical al inimii și gândirii. 

Mișcările lipsite de armonie, nechibzuite ne 
demonstrează existența unei conștiințe incă 
neorganizate. 


Tăcerea 

Tăcerea este mediul în care se maturizează 
concepțiile; e creuzetul adevăratei creații. 

Dumnezeu și marile spirite lucrează în tăcere. 

Spiritele obișnuite nu pot capta gândurile oamenilor; 
din acest motiv, cel ce vrea să izbutească în orice ar face 
trebuie să tacă, să evite să vorbească despre intențiile 
sale dacă nu vrea să întâlnească obstacole exterioare și 
interioare. 

În tăcere, o tăcere constructivă și nu pasivă, 
discipolul poate transforma negativul în pozitiv, 
înlăturând din cale tot ce îi stăvilește evoluţia. El își 
rezolvă problemele cele mai dilicile în tăcere și liniște 
absolută, când totul doarme și doar Dumnezeu 
veghează. 


Cele trei condiții 

Dacă greșelile omenirii nu sunt soluționate într-un 
mod chibzuit, ele sunt rezolvate prin război. 

Boala este un război, ea fiind cea care îndreaptă în 
cele din urmă gândurile, sentimentele și acțiunile 
greșite. 

Libertatea ta depinde de corectitudinea gândurilor, 
sentimentelor și voinţei tale. Numai dacă aceste trei 
condiţii sunt îndeplinite vei putea exprima dragostea și 
vei poseda sănătatea, fericirea și înțelepciunea. 


Intelect, inimă și trup 


Nimic nu e mai măreț decât să-l cunoşti pe 
Dumnezeu prin intelect, să-l iubeşti cu inima și să-l 
slujești cu trupul. 

Trebuie să-ţi creezi o minte care să fie o bună 
conducătoare de lumină, o inimă care să fie o bună 
conductoare de căldură și un corp care să fie un bun 
conductor al forţelor naturii. 

Dumnezeu și-a pus bunurile în mintea, inima și 
trupul tău. 

După cum îți sunt gândurile și sentimentele, așa vor 
fi și condiţiile exterioare. Dumnezeu ţi-a pus în mână o 
armă ce îți poate îi de ajutor. 

Trebuie să-i mulțumești Domnului pentru bunurile 
pe care ţi le dă chiar astăzi. 


Aplicarea corectă în viaţă a intelectului, inimii și 
voinţei 


Pentru ca un om să fie energic, puternic și sănătos, 
conștiința sa trebuie să fie veșnic trează și intelectul său 
receptiv. El trebuie să se ferească de orice influență 
negativă și să vegheze ca în inima și în intelectul său să 


nu pătrundă nici un sentiment străin care ar risca să-și 
facă sălaș și să-l domine. 

Există în lume situaţii dăunătoare ale căror 
consecinţe le-aţi putea suferi și care vă privează de mult 
bine. De exemplu, sunteţi în contact cu cineva care, în 
loc să vă aducă un gând benefic, vă pune în stare de 
somnolenţă, de dizarmonie, într-un cuvânt, într-o stare 
pasivă. 

Energia cerebrală, care trebuie să slujească la 
însufleţirea minţii voastre, poate fi deviată ca un pârâu 
într-o grădină; vecinătatea unei persoane lipsite de 
magnetism poate perturba curentul forței voastre 
cerebrale. 

Când două fiinţe care se iubesc conversează, una 
vorbește în timp ce alta ascultă cu atenţie, și reciproc. În 
acest caz, energiile lor operează un transfer pozitiv. Într-o 
bună zi însă ele încetează să se mai iubească; interesul 
mutual care le însuileţea dispare, și ele ajung să-și 
dăuneze reciproc: energiile lor se resping. Este deci 
preferabil ca două fiinţe între care armonia e absentă să 
se despartă. 

Știţi probabil că lumea actuală utilizează hipnoza în 
destule împrejurări. Aplicarea sugestiei poate fi întâlnită 
în aproape toate domeniile vieţii. Astfel, de exemplu, 
oamenii se supun voinței Domnului nu din convingere, 
ci cel mai frecvent sub influenţa fricii și a sugestiei. 

Când vă aflaţi în asemenea condiţii hipnotice, cei ce 
le-au creat profită de pe urma lor, și voi sunteţi cei ce 
suportă consecinţele! 


În cadrul dezvoltării lor spirituale, elevii școlii divine 
trebuie să vegheze ca forţele inimii, intelectului și voinței 
să fie mereu treze și vigilente. Un discipol nu are dreptul 
să risipească și să disperseze forţele pe care Dumnezeu i 
le-a încredinţat; el nu le poate împărtăși celorlalți decât 
energiile suplimentare a căror utilizare nu îi este 
necesară. 

Cel ce își lasă capitalul spiritual aservit plătește 
scump această greșeală. Înţelegeţi-mă bine: dacă ați 
sădit un pom care vă dă fructe bune, aveţi dreptul să 
sacrificați fructele, dar nu și pomul. E o lege pe care 
trebuie să o înţelegeţi dacă vreţi ca viaţa spirituală să se 
dezvolte în voi. 

La elevii unei școli spirituale, sau ai unei 
fraternităţi, există pericolul ca energia lor, îndreptată 
inițial spre lumea superioară, să ajungă să tindă spre un 
scop material. În acest caz, va avea loc ineluctabil o 
regresie și o prăbușire. Scopul vostru final trebuie să fie 
pur spiritual, chiar dacă mijloacele și metodele își 
păstrează un caracter material. 

Unii vin să mă asculte pentru a dobândi 
cunoașterea și înţelepciunea, deoarece aspiră să devină 
apoi niște „învățători” apreciaţi și retribuiți! Dacă devin 
„invăţător” ca să câștig bani sau pentru a dobândi vreo 
putere vanitoasă, atunci scopul meu e material. Dacă 
însă urmăresc obiectivul de a-mi ameliora viața proprie 
și pe cea a semenului meu, dacă acţiunea mea slujește 
la înălțarea sufletelor spre divin, convingându-le să 
renunţe la părerile false, atunci scopul meu este pur. 


Un discipol al școlii divine nu trebuie să se 
amăgească; el trebuie să-și cunoască posibilitățile şi 
capacităţile, ca și suma de cunoștințe și de forte de care 
poate dispune, fără a se supraestima și nici a se 
subestima. Abia atunci el va putea conta pe el însuși în 
toate circumstanţele vieţii, și în aceste condiţii studiul și 
înțelegerea lumii divine obiective îi vor deveni posibile. 

Atâta vreme cât omul nu se va încredința divinului 
ce rezidă în sinea lui, el va recădea mereu sub influenţa 
vechilor sale moduri de-a gândi și vedea, care vor anula 
toate manifestările binelui. 

Unul din principiile  Fraternităţii Albe este 
înfăptuirea ideii: „Fraternitate și Unitate”, ceea ce 
înseamnă înălțarea conștiinței la forme mai elevate. 

Finalitatea experienţelor și aplicaţiilor nu este aceea 
de-a satisface curiozitatea discipolului, ci de a-l face să 
înțeleagă acest mare adevăr: cel ce îl iubește pe 
Dumnezeu poate izbuti în tot ceea ce dorește. 
Bineînţeles, această lege nu este valabilă decât pentru 
bine și nu pentru rău. 

În toate circumstanţele vieţii, exprimaţi dragostea; 
ea vă va elibera de spaime și de îndoieli. Când vedeţi că 
cineva a făcut o greșeală, nu îl criticaţi, ci aplicaţi 
dragostea faţă de el: rugaţi-vă să poată ieși din situaţia 
respectivă. 

Omul recurge la Dumnezeu și nu i se adresează 
decât atunci când se găsește în condiţii dificile și grave, 
când se simte singur, părăsit de toţi. 


Un discipol trebuie să nu uite că omul se dezvoltă și 
se maturizează prin încercări şi suferințe. Cu cât 
discipolul este mai dezvoltat și mai puternic, cu atât mai 
mult reușește el să-și rezolve problemele în mod pozitiv. 
Un învăţător se bucură când are discipoli buni: ei îl 
înțeleg mai bine, și din acest motiv el le dă sarcini din ce 
în ce mai greu de îndeplinit. Ei nu merg pe un drum 
bătătorit. 

Viaţa nouă pe care lisus a dăruit-o omenirii este un 
capital cu ajutorul căruia oamenii își pot plăti toate 
vechile datorii. În calitate de discipoli ai acestei noi vieţi, 
trebuie să lucraţi asupra voastră înșivă cu asiduitate. 

Care este sarcina atribuită fiinţei umane? Cea de-a 
manifesta, de-a crește, de-a înflori și de-a produce un 
fruct divin. Pentru aceasta, ea trebuie să dea dovadă de 
o voință puternică ce trebuie să se afirme în domeniul 
lucrurilor mărunte, nu în al celor importante. Ca elevi ai 
noii vieţi, grăbiţi-vă să vă faceţi concesii mutuale, să vă 
iertaţi, să aveţi respect și stimă față de toate fiinţele. 
Acestea sunt primele condiţii pentru instaurarea iubirii. 
Acolo unde se manifestă dragostea, își fac apariţia și 
condiţiile favorabile înălțării și dezvoltării. 

Viaţa voastră actuală nu este încă adevărata viaţă, ci 
doar începutul unui bine pe care îl veţi simți mai târziu 
în toată plenitudinea sa. 

Într-o bună zi, ne vom afla într-o altă ambianță 
decât aceasta; vom accede la o lume nouă, la o cultură 
nouă. Organismul vostru va îi ameliorat, iar condiţiile 
vor fi minunate. 


Va fi tot pământul nostru, dar el va fi suferit 
schimbări radicale. Lumea actuală va trece printr-o 
transformare organică; întreaga materie va suferi o nouă 
cristalizare, totul se va schimba! Ne vom întâlni și vom 
revedea reuniunile noastre actuale desfășurându-se sub 
ochii noștri ca un film. Vom constata că, în cutare oraș, 
în cutare condiţie, supunându-se cutărui impuls venit 
din suflet, ne aflam adunaţi laolaltă în urmă cu mii de 
ani. Și ne vom mira că viaţa s-a desfășurat astfel! 

Această viziune, ca şi multe altele, vă va ajuta să 
înţelegeți mai bine sensul încercărilor prin care va fi 
trebuit să treceţi. Copiii trebuie să aibă răbdare: 
momentul actual nu este decât o scurtă percepţie 
anticipată a viitorului. Această viață viitoare se 
pregătește deja, dar nu este încă formată. Veţi intra cu 
toţii în ea și veți fi cu toţii bineveniţi. 

Pentru a accede la acest viitor și a nu vă întârzia 
evoluţia indispensabilă, trebuie neapărat să vă ocupați 
de înălțarea intelectului, a inimii și voinţei voastre. 
Trebuie să fiți atenţi să nu o corupeţi pe aceasta din 
urmă, să nu o puneţi în slujba unor forțe contrare, adică 
în slujba răului. Nu trebuie să abdicaţi de la dreapta 
voinţă, nici măcar spre folosul celui mai scump prieten; 
ea trebuie păstrată pentru îndeplinirea planului divin. 
Nu este îngăduit nici să-ți înlănțui semenului cu 
ajutorul inimii sale. Acestea sunt niște reguli a căror 
încălcare nu este iertată unui adevărat discipol. Cel ce 
transgresează aceste legi va bea paharul karmei până la 


fund și nu va fi mântuit decât atunci când va îi înţeles 
lecţia. 

În trecut aţi acumulat greșeli ca urmare a 
slăbiciunii, ignoranței și lenei voastre; ați contractat 
datorii ale căror consecinţe vă afectează negativ: aceasta 
este karma. Dar cu ajutorul iubirii și a uniunii fraterne 
puteţi să vă eliberaţi de ele. Feriţi-vă așadar să-i criticați 
și să-i acuzaţi pe alţii; critica, fie și doar mentală, e o 
răutate psihică. 

Va atrag atenţia: urmaţi o învăţătură sacră! Pentru a 
deveni discipoli adevăraţi ai Fraternităţii Albe, trebuie ca 
sfinţenia să vă impregneze intelectul, inima și voinţa. 
Gândirea voastră trebuie pusă întru totul în slujba 
binelui, inima în slujba iubirii și voinţa în slujba 
înţelepciunii divine. Acestea sunt niște legi ce nu suferă 
nici o excepţie. Dacă respectaţi aceste reguli, veți 
dobândi binecuvântarea lui Dumnezeu, veți acumula 
cunoștințe din ce în ce mai bogate și o putere din ce în 
ce mai mare, iar sufletul va vedea înfăptuindu-se treptat 
bucuriile pe care vi le dorește. 

Mulţi spun: „Nu am nevoie de învăţător, Spiritul îmi 
vorbește direct!” Aceștia nu au înţeles că ceea ce aud ei 
nu este Spiritul, ci doar niște spirite. Din negura 
veșniciei, am avut dintotdeauna nevoie unul de celălalt, 
iar cei ce pretind contrarul se înșeală. Cel ce e născut 
din Dumnezeu are întotdeauna nevoie de ceilalți, fiindcă 
Dumnezeu trăiește și în ei. 

Trebuie să ascultați ce vă spune Domnul. Totul 
trebuie să se îndeplinească cu dragoste și fără violență. 


Când aplicăm iubirea, ni se deschid toate ușile și 
toate bunurile sunt la dispoziția noastră. 

Acum, trebuie deci să ne deschidem intelectul, 
inima și sufletul așa cum se cuvine, pentru ca să se 
poată dezvălui această măreaţă lege a iubirii ce 
instaurează armonia în toate și în tot. 

De ce mă aflu aici, printre voi? Dacă va abateţi de la 
vorbele mele, veţi simţi foarte repede că Dumnezeu vă 
lipsește. Aceeași lege e valabilă pentru mine ca şi pentru 
voi. Aveţi nevoie de fratele vostru și el are deopotrivă 
nevoie de voi fiindcă Domnul viețuiește în amândoi. Toți 
oamenii au nevoie unii de alţii; în acest fel se manifestă 
în noi prezenţa lui lisus, a iubirii Lui. 

Uneori, e de ajuns și o privire pentru a da ajutorul 
pe care îl așteptăm, fie și inconștient, de la semenii 
noștri; în acest fel, dragostea poate transmite tot ce e 
mai înalt, însuilețitor și nobil. 

Predic acum, tinerilor și deopotrivă bătrânilor, 
dragostea care nu încetează niciodată, care curge dintr- 
un izvor nesecat, și pe care trebuie să o primiţi în inima 
voastră. 

Primul lucru ce trebuie făcut e să fii atent să 
zăgăzuiești accesul la intelectul vostru al oricărui rău; în 
nici un chip nu trebuie să îngăduiţi pătrunderea unor 
preocupări secundare, inutile sau negative. 

Deviza elevului școlii Fraternităţii Albe trebuie să fie: 
„Inima, spiritul, sufletul și voinţa i le consacru și mi le 
pun în slujba Domnului”. Orice făptură ce procedează 
astfel este binevenită și îi deschidem toate ușile. Dar cel 


ce neglijează această regulă va găsi ușile închise, și va 
rămâne afară așteptând o nouă epocă. 

Le recomand tuturor puritatea. 

Cine e pe drumul cel bun? Cine e pe drumul cel 
rău? Cine face binele și cine greșește? Aceasta nu ne 
privește; ce e important, e hotărârea pe care am luat-o 
de a-l sluji pe Domnul. În acest fel, vom studia și vom 
acționa precum îngerii care studiază și îndeplinesc 
voința divină! acești frați superiori ne vor dezvălui 
poezia, artele şi regulile lor de viaţă. 

În viitor, va trebui să începeţi să vă comportaţi ca 
niște discipoli ai Fraternităţii Albe; va trebui să fiți 
recunoscuţi ca atare după comportamentul și felul 
vostru de-a trăi. 

Fiecare elev, frate sau soră, trebuie să meargă drept 
ca un „Il, cu pieptul înainte și nu adus de spate; 
spinările încovoiate trebuie să se îndrepte. Chipul 
trebuie să fie luminos, cu o expresie care să dezvăluie 
forța virtuţilor. Din ochii discipolului trebuie să 
țâșnească iubirea și energia. Gura nu trebuie să fie 
strânsă, iar buzele, abia întredeschise, să exprime 
sănătatea și viaţa. 

Străduiţi-vă să fiţi puternici și voinici, pentru ca 
astfel să faceţi ca un eventual adversar să se gândească 
de două ori înainte de-a vă ataca. 

Fiţi slabi când e vorba de-a face răul, și puternici 
când e vorba de bine. 


A fi puternic înseamnă să ai sub stăpânire 
înlăuntrul și să-ți controlezi toate moleculele trupului, 
toată musculatura. 

Când începeţi un lucru, duceţi-l la bun sfârșit. 

Hrăniţi-vă cu alimente sănătoase. Nu uitaţi că gura, 
prin care se exprima iubirea, trebuie să fie pură. Trebuie 
să vă dezvoltați mirosul și sensibilitatea. Fiţi atenţi faţă 
de flori, plante și animale; evitaţi chiar să striviți vreo 
furnică ce vi se iveşte în cale. 

Doar dragostea vă poate îngădui să respectaţi toate 
aceste legi în chip firesc. 

Intenţia mea e de-a rupe toate legăturile care vă ţin 
și de-a nu le lăsa decât pe cele ce vă unesc cu 
Dumnezeu. Atunci Domnul va alcătui împreună cu voi o 
structură de viață nouă, întemeiată pe dragoste. 


OMC EES AENDA pat 


Esenţe ale meditaţiei 


Gânduri și sentimente 

Gândurile și sentimentele bune pe care le nutrim îi 
atrag pe oameni, ca și pe fiinţele superioare. 

Precum parfumul florilor sau poamele coapte din 
copaci, gândurile frumoase și sentimentele nobile atrag 
fiinţele vizibile și invizibile. 


Gândurile și sentimentele noastre sunt tot atât de 
indispensabile pentru lume ca și florile pentru albine. 

Ne construim viitorul prin intermediul gândurilor și 
sentimentelor. 


Sensul efortului 

Cel ce vrea să-și intensifice viața interioară prin 
credinţă, speranţă și dragoste trebuie să lucreze 
conștient asupra lui însuși. Care luptător a ajuns 
puternic fără să fi făcut exerciţii pentru a-și dezvolta 
mușchii? 

Un campion este un om puternic, d.nr pentru 
aceasta el şi -a lucrat ani de zile mușchii. 

Un filosof posedă forţa intelectului, profunzimea 
gândirii, pentru că își pune neîncetat creierul la treabă. 

Omul virtuos are o inimă mare fiindcă și-o exersează 
constant. Și apa se purilică străbătând o serie întreagă 
de procese: precipitare, filtrare, evaporare. Nimic nu se 
obține dintr-o dată, fără efort. 

Unii cred că este inutil și chiar prostesc să 
perseverezi în efort, dar trebuie știut că lucrurile 
înțelepte, inteligente se ascund adesea sub aparenţe 
inutile. Când un om crede că e foarte inteligent, el 
încetează să înveţe și pierde treptat tot ce a dobândit. 

Un om bogat, care nu se gândește decât la avuţia pe 
care a strâns-o deja, neglijând totodată să o fructifice, 
sărăcește progresiv. 


Asemenea oameni seamănă cu bondarii care 
zumzăie, intră și ies din stup fără să aducă o picătură de 
miere. 

Astăzi există destui bondari în stupul divin, care 
riscă să fie expulzați și distruși. 


Încrederea în Dumnezeu 

Indiferent ce vi se întâmplă, spuneţi: „E spre binele 
meu”, și veţi vedea cum lucrurile se rezolvă. Frumuseţea 
vieții constă în a nu te îngrijora, chiar și atunci când 
nimic nu pare să meargă cum trebuie. 

Nu aveţi nici o grijă, nici o temere; fiți întotdeauna 
mulțumit fiindcă Dumnezeu a creat lumea pentru ca voi 
să fiți fericiți. Dacă sunteţi nemulțumiți, acriți, negaţi 
prin aceasta însăși înțelepciunea supremă din lume. 

Nemulțumirea este o lepră pentru conștiință și 
necazul slăbește sistemul nervos. 


Binele universal 

Nu poți fi bun dacă nu respecţi binele altora, și nici 
acțiunile lor meritorii. Dacă nu apreciezi o lucrare bună 
înfăptuită de altcineva, înseamnă că nu ai nobleţe de 
caracter. În natură există o indivizibilitate: tot ce se 
petrece în cadrul ei privește pe toată lumea. Să nu crezi 
că ești o ființă aparte. 

Dacă cineva a făcut ceva bun, beneficiezi și tu de pe 
urma lui. 


Prima rază de soare 


Ca discipol, mergi în întâmpinarea primei raze de 
soare. 

Această imagine a răsăritului soarelui conţine ideea 
întâlnirii cu spiritul divin; e momentul când Dumnezeu 
ne vizitează. 


Dumnezeu 

Dumnezeu este conștiința omului. Nu îl căutaţi pe 
aici sau pe dincolo; din clipa în care îl descoperiţi în voi, 
îl veţi vedea pretutindeni! 


Viaţa închinată totului 

Omul cu adevărat moral gândește și acţionează 
pentru apropiații săi așa cum ar face pentru el însuși, 
cu un impuls interior sacru îndreptat înspre „Iot”, înspre 
Dumnezeu. 

El dorește binele pentru toţi şi se bucură de 
succesele celorlalţi la fel ca de ale sale proprii. 

Cel care nu trăiește decât pentru sine, indiferent ce 
eforturi face și ce rezultate obţine, nu va fi niciodată pe 
de-a-ntregul satisfăcut. 


Materialiștii 

lisus a spus: „în lume fiţi prudenţi ca șerpii și simpli 
ca porumbeii”. 

Materialiștii sunt adesea șireți, inteligenţi, dar 
neglijenţi în ce privește viața superioară, divină. 


Ca discipol, vă aparţine să le daţi exemplu prin 
câteva gesturi frumoase și veți putea, în schimb, să vă 
inspirați din inteligenţa și iscusinţa lor. 


Încercările 

Când gândești și suferi, cerul te observă și îți acordă 
încredere; el te consideră o ființă capabilă să 
înfăptuiască un lucru bun. Dacă viaţa ta e lipsită de 
obstacole, el te privește cu condescendenţă, ca pe un om 
inapt să-și asume responsabilităţi. Bucură-te deci că ești 
pus la încercare! 


Simţul muzical 

Să înveţi să îndeplinești voinţa tatălui nostru ceresc 
e o mare știință. E un lucru la fel de dificil ca și a studia 
muzica sau cântecul. 

Pentru a ajunge la rezultate bune, un muzician 
trebuie să depășească mari dificultăţi. Odinioară, când 
mă apucasem să cânt la vioară, toată lumea îmi spunea: 
„Vioara nu-ţi dă de mâncare”. Cu toate acestea, am 
perseverat. Primul meu profesor era bun; m-a învăţat 
regulile fundamentale ale instrumentului. Al doilea era 
un ceh, și era un muzician genial. Îl ascultam cu plăcere 
când cânta. Cunoscuţii mei mă întrebau ce urmăream 
continuând să studiez muzica, despre care considerau 
că nu e un lucru indispensabil în viață. Poate că nu este 
indispensabilă, dar e foarte importantă, deoarece merge 
mână în mână cu viaţa. 


Sunt douăzeci de ani de când mă ocup de problema 
raportului dintre muzică și sufletul omenesc, ca și de 
influenţa sa educativă asupra omului. Am ajuns la 
concluzia că fiinţa omenească nu își poate îndeplini 
convenabil treaba dacă nu este în sinea ei muziciană. 

Simţul muzical la om este vehiculul și 
transformatorul forțelor naturale. De fiecare dată când 
am avut greutăţi, m-am întors spre vioara mea, pentru 
ca ea sa mă ajute să găsesc cea mai buna cale de a le 
depăși. 

Muzica îl ajută pe om să găsească soluţia pentru 
problemele sale și face miracole. 


Practicarea binelui impersonal 

Cel ce face binele se unește cu marile fiinţe înțelepte. 

Dacă după ce aţi făcut de câteva ori binele, vă 
spuneți: „Am făcut asta fiindcă sunt bun!, greșiți. 
Trebuie să vă spuneţi: „Dumnezeu a acţionat prin mine”. 

Omul trebuie să fie bun înainte de toate pentru a 
manifesta prezenţa lui Dumnezeu în el, fără să aștepte 
nici o recunoștință din partea celor pe care i-a ajutat. 

Omul e bun fiindcă divinul ce sălășluiește în el este 
bun. 


Metodă pentru intuiție 

Odinioară omul poseda într-o mult mai mare 
măsură capacitatea de-a presimţi ce îl așteaptă, ce i se 
poate întâmpla. 


Acum, el și-a pierdut în bună parte această facultate 
și trebuie să încerce să-și recâștige sensibilitatea 
primară prin exerciţii adecvate. 

De exemplu, luaţi o carte pe care aveţi de gând să o 
citiți și puneţi-vi-o încet pe frunte, concentrându-vă și 
îndreptându-vă gândurile spre lumea înţelepciunii, pe 
care o întrebaţi: „Trebuie să citesc cartea asta, sau nu?” 
Rămâneţi apoi un minut sau două într-o așteptare calmă 
și veţi auzi atunci o voce blândă care vă va spune dacă 
lectura cărţii respective vă poate fi utilă în vreun fel. 


Gândirea 

Gândirea emană din marele centru al universului. 
Pentru ea, nu există nici obstacole, nici timp, nici 
spaţiu, nici materie. Ea se mișcă cu o viteză superioară 
celei a luminii și se propagă teoretic la infinit. 

Prin gândire se exprimă marea lume înţeleaptă a 
creațiunii și omul posedă darul minunat de-a capta şi 
de-a înţelege acest limbaj. 

Prin gândire, omul, în calitate de cetăţean al 
universului, comunică cu lumile îndepărtate, și în acest 
fel i se oferă posibilitatea de-a face schimb de cunoștințe, 
deoarece viața este una singură în imensa ei varietate. 
Noi o cunoaștem sub aspectele ei cele mai diverse: o 
lume îndepărtată ne vizitează sub forma aerului, a apei, 
a pâinii, a unei flori parfumate, a unui fruct savuros. 


Cele trei atribute ale divinului 


Mântuirea omenirii nu rezidă în vreo ființă, nici în 
sfinți, și nici în îngeri. 

Îngerii, sfinţii și oamenii de bună credință nu sunt 
decât slujitorii divinului. 

Mântuirea lumii rezidă în cel ce a creat-o, în 
Dumnezeu, care include, cuprinde și pătrunde totul. 

Această lume divină posedă trei atribute, fiind 
singura care le posedă: dragostea, înţelepciunea și 
adevărul. Ele sunt substanţa și realitatea sa. 


Puritatea, lumina și libertatea 


Puritatea: necesitatea sa 

O igienă mai completă este necesară vieţii oamenilor 
de astăzi. 

Este indispensabilă igiena corpului, a hainelor, a 
locuinţelor, dar este nevoie și de o igienă a intelectului, 
inimii și sufletului. 


Condiţia indispensabilă sănătății şi vieţii 
armonioase, echilibrată și constructivă, rezidă atât în 
igiena fizică, cât și în cea a gândurilor și sentimentelor. 

Impuritatea, oricare ar fi terenul în care prinde 
rădăcini, determină  indispoziţii, boli şi moartea 
prematură. 

Lăcomia, consumul cărnii, criticile, invidia, fumatul, 
alcoolismul etc. sunt vicii, dar și impurități. 

Când fumezi, îți transformi nasul într-un horn! 

Una dintre funcţiile nasului este de a folosi la 
respiraţie. În afara rolului său de furnizor de energie 
vitală, aerul, pe care trebuie să-l respirăm conștient și 
din abundență, ne ajută să ne clarificăm și să ne 
purilicăm gândurile. 

Sentimentele şi gândurile impure sau egoiste 
acţionează în organism ca niște veritabili viruși fiind 
sursa unor tulburări nervoase grave. Acești paraziți 
psihici constituie, de asemenea, cauza lipsei de armonie 
între sentimente și gânduri și, deci, a suferinței pentru 
individ. 

A ne ocupa de vicii și de slăbiciunile oamenilor este 
în egală măsură o adevărată molipsire psihică care ne 
distruge liniștea și armonia interioară a spiritului. 

Puritatea exterioară și interioară, acest echilibru 
decis și voluntar pe care trebuie să-l atingem, este prima 
condiție a dezvoltării autentice și sănătoase a tuturor 
facultăţilor noastre. 

Sufletul tinde spre puritatea totală, o dorește și o 
caută cu ardoare. Toate personalităţile de seamă, geniile, 


binefăcătorii omenirii și-au cultivat puritatea luminii 
minţii, care este condiționată de existența unui suflet 
cinstit și chibzuit. 

Cel care are grijă de puritatea spiritului și a 
trupului său va fi întotdeauna iubit. Femeia care are 
sufletul și sentimentele pure este iubită și respectată. 
Bărbatul  chibzuit, cu mintea luminată, este de 
asemenea iubit, căutat și susținut pentru a-și atinge 
țelul. 

Cei care neglijează să-și întreţină puritatea inimii 
slârșesc prin a-și pierde lumina și înţelepciunea 
gândurilor; descoperă cum dispare afecțiunea care îi 
înconjura, atât din partea soţului sau soţiei, cât și a 
prietenilor. 

Într-un cuplu armonios echilibrat femeia trebuie să 
aibă sufletul pur și omul să aibă mintea luminată; astfel, 
amândoi își vor menţine sănătatea și vor evolua din 
punct de vedere spiritual. În felul acesta, cultivând 
puritatea totală în ei, bărbaţii și femeile de astăzi pot să 
înceapă să trăiască sănătos și în bucurie. 

Pentru a deveni elevi autentici ai marii școli a vieţii, 
pentru ca secretele naturii vii să vi se dezvăluie, astfel 
încât să ajungeţi să înţelegeţi legile vieţii raționale și 
constructive, pentru a vi se dezvolta conștiința, este 
necesar să începeţi să vă simțţiţi frate și soră a tuturor 
fiinţelor. Este indispensabil să vă comportati ca atare în 
relaţiile pe care le aveţi eliberându-vă de orice îndoială și 
egoism. 


Trebuie să vă faceţi o curăţare interioară completă; 
trebuie ca vorbele să vă fie chibzuite, ca orice urmă de 
indispoziţie sau nemulțumire să vă dispară din suflet. 
Aceasta vă este cerută valul puternic de dragoste 
universală care vine de sus și coboară acum în această 
lume. 

Dacă acceptaţi acest impuls, el vă va elibera de 
sclavia milenară și vă va conduce spre înviere, spre 
lumină, spre puritate, spre libertate. 

Când femeia își pierde puritatea dragostei, când are 
tendința să încerce să profite de sentimentele pe care 
bărbatul le are față de ea și când bărbatul face din 
femeie un idol, amândoi se prăbușesc într-un 
materialism profund. În această stare lumina spiritului 
și libertatea sufletului îi părăsesc. 

Pentru a beneficia de puterea și de frumuseţea 
iubirii autentice, trebuie ca toate impulsurile pe care le 
aveţi, fiecare act pe care îl faceţi să fie pure, ideale. 

Dedicaţi-vă cu toţii studierii și experimentării 
metodelor purității totale asupra dorințelor și gândurilor 
voastre; este calea cea mai scurtă care duce la viața 
nouă, rațională, fericită și abundentă. Numai cei care se 
dedică acestui ţel pot trece pragul care duce la 
cunoașterea superioară, la lumina interioară și la 
libertate. 

Elevul conștient tinde, în toate activităţile sale, să 
cultive iubirea divină; își potolește astfel setea de adevăr 
și de libertate, adăpându-se la izvorul viu. Caută 
cunoașterea, forța, sănătatea în exemplele furnizate de 


viaţa ființelor evoluate, a geniilor, a marilor maeștri ai 
omenirii și în învățătura lor. 

Ucenicul care este animat de un ideal înalt îl 
urmează, cu credinţă și curaj. Impulsul sănătos pe care 
îl are - acela de a deveni un servitor bun al iubirii 
universale puternice, un lucrător calificat al binelui în 
toate şi peste tot, dar dacă nu va cultiva puritatea totală, 
va eșua și va sfârși prin a recădea în egoismul și 
minciuna ce îl vor conduce în mod inevitabil spre 
intuneric și moarte. 

Dacă doriţi să fiți iubiţi, protejaţi împotriva bolilor, 
dacă vreţi să vă amelioraţi relaţiile cu ceilalți, întăriți-vă 
memoria pentru a studia mai bine, dobândiţi cunoștințe 
și înţelepciune, fiți puri în inimă și spirit. Această idee 
fundamentală de puritate trebuie să vă însoţească 
neîncetat; trebuie să vă fie călăuzitor permanent la orice 
oră din zi. 

Iubirea este prima și cea mai mare realitate a vieții, 
căreia îi aduce lumină și armonie, frumuseţe și 
bunătate. Adevărul este cea mai înaltă manifestare a 
iubirii, mediul în care iubirea domnește în deplinătatea 
gloriei sale. lisus i-a răspuns lui Pilat: „Am venit pentru 
a manifesta adevărul”. 

Binecuvântaţi sunt cei cu inima și mintea pure, ei se 
apropie de marea înţelepciune, înţeleg cum acţionează 
aceasta fără încetare în lume pentru eliberarea sufletului 
omenesc, pentru înălțarea tuturor, fără nici o excepţie. 
Inima este centrul vieţii omenești; dacă găzduiește 


aspirații pure, înalță și purifică mintea, limpezește 
gândurile și le întărește capacitatea de creaţie. 

Puritatea absolută este deci terenul pe care trăiește, 
se dezvoltă și se maturizează discipolul vieţii universale. 

Puritatea îi conferă ucenicului tărie de caracter, îl 
eliberează din sclavia slăbiciunilor și a viciilor și îl apără 
de influenţele nefaste. 

Insuccesele pe care le aveţi în viaţă provin de la norii 
care vă întunecă orizontul. Fiecare greutate și fiecare 
suferință vă fac să rellectaţi, să vă analizaţi și să vă dea 
o lumină mai strălucitoare care vă va purifica cerul. 

Omul trebuie să aibă caracter și să fie convins de 
necesitatea de a lucra conștient și continuu, prin toate 
mijloacele și cu toată voința, la perfecţionarea și 
ameliorarea condiţiei sale. Prin reîncarnare omul învaţă 
legea sacrificiului fără de care nu există evoluţie. 
Sufletul nostru dorește să ne înalțe să ne perfecţioneze; 
puritatea este condiţia esenţială pentru realizarea 
acestei dorinţe arzătoare. 

Rejlectaţi, fiți conștienți de această misiune, de 
această problemă primordială a vieţii voastre. Cu 
bucurie și recunoștință. Lucraţi fără încetare asupra 
voastră pentru a dobândi gânduri, sentimente și acte 
pure. 

Sănătatea și buna dispoziţie depind în mod esenţial 
de acest fapt: ca toate manifestările voastre spirituale și 
fizice să fie pătrunse de ideea de cinste și puritate. Ideea 
de puritate trebuie să vă fie la fel de scumpă cum îi este 
unui tânăr imaginea tinerei pe care o iubeşte. Fie ca 


puritatea să fie iubita fiecărui bărbat și iubitul fiecărei 
femei. 

Vă recomand tuturor puritatea absolută. Fizică și 
spirituală. Fiecare dintre voi să construiască în sine, în 
conștiința sa imagini și concepții pure ale tinerei, 
tânărului, căsătoriei, celibatului, iubirii, copiilor etc. 

Școala vieţii divine, Frăția Albă, așteaptă de la toţi 
discipolii săi o curăţare interioară rațională. 

Pentru a dobândi cunoştinţe și o gândire 
pătrunzătoare, constructivă, fiţi puri! 

Exactitatea, memoria mereu activă, mintea mereu 
gată de muncă, buna dispoziţie, energia trupului - toate 
acestea sunt alimentate și susținute de puritate. 

Pentru mulți această idee de puritate absolută se 
află încă în stadiu de sămânță; însămânţaţi-o în voi 
înșivă cu certitudinea că va da roade gustoase. Întreaga, 
voastră ființă să-i procure condițiile favorabile creșterii, 
dezvoltării, maturizării. Veţi fi pe deplin recompensaţi 
pentru eforturile și pentru munca pe care o veţi realiza 
asupra voastră. 

Puteţi forma grupuri de doi, trei, zece..., având cu 
toții ca ţel realizarea nobilului ideal de puritate. Acest 
ideal nobil poate acţiona atunci asupra voastră cu forță, 
înnoindu-vă în întregime și ameliorându-vă existenţa 
într-un mod nesperat. 

Pentru a întâmpina epoca vărsătorului ce va veni, 
faceţi o curăţenie totală în voi și reconstruiţi-vă viaţa pe 
baze noi. 


Este o muncă frumoasă, captivantă și purtătoare a 
unor posibilități nelimitate. Viaţa trebuie să ne fie pură 
precum cristalul, ca diamantul! 

Sacrificând obiceiurile vechi și rele, dobândim 
puritatea și integritatea care se află la baza servirii 
fraţilor și a semenilor noștri. 

Să fim gata să arătăm tuturor afecțiunea noastră, cu 
blândeţe și înţelegere. Să fim sinceri cu noi înșine, fără 
teamă și Ură umbre. Să fim asemănători izvorului 
abundent și pur care ţâșnește fură încetare și respinge 
imediat orice impuritate. 

Începeţi prin a vă purifica conștiința, este un punct 
de plecare pentru orice candidat la noua viaţă spre care 
se îndreaptă omenirea. 

Puteţi să fiți puri! Este dreptul vostru ca membri ai 
marii vieți universale. Dacă vă îndoiţi de capacitatea 
voastră de a dobândi puritatea totală, să știți că vă aflați 
încă sub influenţa ideilor primate care s-au opus 
evoluţiei voastre corecte. 

Greșelile comise pe parcursul îndelungatului proces 
al perfecţionării nu vă pot împiedica să primiţi imensele 
binefaceri ale purității. Atâta vreme cât sunt principiul 
ascendent al vieţii, atâta timp cât inima mea nutrește 
dorinţe și sentimente nobile, atâta timp cât am în minte 
gândul nobil al iubirii față de Dumnezeu, de semenii mei 
și de toate fiinţele vii, puritatea se află în mine. Dacă 
încep să judec, să mă îndoiesc de divinul care se află în 
mine și în toți oamenii, puritatea dispare! 


Ca ucenici ai unei vieți mai bune, puteți și trebuie să 
fiţi puri. După puritate vine lumina, apoi libertatea 
absolută. 

Fiecare suflet, care emană de la Dumnezeu cel 
milostiv și Tată sublim al tuturor fiinţelor, vine pe 
pământ pentru a învăţa să se purifice și prin aceasta, să 
se perfecționeze. Pe drum o întâlnește pe zeița binelui 
care îi propune să îl accepte în templul său, cu condiţia 
de a fi înveșmântat în puritatea absolută; sufletul îi 
promite, dar apoi nu își ţine promisiunea. Zeița binelui 
distruge atunci prin moarte templul impur al sufletului. 

Zeița binelui distruge toate templele impure. Le 
reconstruiește apoi și le oferă foștilor proprietari, 
spunându-le: „Păstraţi-vă templul, conștiința și trupul 
pure, căci atunci veţi putea obţine sănătatea și 
milostenia divină!” 

Acesta este țelul luminos al existenţei voastre, spre 
care sufletul vostru aspiră cu toate puterile cu care l-a 
înzestrat Creatorul, care dorește că noi să creștem și să 
ne dezvoltăm corect, pentru a deveni după chipul și 
asemănarea Sa. 


Esenţe ale meditaţiei 


Orgoliul și umilința 


Dacă nu lucraţi conștient pentru a vă controla 
tendinţele ce va împing spre orgoliu, se vor ocupa alţii să 
vă înveţe umilința! 

Este un destin greu cel al omului care întreţine un 
respect de sine exagerat, ca și sentimente de orgoliu 
moștenite din existenţele trecute. Trebuie să treacă prin 
multe suferințe pentru a se elibera de această stare 
nefastă și a învăţa modestia. De multe ori va trebui să se 
roage pentru a i se da de lucru, pentru a-i fi acceptate 
serviciile și se va izbi de nenumărate refuzuri! 

Natura vie va pune la treabă tot felul de mijloace 
pentru a-l obliga pe orgolios să devină cu adevărat umil; 
îl va sili să milogească, să cerșească, îl va face să îndure 
blamul, disprețul, umilinţele până ce se va hotărî să-și 
schimbe caracterul. 


Puterea gândirii colective 

Prin gândurile lor colective oamenii pot, într-o 
oarecare măsură, să influenţeze schimbările timpului. 

Dacă un număr mare de oameni nutrește aceleași 
gânduri, în același timp, aceste gânduri devin dinamice 
și capătă o forță puternică de acţiune. 


Rugăciunea 

Când ne rugăm ne îndreptăm într-un mod interior 
gândurile, sufletul, inima, spiritul spre sursa vieţii din 
care ne tragem. 


Conștiinţa trează 


Pentru discipol este esenţial să aibă conștiința 
luminată, căci atunci poate urma calea dreaptă a vieţii. 

Lucraţi în vederea trezirii și dezvoltării conștiinței 
voastre, care este ochiul ființei umane. Dacă ai 
conștiința luminată, nu poți să te abaţi de la drumul 
drept. Dacă vă clătinațţi, căutaţi cauza în voi înșivă. 

Lucraţi asupra conștiinței voastre, care închide în ea 
condiţiile vieţii. Ele sunt oferite tuturor, dar ni se cere un 
efort permanent. 

Viaţa ca primă condiţie este dată fiecărui om; fiecare 
poartă în el flacăra gândirii, a sentimentelor și a 
acţiunii. Profitați de această flacără, vegheaţi ca ea să nu 
se stingă niciodată. 

Numai de voi depinde să mergeţi în lumină sau în 
intuneric. 


Intuiţia 

Intuiţia este un sentiment just, care nu minte 
niciodată. Având un caracter divin, ea reprezintă 
căpitanul corăbiei umane; atâta vreme cât discipolul dă 
ascultare acestui căpitan, el nu poate în general să facă 
greșeli. 

Intelectul, inima și voința sunt slujitorii acestui 
căpitan; supunându-se ordinelor sale, discipolul duce o 
viață corectă, dar dacă le neglijează, el se îndepărtează 
de dreapta cale. 


Calea cea mai scurtă 


Calea cea mai scurtă pentru a accede la noua viaţă 
este de-a înţelege că toţi oamenii formează un tot și că 
trebuie să acționeze după legile iubirii. 


Metodă practică 

Se întâmplă să fiți prost dispuși, sau nu vă simțiți 
prea bine; faceţi atunci un automasaj. După aceea, 
scuturaţi-vă mâna. 

Este preferabil să fiți singuri, pentru a vă putea 
concentra mai bine asupra înţelepciunii supreme. 


Iubire 

Dacă iubeşti pe cineva, de ce vrei să te iubească și 
el? E o neînțelegere sterilă. 

Să iubeşti pe cineva înseamnă să-i vrei binele și să-l 
lași liber. 


Muzica 

Muzica constituie cea mai bună legătura între creier, 
inimă și trup. 

Când omul cântă, totul se armonizează în el. 

Muzica este o stare interioară, un acord intim cu cei 
ce conduc lumea. 

Nu există vreo fiinţă pe lume care să nu înţeleagă 
muzica. Arborii înfloresc, soarele strălucește, vântul 
bate, fluviile curg; toate acestea se fac prin legea muzicii. 

Pretutindeni e muzică. 


Furia 


Dacă vă lăsaţi pradă furiei, lară nici o reţinere, 
risipiţi inutil multă energie pe care ar fi preferabil să o 
utilizaţi într-un scop productiv. 

Furia însăși nu este întotdeauna nefastă, cu 
condiţia să utilizezi în chip valabil surplusul de energie 
pe care o generează. 

Într-o stare de tensiune nervoasă, omul poate să 
aibă un randament mai mare decât în starea de calm. 

În primul caz, el simte un elan de activitate și 
muncă; în cel de-al doilea, pasivitatea îl împinge adesea 
să amâne îndeplinirea sarcinilor sale. 

Omul activ e satisfăcut de viaţă; cel pasiv e 
dezamăgit. 


Omul adevărat 

Nu ajungi un om adevărat decât începând din clipa 
când te hotărăști să-l iubeşti pe Dumnezeu. O asemenea 
ființă va fi întotdeauna veselă și pozitivă, indiferent de 
circumstanţele pe care le-ar putea întâlni. 


Muncă închinată totului 

Ca discipol, lucraţi în numele dragostei universale, 
în calitatea sa de val sublim exercitându-și acţiunea de 
neînlocuit în lume. 

Puneţi în practică legea divină pretutindeni și față de 
toate fiinţele. Veţi resimţi atunci bucuria interioară, 


deoarece bunăvoința Domnului va începe să vă 
vorbească. 


Gândire și libertate 

Gândirea este unica forță, singurul principiu 
înţelept care asigură echilibrai și controlul omului. 

O fiinţă care ascultă de dorinţele sale primare, de 
pasiunile nechibzuite își pierde libertatea și ajunge un 
sclav. 


Învățătorul 

Învățătorul își iubește discipolul care își recunoaște 
greșelile, le îndreaptă și trage învățăminte de pe urma 
lor. 


Sănătatea 

Dacă sunteţi bolnavi, căutaţi cauza. 

Din punct de vedere psihic, toate bolile provin dintr- 
o lipsă de armonie între marele simpatic și creier. 

Sistemul nervos al marelui simpatic este în relație 
cu digestia și respiraţia. 

Dacă omul gândește, simte și acţionează corect, el 
va fi întotdeauna sănătos. 

Sănătatea depinde deci de trei factori: gândirea, 
sentimentele și acţiunile corecte. 


Credinţa 
Adevărata credință conţine în ea toate posibilitățile 
vieţii. 


Dacă cineva își afirmă credinţa în Dumnezeu și în 
același timp se plânge că îi lipsește una sau alta, 
credința sa nu e adevărată, nu este decât o credință 
extrem de superficială. 


Florile 

Nu ai voie să culegi flori din plăcere; dacă faci asta, 
va trebui ca într-o bună zi să le redai viaţa. 

Legile naturii sunt cele ce impun acest lucru. 

Dar oamenii, în neștiinţa lor, taie sau smulg în chip 
nechibzuit florile și spun: „Sunt flori, așa că nu simt 
nimic”. 

Este însă o greșeală, iar clarvăzătorul întrezărește în 
spatele fiecărei flori o fiinţă înţeleaptă. 


Uniunea în Dumnezeu 

Primiţi în voi iubirea lui Dumnezeu și puneţi-o în 
practică. 

Bucuraţi-vă de tot ce vedeţi: de cer, de soare și de 
lună, de stele, de arbori, de orice e în natură. Vedeţi în 
toate manifestarea lui Dumnezeu. 

Acolo unde e Dumnezeu, e și dragostea, lumina, 
adevărul și libertatea. 

Acolo unde e iubire, e paradisul. 

Cel ce trăiește în dragoste și-a regăsit Fraţii și 
Surorile care îl iubesc din negura tuturor secolelor. 


Fraternitate 


Raporturile dintre fiinţe nu vor fi corecte decât 
atunci când ele se vor aprecia reciproc și se vor simţi 
indispensabile unele față de celelalte. 


Blândeţea 

Când cineva se simte gata să pună în practică 
blândeţea, să se adreseze în sinea sa lui Isus: „Doamne, 
vreau să dobândesc blândeţea și să o aplic în viaţa mea 
pentru a-ţi urma calea fără să mă abat de la ea, fără 
îndoieli și fără ezitare”. 


Sensul vieții 

Ca să trăiască mai bine, oamenii au nevoie să simtă 
un elan înspre căutarea adevăratului sens al existenţei: 
acest elan e dat de dragoste. 


Puritatea, lumina și libertatea 


Lumina 

Dragostea este autoarea întregii vieți. 

Proiecţia vieţii este lumina, factor esenţial, deși 
tăcut, al creaţiei formelor vii. Lumina și viaţa sunt aliate 
în îndeplinirea aceleiași sarcini. Lumina este veșmântul 
vieţii; din acest motiv, razele soarelui fac să crească și să 
se dezvolte toate formele care poartă în sine viaţa. 


Lumina cea mai pură, care ne hrănește creierul și 
ne îndeamnă la o gândire corectă, vine și ea din soare, 
dar din centrul său; ea ne conduce la cunoașterea 
iubirii, care este manifestarea lui Dumnezeu. 

Când un om hotărăște să sacrifice ceva din el pentru 
a face un bine, el produce lumină în spiritul și în 
gândurile sale. Acest sacrificiu îi aduce limpezime și 
corectitudine în gândire și în discernământ. 

În dragostea lui nesfârșită, Dumnezeu, care e 
lumină totală, se sacrifică neîncetat pentru binele 
tuturor fiinţelor, aducându-le continuu viaţă, lumină și 
impulsul spre ce e nobil, elevat. 

Dumnezeu este izvorul luminii și se manifestă în ea. 
Prin spiritul său, care este o emanaţie luminoasă ce 
umple întreg universul, sufletul nostru se unește cu 
Nelimitatul, numit și Părintele spiritelor luminoase, 
sursă de iubire, înţelepciune și adevăr. 

Ce este lumina? Lumina nu constă doar în unde și 
vibrații, așa cum se afirmă; ea este o forță vie care 
lucrează în formele pe care le zămislește. Acţiunea ei 
este conștientă, armonioasă și extrem de inteligentă. 

Toţi aștrii din imensul univers, din care nu putem 
vedea decât o parte infimă, sunt locuiţi de fiinţe ce 
iradiază lumina puternicii lor gândiri. Lumina soarelui 
nostru este și ea reflecția gândurilor luminoase ale unor 
fiinţe extrem de înaintate care ne trimit cele mai pure 
vibrații ale înţelepciunii și vieţii lor perfect organizate 
sub forma luminii. Această lumină este conductoare de 
forţă vie; fiecare rază este purtătoarea unei energii vitale 


specilice și poate fi comparată cu o ţeavă care aduce 
apă, sau cu un fir conductor prin care ne vine energie 
electrică. 

Mișcarea luminii se face în spirală, în circuit 
continuu. Știința afirmă că lumina este compusă din 
vibrații conţinând reflexul a șapte culori ale spectrului 
solar, de la roșu la indigo. Acestea sunt limitele între 
care ochiul uman contemporan poate capta lumina. Dar, 
de fapt, aceste vibrații sunt elemente ale luminii, care nu 
este o vibraţie. 

Alţii spun că lumina este mișcare, dar acesta nu este 
decât încă un atribut al luminii. Se afirmă, în sfârșit, că 
ea ne face să descoperim lucrurile, ne face să le vedem, 
să le înţelegem, dar că însăși forma lucrurilor este 
lumină condensată. Lumina pe care o vedem, care ne 
luminează este doar un reflex al altor energii de un ordin 
mai înalt. 

Cei ce pot să vadă și să înţeleagă lucrarea naturii vii 
știu că totul este lumină. Toate formele de pe pământ, 
minerale, vegetale și animale, ca și corpul omenesc, sunt 
lumină condensată sub diferite aspecte. 

Pentru cei ce văd, lumina nu reprezintă doar vibrații 
și mișcări, ci este o forță vie, conștientă, inteligentă, 
reflectată de gândirea pură a ființelor umane evoluate 
care sunt impregnate de spiritul vieţii universale. 

Acolo unde este lumină este și înțelepciune. Lumina 
care umple spaţiul din jurul lumilor și a formelor 
demonstrează că în natura cea fără margini lucrează o 
inteligenţă înţeleaptă și ordonată. Deci orice formă este 


lumină: firul de iarbă, floarea, planta sunt produse 
pornind de la lumină. Într-o bună zi, aceste forme se vor 
transforma și vor fi înlocuite de noi manifestări. Fiinţele 
omenești, oricât ar îi ele de ancorate în greșeală, se vor 
alătura în cele din urmă lumii luminii, devenind lumină 
pură, deoarece au fost create în acest scop. 

Lumina este marele factor nu numai al dezvoltării 
fizice şi intelectuale a omului, ci și a vieţii sale spirituale 
și a caracterului său. 

Adevăratul  clarvăzător îl întrezărește pe om 
înconjurat de diferite reflecţii ale razelor colorate ale 
luminii, și este cât se poate de util să studiaţi acţiunea 
acestor raze luminoase (în privința științei razelor 
luminoase și a lucrărilor practice efectuate în domeniul 
culorilor, consultaţi cartea Maestrului Peter Deunov: 
Testamentul culorilor, conţinând: „Culorile, căutare a 
iluminării”, de Olivier Martin, Editura Telesma) asupra 
stării voastre de spirit și a comportamentului vostru fizic 
și psihic. Observaţi de asemenea efectul pe care îl 
produc asupra voastră culoarea hainelor pe care le 
purtați și culorile ce acoperă pereţii locuinţei voastre sau 
a locului de muncă. 


Lumina spirituală 

Lumina se manifestă diferit în funcţie de lumile în 
care se dezvăluie ea. Lumina primită în lumea fizică este 
diferită de cea care pătrunde în lumea spirituală, care 
este la rândul ei diferită de cea care iluminează și 
iradiază lumea divină. 


Pentru a primi lumina spirituală și pentru a înţelege 
lumina divină, trebuie să cultivi elevația vieţii interioare 
și să fii în cele din urmă pătruns de limpezimea marii 
conștiințe cosmice. 

Marilor mistici, care s-au ridicat până la înălțimea 
acestei lumini și care o pot capta, li se dezvăluie o lume 
necuprinsă, ascunsă omului de rând; este planul viu al 
marelui univers, iradiind în tot ce e creat lumina vie, 
raţiunea, inteligenţa și armonia. 

Lumina spirituală este plină de raze intens colorate, 
de nuanţe fine și blânde, care umplu de viaţă cerească 
sufletul fiinţei spirituale și mistice care le descoperă. 
Pentru această fiinţă, limpezimea luminoasă a planurilor 
superioare a universului este infinit mai reală și 
strălucitoare decât lumina lumii fizice, care nu este 
decât o slabă oglindire a celei din lumile spirituală și 
divină. 

Spiritul sufletului omenesc întruchipat într-un corp 
poate avea momente inspirate de pură elevaţie, când 
percepe strălucirea luminii spirituale și divine, prin care 
se exprimă marele făuritor al naturii vii, și care e 
singurul ce ne poate dezvălui adevărul din viaţă. 

Gradul dezvoltării fiinţei omenești depinde de 
cantitatea de lumină pe care o poate primi de sus. Omul 
se înalță spiritual, își ameliorează caracterul și își 
limpezește conștiința în funcţie de cantitatea de lumină 
divină pe care o primește și pe care știe să o folosească 
în chip corect datorită gândirii sale concentrate şi 
controlate. 


Toate fiinţele bune și înțelepte sunt mai mult sau 
mai puţin înconjurate de lumină spirituală. Dar cele 
care s-au abătut de la viaţa ascendentă, de la propria lor 
desăvârșire și de la aplicarea legii iubirii universale sunt 
în sinea lor întunecate și limitate. 

Lumina ce emană din dragostea pură este adevărata 
sursă a întregii clarităţi de conștiință și a forțelor vieţii 
înțelepte, prin intermediul cărora se intră în împărăţia 
Domnului. 

Îl putem recunoaște pe discipolul care învaţă să 
gândească corect, pur și eficient după lumina vieţii sale 
interioare, după echilibrul şi armonia existenţei sale 
interioare. 

Sfinţii sunt conduși de lumina lor interioară, pusă 
în slujba adevărului. Omul plin de dorinţa de-a înfăptui 
voința divină studiază legile și metodele vieţii înțelepte și 
corecte și învaţă treptat, dar neîncetat, să le aplice cu o 
voință tenace. El este impulsionat de lumina spiritului 
său și această lumină crește în el în funcţie de eforturile 
pe care le face de-a se ameliora, iar acest lucru îi aduce 
multă bucurie și încurajare. 

Viaţa înțeleaptă, adică puternică și liberă, se 
distinge de existența pur fizică prin inteligenţa 
superioară a fiinţei care este îndrumată spre bunătate, 
dreptate și frumuseţe. 

De pe chipul unei fiinţe a cărei conștiință e elevată, 
dreaptă şi a cărei inteligenţă este echilibrată și activă 
emană o lumină blândă. 


S-a spus că cei buni, cei drepţi, geniile și sfinţii au o 
stea care îi conduce, îi călăuzește și îi apără; aceasta nu 
este doar o expresie poetică, ci o realitate, deoarece viața 
prezentă a oamenilor și a existenţelor lor viitoare depind 
de „steaua” lor, adică de cantitatea de lumină spirituală 
pe care au acumulat-o prin viața lor interioară şi 
exterioară. 

Nașterea lui lisus pe pământ a fost însoţită de o 
strălucitoare „stea”, de pura lumină divină, care a fost 
văzută de păstorii cu suflete curate și de trei înţelepţi 
inițiați, cu spiritul și conștiința treze, care au venit din 
îndepărtatul Orient ca să-și aducă ofrandele și mărturia 
mântuitorului nou-născut, purtătorului de adevăr şi 
lumină. 

Noua și actuala venire a lui lisus în inimile și 
gândurile omenești este însoţită de o stea ce luminează 
conștiința tuturor ființelor de bună-credință. Această 
stea este mult mai puternică decât cea din urmă cu 
2000 de ani, dar ea nu este vizibilă decât pentru cei ce 
sunt sincer gata să lucreze cu credinţă întru ameliorarea 
lor, întru desăvârșirea lor în dragoste, înţelepciune şi 
adevăr, și a purilicării lor. Aceștia, împreună cu cei ce îi 
vor urma, vor primi plenitudinea luminii divine și 
strălucirea soarelui vieţii interioare; li se vor oferi 
condiții mai bune de studiu și muncă, fizică și psihică. 

Lumina lui lisus vine; ea pătrunde deja în inima și 
intelectul oamenilor. Ea îi pregătește pentru ideea 
fraternității umane, a necesităţii prezente de-a se 
înfăptui prin întrajutorare, respect, toleranță și dragoste 


reciprocă. Toţi își vor avea steaua lor, flacăra luminii 
spirituale deasupra capului, la fel ca cei dintâi apostoli 
ai lui lisus. Aceste lumini vor însemna că vor îi stabilit 
un contact real cu lumea superioară cerească, cu ceilalți 
slujitori evoluați ai întregii vieții. 

Când această lumină vie, coborâtă de sus, învăluie 
un suflet, ea luminează deopotrivă și spiritul fiinţei care 
nu se mai îndoiește atunci de calea pe care o are de 
urmat, și nu mai ezită să se angajeze curajos în 
căutarea adevărului. Acesta este unul dintre cele mai 
importante momente pe care le poate trăi un om. În el se 
nasc impulsuri nobile și blânde care, sporindu-și forța și 
intensitatea, îi aduc fermitate și putere, făcându-l 
invincibil. 

Nu există nimic comparabil cu percepţia luminii 
cosmice și cu aplicarea sa corectă. Datorită ei se coc 
toate poamele existente în natură și tot ce este necesar 
dezvoltării și înălțării omenirii. 

Frumuseţea, sub toate formele sale este și ea o 
manifestare a luminii. Aceasta aduce cu sine blândeţea, 
veselia, înțelepciunea, forţa; ea vă învață să vă 
disciplinaţi gândurile, să vă organizaţi și armonizați 
viața astfel încât să o faceţi să fie plină și abundentă. 

Ca elevi ai noii vieţi, studiaţi oglindirea celor șapte 
raze colorate ale luminii din spectrul solar; acestea sunt 
cele șapte căi ale gândirii umane în procesul ei de 
dezvoltare; ele sunt totodată cele șapte lumi în care 
fiinţele lucrează cu ordine și cunoaștere întru înfăptuirea 
gândirii divine. Și mai sunt și cele șapte mari virtuţi care 


vă sunt necesare pentru a învinge armonios dificultăţile 
ce se ivesc în calea vieţii voastre (Vezi cartea Maestrului 
Peter Deunov, Testamentul culorilor, Editura Telesma). 

Discipolul care lucrează sincer la ameliorarea sa, 
depunând eforturi pentru a se înnobila în bine și în 
frumos, ajunge treptat să primească direct lumina 
spiritului divin. Acesta îi  purifică intelectul, 
descotorosindu-l de tot ce este perimat și inutil pentru 
dezvoltarea sa ulterioară. Ea îl învaţă să descopere 
întotdeauna din ce în ce mai mult binele și frumosul 
depuse în sufletul său și să și le manifeste mai adecvat. 

Viciile, bolile provin din lipsa de lumină spirituală. 

Toate animalele dăunătoare trăiesc în mare parte în 
întuneric, în vizuini unde nu ajunge lumina solară. În 
general, ființele care trăiesc în greșeală nu agreează 
lumina. Din acest motiv, spunem: căutaţi mereu lumina 
în locuinţele şi spiritele voastre, pentru a vă uni 
bucuroși cu energiile solare. Iubiţi energiile luminoase, 
tonifiante ale soarelui; primiţi-le în voi prin toate 
mijloacele interioare şi exterioare, conștient şi cu 
recunoștință. 

Soarele primește lumina pe care ne-o trimite din 
centrul divin al cosmosului. El o transformă apoi astfel 
încât sistemul nostru nervos cerebral să o poată utiliza 
cum trebuie pentru a chibzui bine și a gândi corect. 

Lumina divină pe care centrul soarelui i-o trimite 
omului pătrunde în locurile cele mai ascunse ale 
intelectului vostru, în gândurile voastre cele mai intime. 
Ea suscită în voi dorinţa de a-l cunoaște pe cel în care 


trăim şi evoluăm, cel ce este spiritul Domnului, 
Dumnezeul viu al iubirii manifestate, lisus, lumina vieţii. 

Primind în noi această lumină, suntem sănătoși, 
gândim și procedăm corect. 

Deschideţi deci larg ferestrele lăcașului vostru fizic și 
psihic pentru a profita de binefacerile sale. Ieșiți la aer 
cât de mult puteţi, pentru a capta direct razele solare, 
purtătoare de forță, energie și viaţă. 

Dacă aveţi conștiința trează și gândirea îndreptată 
spre înalt, norii nu vor fi un obstacol. În acest fel îl veţi 
cunoaște pe Dumnezeu din ce în ce mai bine prin 
lumina abundentă care vă va pătrunde. 

Prin razele sale luminoase, limpedea înţelepciune 
divină vă aduce adevărata cunoaștere necesară pentru a 
lucra bine și a vă desăvârși. 

Prin cuvintele „principiu divin în om”, se înţelege 
conștiința trezită prin intermediul luminii interioare care 
limpezește și iluminează intelectul uman. Acest principiu 
este marea forță înțeleaptă din lume, care reglează și 
călăuzește viaţa întregii omeniri, și care îndreaptă orice 
ființă spre adevăr. 

Lumina care este o energie vie pătrunde în toate 
ungherele, pure sau impure. Dacă, pogorând din Prea- 
înalt, ea îi vizitează pe pescari pentru a-i ajuta să 
înțeleagă binele și să-l aplice, omul trebuie cu atât mai 
mult să se aplece, cu umilinţă și blândeţe în suflet, spre 
cei mai dezmoșteniţi și să dăruiască ceva din energia sa 
constructivă. 


Vastă şi dulce este inima luminii! Gândiţi-vă la ea, 
iubiţi-o; nenumărate sunt binefacerile sale! 

Sensul vieţii rezidă în legătura conștientă cu lumina 
ce emană din Dumnezeu. 

Noul val de lumină ce înconjoară această lume este 
vestitorul înaltei culturi a iubirii și fraternității ce se 
pregătește pe pământ. Deja încep să se observe, în 
anumite porțiuni ale spaţiului ceresc, străluciri subtile 
de un albastru mai deschis. Este rezultatul influențelor 
spirituale vii venite din centrul cosmosului în direcţia 
pământului și care pătrund în creierul, inima și spiritul 
oamenilor, înnoindu-le și ameliorându-le. Aceasta ne 
demonstrează că, în lumea superioară, nenumărate 
fiinţe avansate lucrează intens la curățirea fizică și 
spirituală a atmosferei terestre. Oamenilor le sunt date 
astfel condiţii mai bune, în vederea eforturilor de 
autoeducare și de dezvoltare a sentimentelor lor de 
fraternitate. 

Lumea superioară, care vă este încă invizibilă, îi 
ajută înainte de toate pe cei care vor sincer și ferm să-l 
slujească pe Dumnezeu și binele. Aceste ființe avansate 
vă spun: „Să nu aveţi nici o îndoială, nici o teamă; 
lucraţi cu credință. Nu peste mult timp, totul se va 
ordona şi vi se va deschide o cale nouă, liberă și 
luminată”. 

Să fie lumină! Lumină în minte, căldură în inimi, 
măreție în suflete, forță și fermitate în spirite! 

Esenţe ale meditaţiei 


Plimbare matinală 

În timpul plimbărilor voastre matinale, să aveţi acest 
gând: „Doamne, îţi mulțumesc pentru energia vie (prana) 
pe care ne-o trimiţi o dată cu razele soarelui. Simt că mă 
pătrunde în toate organele și le aduce forță, sănătate și 
viaţă. 

Ea este expresia dragostei tale pentru noi. Îţi 
mulțumesc, Doamne”. 


Protecţia spirituală 

Să ştiţi că în calitate de elevi ai noii vieți sunteţi 
urmăriţi de fiinţe din lumea invizibilă care observă toate 
gândurile și gesturile voastre și care sunt gata oricând, 
cu ajutorul intuiţiei voastre corecte, să vă lumineze în 
clipele dilicile ale vieţii voastre. 

Mulţumiţi-i lui Dumnezeu pentru ajutorul dat de 
fiinţe mai avansate, care sunt slujitorii lui, pe care i-a 
însărcinat cu misiunea de a-i sprijini pe oameni de-a 
lungul dramului lor pământesc. 


Echilibrul dintre gânduri, sentimente și acţiuni 


Discipolul înţelept îndreaptă zilnic, în fiecare clipă, 
raportul de echilibru dintre sentimentele, gândurile și 
acţiunile sale; deoarece aceste forțe vii, dacă nu le 
controlăm, ar avea continuu tendința să se abată de la 
armonia ce trebuie să existe între ele. 

Din acest motiv, discipolul trebuie să înveţe să 
chibzuiască, să se concentreze, să se analizeze, în scopul 
de a-și repune în fiece clipă viaţa interioară în ordine. 


Fericirea 
Omul nu este nimic prin el însuși, și nu poate 
cunoaște fericirea decât prin Dumnezeu. 


Masa Johanită 

Suntem înconjurați de energii malefice și benefice. 
Pe care le primim? Receptarea depinde de starea în care 
se află organismul nostru, ca și de conștiința noastră. 

Universul este plin de energii; el este totodată 
pătruns de vibrații care vehiculează gândurile și ideile 
unei lumi mai elevate. 

De exemplu, dacă cineva se află într-o stare 
spirituală negativă, cu dorințe de răzbunare, înclinat 
spre descurajare, el devine receptiv la energiile ce 
vibrează negativ. Ele pătrund în unitatea sa trupească și 
spirituală și acţionează într-un mod distructiv asupra 
organismului său. 

Din acest motiv, este recomandat să îndepărtați, în 
timpul meselor, orice gând negativ, orice grijă și discuţie, 
Și să cultivați, dimpotrivă, bună-dispoziţia, 


impregnându-vă de sentimente de gratitudine și 
dragoste; trebuie să savurezi hrana și să te gândești la 
ceea ce mănânci. 


Vegetarianismul 

Toţi adepţii noii vieţi trebuie să adopte hrana 
vegetariană, preludiu al hranei spirituale. Ei trebuie să 
scoată carnea din mesele lor și în acest fel își vor 
recăpăta bucuria de-a trăi. 


Dragostea 
Dacă sunteţi iubiţi, fericirea va veni la voi și vă va 
urma pas cu pas. 


Meditaţia de dimineaţă și seară 

În fiecare dimineaţă și seară, discipolul rămâne un 
timp într-un loc izolat și liniștit, cu gândirea concentrată 
pentru meditaţie și rugăciune. 

Când gândim, când chibzuim, concentrați, și când 
ne rugăm cu fervoare, atragem o mai mare cantitate de 
sânge spre părţile anterioare și superioare ale capului 
nostru. 

Aceasta este o lege. Ea ajută la dezvoltarea organelor 
noastre spirituale situate în acești centri și totodată la 
echilibrarea armonioasă a tuturor părţilor corpului 
nostru. 


Legătura cu Dumnezeu 


Dumnezeu este pentru sufletul nostru ceea ce 
soarele care răsare este pentru pământ. 

Dacă e convins de acest lucru, omul poate evolua și 
se poate dezvolta. 

Dacă aveţi această legătură cu Dumnezeu, cu 
dragostea universală, veţi fi sănătoși, inteligenți, veţi 
percepe viaţa în toată plenitudinea ei, de la cele mai mici 
manifestări și până la cele mai mari. Astfel, veţi dobândi 
o voinţă puternică, gânduri puternice și o inimă nobilă. 


Comuniunea cu divinul 

Ceea ce trimitem spre Dumnezeu, primim înapoi de 
la el; dacă e ceva rău, el nu îl acceptă și ne revine nouă 
integral; dar dacă e ceva bun, el ni-l înapoiază cu un 
beneficiu. 

Suferințele noastre provin din gândurile pe care le 
avem și din sentimentele impure pe care Dumnezeu nu 
le acceptă, deoarece el este puritatea absolută și unică. 

Sursa fericirii sau nefericirii noastre se află deci în 
noi înșine. 


Privirea și auzul 

Un discipol trebuie să fie atent la felul cum privește 
și la ceea ce privește! 

El trebuie să fie atent la felul cum ascultă și la ceea 
ce ascultă! 

În fiecare zi, el își impune sarcina de-a privi ceea ce 
este frumos și de-a asculta cuvântul Domnului care îi 
vorbește din- lăuntrul său. 


Dacă în el apare ceva negativ, trebuie să îl alunge 
departe, pentru a fi atent doar la ceea ce e frumos și 
minunat în lume. 


Cele trei puncte de contact 

Spiritul uman are trei puncte de contact cu spiritul 
divin: dragostea, înţelepciunea și adevărul. 

La primul contact, o dragoste puternică și irezistibilă 
îl cuprinde cu totul pe discipol și el se transformă într-o 
sursă de viață debordantă. Și, dat fiind că acest șuvoi 
are nevoie să se reverse, are loc al doilea contact cu 
Dumnezeu: înțelepciunea e cea care îi schițează calea pe 
care se va putea mișca liber. 

Spiritul omenesc aspiră deci înainte de toate la 
viață; apoi la cunoaștere și, în sfârșit, la libertate. 


Dreptatea 

Orice suflet trebuie să fie drept. De ce? Pentru ca 
din el să emane marea lumină. lar iubirea îi va fi 
dezvăluită în lumina ce emană din dreptatea sa. 

Dreptatea este baza pe care dragostea se manifestă 
și de unde iluminează sufletul omenesc. 

Toate sufletele pot fi drepte și pot să emită lumină. 

Sufletele care nu vor să strălucească sunt cele ce 
luptă împotriva lui Dumnezeu. 

Ca discipol, nu lupta împotriva lui Dumnezeu. Întră 
în lumina dreptăţii și recunoaște că nu trăieşti cum 
trebuie. 


Nu lupta cu augustul Părinte al iubirii, care unește 
întreg universul, și toate ființele în armonia lui. 
Sanctifică-i numele fiindcă el e cel ce s-a sacrificat. 

El s-a sacrificat de nenumărate ori pentru binele 
tuturor fiinţelor. Și dacă îi auzi o dată glasul, vei simţi 
născându-se în tine dorinţa de-a te sacrifica și tu pentru 
el. 


Discipolul și cuvântul 

Discipolul nu vorbește despre lucrurile sfinte și 
elevate decât cu oameni înţelepţi, savanţi, cu suflete 
aflate în căutare, cu un caracter nobil și spiritual. Cu 
proștii, el nu vorbește decât despre lucrurile obișnuite 
ale vieţii zilnice... despre ceapă, usturoi, despre banii 
pentru nunţi și divorțuri, despre procesele juridice, 
adică despre banalităţile curente ale vieţii cotidiene. 

Nu risipiţi ceea ce ați învăţat și ceea ce trebuie să 
utilizați ca fundamente ale vieţii voastre. 

Uneori spuneți lucruri neadecvate vreunui 
interlocutor, dar vă dați seama imediat că nu vă înțelege. 
Atunci vă supăraţi, dar adevărul e că nici voi nu aţi 
înţeles cui anume îi vorbeați. 


Contemplarea frumuseții 

Frumuseţea din natură slujește educaţiei omului. 

În fiecare zi, în fiecare clipă trebuie să ne unim, în 
sentimente și în gânduri, cu ceea ce satisface nevoia 
noastră de frumuseţe, ordine, ritm și armonie: tablourile 
frumoase, muzica bună, florile, spectacolele naturii etc. 


Răsăritul soarelui, contemplat în aer liber într-o 
grădină, la ţară, sau și mai bine, în vârful vreunui 
munte este o viziune a cărei frumusețe rămâne vreme 
îndelungată întipărită în noi înșine, sau la fel de bine 
splendoarea unui cer înstelat, arborii înfloriţi primăvara 
etc. 

Prin aceste contacte, ne unim cu dragostea și 
înțelepciunea divină, și conștiința noastră se înalță spre 
sferele cele mai pure și mai armonioase ale universului. 


Aplicarea iubirii 

Pentru a atinge divinul în viaţa voastră, sunt 
necesare eforturi. 

Ca elevi ai noii vieți, obișnuiţi-vă să faceți concesii 
celor apropiaţi, străduiţi-vă să-i iertaţi, manifestaţi 
consideraţie și respect față de ceilalți. Acestea sunt 
încercări de aplicare a iubirii. 


Adevărul 

Adevărul nu este scris în nici o carte: el nu ne poate 
veni din afară, ci din interiorul nostru. 

Din exterior vin toate mijloacele auxiliare, dar 
adevărul însuși nu se dezvăluie decât prin intermediul 
supraconștiinței noastre. 


Puritatea, lumina și libertatea 


Libertatea 

Necesitatea și libertatea 

În sufletul oricărui om sălășluiește un impuls 
înflăcărat spre libertate. 

Omul este determinat să lucreze la desăvârșirea sa 
pentru a atinge acest înalt ideal de libertate totală, 
deoarece el simte că doar pătrunzând în cunoașterea 
legilor eterne ale vieții va putea beneficia de libertatea 
exterioară şi interioară la care aspiră. 

La origine, sufletele trăiau în Dumnezeu, având o 
libertate totală, fără limite, dar ele au ieșit, rupând astfel 
legătura directă ce le unea cu el. Interior, ele s-au 
îndepărtat de pura gândire divină și, prin aceasta, și-au 
pierdut libertatea. Sarcina fiinţei coborâte pe pământ 
este de-a lucra, prin cunoașterea „adevărului”, la 
regăsirea acestei libertăţi primordiale la care are dreptul. 

Legile vieţii înțelepte, conștiente cer ca trupul, inima 
și intelectul să se dezvolte într-o manieră armonioasă, 
într-un acord perfect. Acest proces cere sprijinul luminii 
interioare și libertate în gândire. 

Când trupul e sănătos, adică liber de influenţele 
dăunătoare, organele sale funcţionează corect. Când 
inima este liberă și curată, sentimentele se exprimă 
corect, în respectul și stima față de toţi ceilalți. Şi doar 


intelectul animat de o conștiință limpede și liberă poate 
să emită gânduri corecte. 

Libertatea îi este necesară oricărei ființe, dar în 
timpul și locul util. 

Libertatea este indispensabilă celui ce tinde spre 
îndeplinirea înaltului ideal al vieţii sale. Fiecare om are 
dreptul de-a trăi în libertate, dar el nu îi este dat decât 
în măsura în care cunoaște binefacerile adevărului. 

Toate ființele aspiră la libertate, dar fără să 
chibzuiască, fără să înţeleagă că ea depinde exclusiv de 
adevărul și dragostea pe care le au în ele. 

Cea mai mică manifestare de violență sau de 
nedreptate este un atac la adresa libertăţii, a adevărului 
și a dragostei. 

Dumnezeu i-a dat libertatea fiinţei umane lăsându-i 
dreptul de a decide dacă vrea să îndeplinească sau nu 
marile legi ale creaţiunii. 

În multe împrejurări, omul se întreabă: „Nu sunt 
oare liber să fac așa cum vreau?” Ba da, sunteţi liberi, 
dar sunteți și răspunzători de actele voastre și de 
consecinţele lor: trebuie deci să vă instruiți în 
cunoașterea legilor divine. 

Dumnezeu se manifestă în ființele libere. Dacă 
spiritul său găsește această stare de libertate, el începe 
să pătrundă în viaţa voastră și voi începeţi să acționați 
după planul lui. 

Libertatea materială din lumea actuală nu este 
decât prefigurarea marii libertăți spre care aspiră 


sufletul vostru: eliberarea din sclavia păcatului și a 
legăturilor negative, a minciunii și a morţii. 

Această libertate vă este necesară; ea vă va face să 
evoluaţi pe toate planurile. 

Libertatea este o stare de spirit, ea rezidă în 
puritatea şi  limpezimea concepțiilor, în lumina 
interioară. 

Studiaţi și experimentați metodele care vă vor 
permite să vă coordonaţi sentimentele și gândurile. 
Această legătură armonioasă astfel creată vă va lumina 
conștiința și spiritul; vă va face liberi, înţelepţi și 
echilibraţi pe toate planurile. 

Cel ce poate zămisli lumină în el însuși se eliberează 
de condițiile negative ale vieţii, nemaifiind limitat de ele. 

Libertatea este înainte de toate o calitate de spirit. 
Un om poate să se afle în închisoare și să fie liber. Dar el 
poate de asemenea să fie liber în exterior și totodată 
limitat interior, captiv al ideilor și aspirațiilor false. 

Există fiinţe care, fiind întemniţate corporal, au 
rezolvat totuși mari probleme, cum ar fi cea a vieţii reale, 
a adevăratei libertăţi, a satisfacţiei pe care o aduce 
ajutorarea inteligentă şi fraternă a semenilor, a 
manifestării iubirii divine etc. Dimpotrivă, alte fiinţe, 
așa-zis libere, dispunând de bani, de bunuri materiale, 
de o poziţie socială înaltă sunt totuși neliniștite, chinuite 
de îndoială și de teama de a-și pierde averea, sănătatea, 
renumele etc. Despre ce libertate mai poate fi atunci 
vorba? 


Sarcina primordială a omului este să caute adevărul 
și să-l înţeleagă; doar el îi poate da libertatea necesară 
pentru a-și dezvolta forţele vitale latente pe care le are în 
sine, și pentru a-și utiliza cum trebuie existența. 

Am spus că omul adevărat este cel care și-a 
echilibrat raporturile dintre inima, intelectul și voinţa 
sa. El știe de-acum că libertatea sa depinde de uniunea 
interioară cu lumina divină, cu desăvârşita armonie a 
lumilor superioare locuite de ființe extrem de evoluate, 
care își trimit neîncetat gândirea limpede spre sufletele 
omenești. Acest adevăr vă va face liberi! 

Adevărul este lumina care pogoară din lumea divină. 
În sensul absolut al termenului, doar Dumnezeu este 
„iber”; dar şi noi putem fi, datorită legăturii cu el, a 
iubirii noastre față de el! 

Sufletul omenesc care trăiește în adevăr îl cunoaște 
pe Dumnezeu ca dragoste, ca libertate fără limite. Când 
omul ajunge să resimtă această libertate în el, toate 
poverile ce-l copleșeau, toate limitările care îl oprimau 
dispar. El simte pacea, seninătatea, bucuria; conștiința 
sa se înalță și se amplifică și el vede partea ascunsă a 
lucrurilor. Atunci încep să dea roade seminţele calităţilor 
și virtuţilor ce i-au fost sădite în suflet și care așteptau 
de mii de ani momentul de-a se dezvolta și manifesta. 

Adevărata libertate, cea care are adevărul ca sursă, 
este întru totul impenetrabilă pentru problemele 
pământești. Ea nu depinde nici de știința oamenilor, nici 
de ordinea socială sau politică; ea nu se bazează pe legi 
sau puteri exterioare. Libertatea care decurge din 


ordinele umane sau religioase nu este decât o umbră 
palidă a adevăratei libertăţi. 

Ce libertate este aceea care trebuie protejată prin 
forța armelor? 

La început, toate fiinţele au fost create astfel încât să 
fie libere; dacă ulterior libertatea a ajuns să le lipsească, 
motivul trebuie căutat în omul însuși, care a rapt 
legătura primordială ce-l unea cu sursa veșnică de viaţă, 
cu Dumnezeu. Apoi, căutând libertatea pierdută, omul 
și-a făcut multe alte legături, de data aceasta nefaste, 
care l-au îndepărtat și mai mult de adevăr. 

Principiul divin lucrează neîncetat în scopul de a-l 
elibera, de a-i lumina conștiința, astfel încât să înceapă 
cu bună-voinţă să se transforme. Atunci, ființa umană 
făgăduiește că se va instrui, că va studia legile vieţii 
divine ce îi sunt oferite, dar după scurt timp renunţă și o 
apucă din nou pe dramul iluzoriu al greșelii, care îl duce 
la atâtea suferinţe! 

Libertatea nu vine dinafară, ci emană din interior, 
din spiritul adevărului, din divinul existent în om. În 
sânul acestei libertăţi, el se poate analiza, judeca, poate 
recunoaște ce anume din el este lumină și ce e întuneric 
Și, prin aceasta, se poate abţine cu bună-știinţă de la tot 
ce nu e înţelept. 

Toată activitatea înțeleaptă care, la început, este 
însoțită de limitări și sacrificii nu întârzie să îl elibereze 
și să fie fecundă. Dimpotrivă, orice lucra care începe cu 
ușurință se limitează în scurt timp și degenerează, ceea 
ce reprezintă răul. În aceasta rezidă legătura profundă 


dintre bine şi libertate, pe de o parte, și dintre rău și 
sclavie, pe de alta. 

Tot ce contribuie la înlănţuirea libertăţii omului este 
rău; tot ce îi procură și mai multă libertate durabilă este 
bun. 

Calea libertăţii este luminată de noblețea sufletului, 
de credinţă și de compasiunea unei inimi caritabile. 

Libertatea este precedată de două acte: abţinerea de 
la „rău”, de la orice violenţă și greșeală, și facerea de 
bine, oricât de neînsemnat și de anonim ar fi el, făcând 
astfel încât dragostea să fie mobilul oricărei activități 
fizice sau spirituale. Absența iubirii în orice manifestare, 
indiferent de natura ei limitează bunele rezultate ce pot 
fi așteptate. 

Binele şi dragostea eliberează și duc la o viaţă plină 
și abundentă. 

Libertatea se apropie de cei ce încearcă să reînnoade 
legătura cu dragostea universală, care îl recunosc pe 
Dumnezeu ca fiind dragoste și înţelepciune și care știu 
că ei înșiși au datoria de-a manifesta binele și adevărul. 

Dragostea divină eliberează, în timp ce dragostea 
omenească limitează, fiindcă este interesată. 

Omul liber înţelege limbajul naturii vii, o ascultă și i 
se supune; el primește totul cu bucurie; nu se teme nici 
de sărăcie, nici de boli, nici de suferință, fiindcă știe că 
prin ele va învăţa ceva util și că în ele se ascund 
viitoarele lucruri bune din viaţa lui. 

Să slujești cu dragoste, de bunăvoie, cu bucurie e 
libertate; munca sub constrângere e robie. 


Libertatea înseamnă ca fiecare să poată manifesta 
divinul în mintea, inima, trupul și prin voinţa sa. Astfel, 
îți ești util ţie însuţi, aproapelui tău și întregii omeniri. 

Libertatea se manifestă și în limitările înțelepte pe 
care ţi le impui ţie însuţi și în îndeplinirea conștientă a 
marilor legi ale vieţii universale, ale naturii însuileţite. 

Cum să dobândești libertatea? Fiecare vrea să fie 
liber: organic, fizic și spiritual. 

Pentru a atinge acest scop, fiinţa umană trebuie să 
înțeleagă și să aplice puritatea totală, interioară și 
exterioară. Ea trebuie să fie inteligentă și înțeleaptă în 
toate domeniile existenţei. 

Orice ființă aspiră la libertate; totuși, trebuie să 
cunoaștem mijloacele de-a o dobândi, să știm de unde 
provine. Nu, desigur, din exterior, ci prin efortul 
conștient, asiduu asupra ta însuţi; desăvârșindu-te, 
cultivând toate posibilitățile binelui, frumosului, 
sănătății existente în om. 

Fiinţa care este încă sclava păcatului și a minciunii 
trebuie, pentru a se elibera, să se nască din nou în 
adevăr. 

„Noua naștere” înseamnă ruptura legăturilor care 
împiedică purificarea noastră, dezvoltarea noastră 
corectă și ascensiunea noastră spre perfecțiune. 

Lanțurile destinului, ale necesității impuse de 
bătrâna karma trebuie rupte. Noua naştere este 
restabilirea legăturii primordiale a omului cu Dumnezeu. 

Pentru a fi liber, omul trebuie să reînnoade și să 
menţină cu sfințenie această legătură cu creatorul său; 


cu oricare altă Fiinţă el trebuie să întreţină relaţii 
înțelepte, pure și echilibrate, dar nu trebuie să 
stabilească nici o legătură, de orice fel ar fi ea. 

Dumnezeu vrea ca toți, fără deosebire, să fie liberi 
ca el însuși. Domnul spune: „Vreau ca în împărăția mea 
a dreptăţii toate fiinţele să fie libere și să se iubească 
precum fraţii și surorile ieșite din același tată”. 

Veţi cunoaște adevărul și el vă va face liberi. Pentru 
a cunoaște adevărul trebuie ca mai întâi să devii 
conștient de tine însuţi, să te analizezi profund pentru a 
recunoaște stadiul în care ne aflăm, și să te pui la treabă 
cu curaj pentru a te îndrepta, rugându-te cu umilinţă la 
Dumnezeu să ne ajute; în sfârșit, trebuie să te eliberezi 
de toate minciunile, atât față de tine însuţi cât și față de 
ceilalți. 

Natura vie nu dă libertatea decât oamenilor înţelepţi; 
pe ceilalți îi ţine captivi. De ce? Fiindcă, dacă ar fi 
eliberaţi, ar pomi- o de capul lor, la nimereală. Or 
libertatea este mișcare, desigur, dar o mișcare ce se 
îndreaptă într-o singură direcţie: cea a adevărului, care 
este țelul pe care creaţia l-a atribuit tuturor fiinţelor. 

Nu sunt cu adevărat liberi decât cei ce iubesc 
adevărul, care trăiesc în el și pentru el. 

Când omul rezistă dorinţei nechibzuite de-a mânca 
sau de-a bea mai mult decât trebuie, el este liber. Când, 
ispitit să bage mâna în portofelul altuia, se abţine, este 
liber. Dar când cedează și își satisface toate dorinţele, el 
încetează să mai fie. 


Omul liber cunoaște și aplică regulile nutriţiei 
sănătoase și controlate; el știe să respire profund, calm 
și ritmic; el vrea să-l slujească pe Dumnezeu, și îl 
slujește cu bucurie. 

Liber este cel ce își poate reface viaţa, şi care apoi își 
ajută aproapele să și-o amelioreze și el. 

Fiinţa liberă e puternică; ea poate suporta 
dificultăţile, suferinţele, ofensele. Fricoșşii și cei slabi nu 
sunt liberi fiindcă sunt supuși unor influenţe străine 
dăunătoare, iar curajul și forța le lipsesc. 

Libertatea nu constă în a exprima, împotriva a tot și 
a toate, opinia ta personală, în a-ţi manifesta voinţa. Ea 
presupune relații corecte și înțelepte între fiinţele care își 
respectă interesele reciproce. Aceasta este cu putinţă 
dacă trăim întru iubire, adevăr, dreptate și virtute, adică 
trăim întru Dumnezeu. 

Fie ca adevărul să fie țelul principal al vieţii voastre; 
el este în voi și în el rezidă libertatea voastră. Oamenii și 
popoarele vor fi libere pe măsură ce își vor îndrepta cu 
dragoste și venerație spiritul înspre înţelepciunea divină 
sădită în ei. 

Omul liber își poate controla organele corpului său 
fizic; el devine stăpânul înţelept al tuturor actelor sale. 

Libertatea și răbdarea merg mână în mână. Doar cel 
ce e răbdător e liber, și doar omul liber poate îi răbdător. 

Popoarele de astăzi s-au rătăcit; ele își imaginează 
că sunt creștine și că îl cunosc pe Dumnezeu, dar lisus 
le întreabă: „Ce aţi făcut cu învăţătura mea? Unde e 
întruchiparea ei?” În perioada ultimelor războaie, 50 de 


milioane de oameni au fost uciși! Nici măcar animalele 
cele mai inferioare nu au provocat vreodată atâta 
suferință și nu au comis atâtea crime! 

Oamenii mai așteaptă apariţia unor reformatori care 
să impună pacea și libertatea prin intermediul unor legi; 
asta denotă o necunoaștere absolută a legilor profunde 
ale vieţii: libertatea nu se instaurează prin jugul legilor! 
Pentru a fi liberi, trebuie să începeţi să înfăptuiţi tot ce 
vă cere Domnul. El dorește să trăiţi cu toţii în chip 
fratern, în pace. Mai întâi, eliberaţi-vă de minciună; ea 
este cauza dezacordului, a violenţei, a lipsei de 
încredere, a antagonismului. Apoi, vă este necesară 
cunoașterea legilor divine, ca și o puternică dorință de a 
vă apropia de adevăr. Atunci, viața vă va dezvălui imensa 
și armonioasa ei varietate, frumuseţea sa și vă veți 
umple de bucuria și ușurarea de-a îi liberi. 

Gândi ţi-vă la următorul lucru: libertatea, indiferent 
că este exterioară sau interioară, e strâns legată de 
puritate. Faceți deci în așa fel încât gândurile, 
sentimentele și actele voastre să fie sincere și pure; e o 
regulă pe care o puteţi urma cu toţii, de îndată ce vă veți 
fi dat seama de unde va veni libertatea voastră, cea 
reală, singura care vă va deschide calea unui viitor 
luminos și vă va oferi condiţiile indispensabile reușitei 
voastre, înfăptuirii dorințelor voastre celor mai sacre. 

Pentru ca acest adevăr să vă însoțească 
întotdeauna, faceţi în așa fel încât conștiința voastră să 
fie luminată de studiul și aplicarea iubirii, a înţelepciunii 


și a adevărului, aceste trei principii eterne ale vieţii, care 
sunt baza acestei învățături divine. 


Esenţe ale meditaţiei 


Reincarnarea 

Existenţa pe pământ este un imens laborator, în 
care au loc experienţe neîncetate al căror scop este ca o 
viaţă să succeadă altor vieţi succesive, din ce în ce mai 
desăvârșite. 

Astfel, omul își ameliorează caracterul, își dezvoltă 
seminţele benefice puse în el de către creatorul său și 
elaborează forțele binelui pentru el însuși și pentru 
aproapele său. 

Este o lucrare captivantă, niciodată încheiată, care e 
sprijinită de o conștiință trează și luminată de tot ce este 
bun și frumos: de adevărata viaţă. 


Forța binelui 

Bucuraţi-vă întotdeauna de bine, de frumos, de ce e 
bun, oriunde le-aţi afla. 

Iubiţi binele din toate și din tot: este o forță vie care 
va veni și la voi, cu binefacerile sale. 

Legaţi-vă prin gândire de fiinţele bune, puternice, 
sănătoase; veţi fi astfel în comuniune cu aceeași energie, 
energia divină, care lucrează în ei. 


Există oameni buni și înţelepţi pretutindeni; fără ei, 
viaţa nu s-ar putea manifesta cum trebuie. 

Dacă, într-o așezare, nu s-ar găsi măcar zece fiinţe 
umane bune, sănătoase și înțelepte, acea așezare nu ar 
putea exista. Uniţi-vă deci cu aceste fiinţe pentru ca să 
fiţi și voi înzestrați cu aceleași calități. 


Delicateţea 

Daţi întotdeauna dovadă de cea mai mare delicateţe 
unii față de ceilalți. 

Gândurile şi sentimentele divine cresc în voi prin 
stima şi respectul reciproc și printr-un comportament 
plin de sinceritate și puritate. 


Starea de conștiință divină 

S-a spus: „Căutaţi mai întâi împărăţia cerurilor, și 
atunci veţi căpăta pe deasupra tot ce mai e”. Asta 
înseamnă: căutaţi în voi înșivă starea de conștiință 
divină prin care ființa este în contact cu ceea ce e mai 
bun și mai pur în ea. 


Lucrarea divină în tăcere 

în tăcere, dar cu o forță irezistibilă, soarele trimite 
pe pământ energia necesară creșterii și dezvoltării a tot 
ce trăiește pe suprafaţa sa. 

În același fel, tot în tăcere, energia vieţii divine, 
marele adevăr lucrează în interiorul oricărei forme și al 
nostru înșine, pentru a transforma și a ameliora totul. 


Viaţa adevărată 

Omul de astăzi studiază natura și cunoaște multe 
lucruri, dar această știință rămâne pentru el ceva 
trecător, tranzitoriu, aşa cum sunt spectacolele 
desfășurate pe scenă. 

Viaţa fiinţelor poate fi comparată cu o piesă de 
teatru în care fiecare joacă un anumit rol, care nu este 
real. 

Viaţa adevărată este interioară, nu exterioară. 


Lucrarea pentru tot 

Toate bunurile pe care ființele le-au dobândit în 
trecut și toate cele pe care le dobândesc în prezent vor fi 
în viitor proprietatea întregii omeniri. 


Comuniunea cu invizibilul 

Fiecare discipol trebuie să posede o idee 
călăuzitoare, un fel de linie telefonică ce-i permite să 
comunice cu lumea superioară înţeleaptă, care e oricând 
gata să-i vină în ajutor. 

Dar câţi sunt cei care pot astăzi să contacteze direct 
fiinţele superioare ale lumii invizibile pentru a primi de 
la ele ceva sfaturi utile? 

Oamenii se ocupă cu rezolvarea treburilor din lumea 
fizică, dar încă nu pot același lucru pe plan spiritual. 


Filosofia vieții 


Filosofia vieţii constă în a ști să-ți exprimi la timpul 
potrivit și cu măsură fiecare gând, fiecare sentiment și 
fiecare act, și să nu ţi le manifești nici înainte, nici după 
momentul ce le este hărăzit. 

Altfel, nimic nu se poate face cum trebuie. 


Inimă și minte 

O inimă înţeleaptă poate fi un bun educator pentru 
intelectul omului. 

Ceea ce mintea învaţă în mii de ani, inima i-o poate 
spune într-o singură zi. 

Ceea ce o inimă înțeleaptă a aprofundat de multă 
vreme, mintea abia începe să studieze. 

Inteligența poate orice, dar iniţiativa trebuie să 
revină inimii. Din acest motiv, omul trebuie să înţeleagă 
adevărul mai întâi cu inima sa, și apoi cu rațiunea. 


Gândire, sentiment, acţiune 

Studiind viaţa omenirii, puteţi să constataţi că trei 
lucruri principale îl împing pe omul înţelept înainte: 
gândirea limpede, sentimentele bune și acțiunea nobilă. 

Dumnezeu e cel ce a sădit în om această forță și 
bogăţie constituite de gândurile limpezi pe care le 
primește de la lumea superioară, bunele sentimente care 
germinează în inima sa și acţiunile nobile ale voinţei 
sale. 

Prin intermediul acestor trei posibilități, fiinţa 
umană îl descoperă pe Dumnezeu în ea, și în acest fel îi 


este cu putinţă să-și păstreze echilibrul și să învingă în 
orice situație, oricât de dificilă. 


Prezenţa lui Dumnezeu 

Dumnezeu e cel ce face ca tu să fii mulţumit, 
bucuros și plin de voie bună. 

Acolo unde e Dumnezeu, se află și forţa, frumuseţea 
și plenitudinea. 

De îndată ce ai căpătat viaţa, Dumnezeu e în tine. 
De îndată ce ai înţelepciunea, Dumnezeu e în tine. De 
îndată ce simţi cea mai mică libertate, Dumnezeu e în 
tine. 

Acestea sunt dovezile prezenţei sale. 


Dumnezeu 

Trebuie să vă eliberaţi de orice noțiune negativă în 
ce-l privește pe Dumnezeu. Dacă cineva moare, trebuie 
să vă spuneţi: „Așa a vrut Domnul!” Izbucnește un 
război? înseamnă că Dumnezeu a vrut-o. Cineva se 
îmbolnăvește brusc? Tot „voința divină” e la mijloc! 
Trebuie totuși să știți că dacă oamenii se bat, ei sunt 
singurii răspunzători pentru aceasta. 

Că ne naștem, da, asta e de la Dumnezeu, dar că 
murim, asta nu e de la el. 

Domnul zice: „Nu vreau moartea păcătosului”. Dacă 
suntem sănătoși și bucuroși, asta e de la Dumnezeu, 
dar dacă suntem bolnavi şi descurajaţi, asta nu e de la 
el. 


Cine este Dumnezeu? E cel ce se gândește la tine, 
care te ajută să-ţi învingi problemele. E cel ce te poate 
scăpa de la moarte. Cel ce iubește prin noi e Dumnezeu. 
Iar noi nu-i putem întâlni decât pe calea dragostei. 

Când vă veţi însuși ideea că sunteţi o manifestare a 
lui Dumnezeu, atunci totul va fi posibil pentru voi: 
înţelepciunea și forţa vor fi în voi, și toate problemele 
voastre se vor rezolva cât se poate de lesne. 


Respirație 
O respiraţie corectă ajută la formarea caracterului și 
întărește lumina intelectului și căldura inimii. 


Noţiuni despre cele trei lumi 
„Fii întotdeauna credincios, autentic, pur și blând!” 


Din moment ce aţi venit pe pământ, trebuie să aveţi 
o noţiune clară despre lumea fizică. Astfel stând 
lucrurile, trebuie să dobândiţi deopotrivă o noţiune a 
lumii spirituale şi a lumii divine. Aceste trei lumi 
reprezintă cele trei puncte de contact ale omului cu 
creaţia. 

Când vorbesc despre lumea fizică, oamenii înţeleg 
lumea timpului și a spaţiului. Prin „lume a spaţiului”, ei 
subinţeleg lumea celor trei dimensiuni: cea a liniei 
drepte, care se mișcă într-o direcţie, lungimea; cea a 


suprafeţei, ce se mișcă în două direcții, lungimea și 
lărgimea; cea a volumului, care se mișcă în trei direcţii, 
lungimea, lăţimea și înălţimea. 

Totuși, linia dreaptă, suprafața și volumul posedă 
mai multe posibilități de mișcare; suprafaţa are două 
dimensiuni, dar patru posibilități de mișcare; iar 
volumul, cubul, corpul, deși are trei dimensiuni, posedă 
șaisprezece posibilități de mișcare. Prin analogie, vom 
spune că omul care trăiește exclusiv pentru el însuși se 
mișcă exclusiv în lumea fizică, în lumea cu o 
dimensiune. Dacă vrea să-și găsească un prieten sau o 
prietenă, el abordează lumea cu două dimensiuni: lumea 
spirituală, lumea sentimentelor, începând să se 
gândească la apropiații săi și nu numai la el însuși. lar 
din momentul când începe să gândească întru tot, adică 
la supremul din viaţă, el intră în lumea divină. 

Lumea fizică reprezintă părţile, iar lumea divină 
întregul. Este motivul pentru care lumea fizică este 
oglindirea lumii divine, lumea spirituală fiind legătura 
dintre cele două. 

Dacă reflectăm mai profund asupra acestei legi a 
părților și întregului, constatăm că omul, ca parte, iese 
treptat din el însuși pentru a merge în întâmpinarea 
semenilor săi și în cele din urmă pătrunde în întreg, 
unde toate părţile se unesc. 

Studiind comportamentul omului fizic, puteți 
desluși natura curenților de forță care acționează în el. 
Aceste forțe variază continuu, fiind când pozitive, când 
negative. 


Ceea ce se produce astfel în viața interioară a 
omului se reîntâlnește totodată în manifestările lumii 
exterioare: suntem înconjurați când de oameni buni, 
când de oameni răi. Cu toate acestea, între oameni 
există o legătură interioară, indiferent că sunt buni sau 
răi. 

Care om e bun? Care e rău? putem răspunde cu 
greu la această întrebare, deoarece există oameni buni și 
răi activi, și oameni buni și răi pasivi. 

Cineva comite o greșeală și încearcă un sentiment 
de contrariere excesivă. De ce? Deoarece vrea să devină 
bun fără întârziere! Aceasta este însă imposibil, deoarece 
greșelile sunt indispensabile în viaţă; omul se studiază 
progresiv doar greșind și înșelându-se, lovindu-se de 
contradicții, de obstacole, el dobândește experienţe 
cărora trebuie să le confere un specific constructiv. 

Studiind viaţa oamenilor celebri, putem observa că 
au trecut cu toţii prin perioade de mare zbucium. 

Pierzând direcţia pe care lumea divină i-o oferă, 
omul întâlnește inevitabil mari dificultăţi și încercări. 
Foarte puţini au un drum fără obstacole și, în 
consecinţă, rari sunt aceia care nu cunosc contradicţiile. 

Cu cât conștiința îi este mai elevată, cu atât mai 
mari sunt încercările pe care le întâlnește un om. Veţi 
obiecta: „Nu ne putem elibera de contradicții prin 
cunoaștere?” Ba da, cu condiţia să știm de care 
cunoaștere e vorba. Există o cunoaștere care îl adoarme 
pe om. Adevărata cunoaștere e cea legată de legile și 


principiile vieţii, și nu cea care se limitează la forme și 
imagini. 

Sarcina omului e să ajungă la știința pozitivă care 
este aplicabilă în toate domeniile vieţii, și mai ales în 
viața umană. 

Chiromanţia, de pildă, îi dezvăluie omului latura 
voluntară a vieţii sale. Prin fizionomie, putem cunoaște 
laturile pozitive şi negative ale caracterului. Frenologia 
arată calitatea şi cantitatea energiilor, pozitive și negative 
din organism. Astrologia dezvăluie combinațiile 
favorabile și nefavorabile pe care le întâlnește omul în 
cursul existenţei sale, și aceasta îi dă posibilitatea de-a 
preveni un pericol sau o nenorocire. 

Ca discipoli, trebuie să studiaţi știința esoterică, 
făcând totodată eforturi pentru dobândirea purității și a 
umilinței, fără de care ați fi expuși pericolului de-a 
dezvolta în voi orgoliul și vanitatea. 

În școlile inițiatice, nu numai neofiţii pot eșua, ci și 
elevii foarte avansați. Mulţi îngeri care urmau aceste 
școli au eșuat la examene și sunt și acum constrânși să 
coboare pe pământ ca să înveţe lecţiile pe care le-au 
studiat insuficient la vremea lor. În tovărășia oamenilor, 
ei se mișcă deci între viața divină și cea umană, între 
binele și răul din lume. 

Aveţi nevoie de cunoștințe, de forțe, dar și de o 
credință fermă datorită căreia să puteţi învinge 
dificultăţile. 

Orice știință pe care ați dobândit-o e lipsită de 
valoare dacă nu o aplicaţi. Trebuie să aveți drept ţel, 


așadar, să vă dezvoltați cunoștințele cu o credință de 
nezdruncinat, aplicând in orice clipă a vieţii deviza: 
„Fii întotdeauna credincios, autentic, pur și blând!” 


EEEE 
Esenţe ale meditației 


Puterea gândirii 

Gândirea este o forță considerabilă, care poate fi 
utilizată fie ca energie pozitivă, constructivă, fie ca o 
energie negativă. 

Pentru a evita să-și facă rău sie însăși, sau 
aproapelui, discipolul se exersează neîncetat în a-și 
cultiva și a-și eleva gândirea, a-și lumina spiritul întru 
adevăr. 

Sentimentele și gândurile nutrite de o ființă se 
răspândesc la mare distanţă, atingându-i pe semenii ei, 
și se întorc la sursa lor, impregnate de binele sau de răul 
pe care l-au propagat. 


Uniunea în Dumnezeu 
Dacă îl cauţi pe Dumnezeu în exterior, nu te afli pe 
calea cea bună. Dumnezeu e în pâinea pe care o 


mănânci; Dumnezeu e în apa pe care o bei; Dumnezeu e 
în lumina care te pătrunde. 

În afară de toate astea, unde să-l cauţi pe 
Dumnezeu? El e acolo unde ai reușit să intri în legătură 
cu el. 

Esenţialul este de a-l cunoaște pe Dumnezeu și să-l 
slujești;  slujindu-l, dobândești forța și ajungi la 
adevărata viaţă. 

O muscă poate fi conductoare de gânduri elevate. 
Pentru voi, o muscă este o făptură neînsemnată; 
observaţi-o cu o lupă și vedeţi ce frumoasă este. 

Unele dintre ele, care și-au păstrat calităţile 
primordiale, sunt inteligente. Dacă o asemenea muscă 
se așează pe nasul vostru, pe frunte sau pe cap, 
inseamnă că vrea să vă spună ceva. 

Ca toate fiinţele vii, musca poate fi conductoare de 
gânduri elevate. 

Prin ea, unele fiinţe înțelepte îi vorbesc omului; ea îi 
spune, de exemplu, că nu gândește sau nu procedează 
corect. 

Cineva s-a hotărât să facă ceva rău; o muscă i se 
așează pe nas; el o alungă, dar ea se întoarce de două, 
trei ori la rând, pentru a-l sili să-și revizuiască gândirea 
și să renunţe la dorinţa sa nefastă. 

Un altul e pe cale de-a scrie o scrisoare ce va avea 
urmări rele; o muscă îl deranjează până ce înţelege că 
trebuie să renunţe la această scrisoare. 

Veţi întreba dacă musca e conștientă de ceea ce 
face? Dacă acţiunea muștei e în măsură să-l abată pe 


om de pe o cale eronată pe care a apucat-o, înseamnă că 
acţiunea respectivă e conștientă și justificată. 

Puteţi spune că este o coincidenţă, dar felul în care 
interpretaţi lucrurile nu are nici o importanţă; ce e 
important, e că, în conștiința colectivă a naturii vii, toate 
fenomenele sunt legate indisolubil. 

Forţa intelectului, a inimii și a voinţei 

Intelectul trebuie să fie de două ori mai puternic 
decât voința. Dacă aceasta este mai puternică decât 
intelectul, veți fi un om-animal, și nu un om adevărat. 

Forţa voinţei trebuie să se exprime prin intelect, prin 
rațiune. 

Prin voinţă puternică, înţeleg o voinţă strunită de 
rațiune. 

Forţa inimii voastre trebuie să fie de două ori mai 
mare decât a voinţei. 

Forţa inimii voastre și cea a intelectului trebuie să 
fie egale. 

Dacă inima capătă supremație asupra intelectului, 
vă nenorociţi singuri. 


Legea devenirii 

Unii spun: „Ce-aș mai vrea să fiu un geniu, sau o 
celebritate!” Da, dar geniile, celebrităţile nu sunt niște 
pui care ies din ou brusc. Ei au fost nevoiţi să lucreze 
asupra gândurilor și a dorințelor lor sublime, și să le 
înfăptuiască. 


Relaţiile spirituale și fizice 


Relaţiile spirituale îi înalță pe oameni, în timp ce 
raporturile fizice riscă să-i înjosească. 


Rugăciunea 

A te ruga nu înseamnă să reciţi dimineaţa, la 
iuțeală, o rugăciune și să pleci la lucru! 

Cel ce se consacră slujirii Domnului petrece ore 
întregi în rugăciune și contemplatie. 

Rugăciunea nu presupune să murmuri mașinal 
fraze învăţate pe de rost; întreaga viaţă trebuie să se 
convertească în rugăciune. 

Acesta este „noul” din lume, noul la care trebuie să 
aspiraţi ca discipoli și care nu se vestește prin cuvinte. 


Un discipol trebuie să se studieze singur 

Studiindu-se singur, discipolul învaţă să cunoască 
lumea interioară și pe cea exterioară; el înţelege ce poate 
percepe din diferitele lumi. 

Dacă, de exemplu, percepe unele lucruri prin 
intermediul ficatului, el intră în contact cu lumea 
inferioară; dacă le percepe prin inimă, intră în legătură 
cu lumea umană; dacă o face prin intelect, se unește cu 
lumea superioară, a gândirii. 

Gândirea este lumea divină din om. 

Cel ce este incapabil să primească gândurile prin 
partea superioară a creierului nu poate ști ce este divin, 
dat fiind că acest izvor pur ţâșnește din munte și 
coboară la vale, potolind în cale setea tuturor. 


Pentru a realiza imposibilul 

Vreţi să reușiți să faceți imposibilul? Intraţi în relaţie 
cu ființele bune de pe pământ, cu îngerii și cu 
Dumnezeu. 

Realizând această triplă uniune, discipolul va 
înţelege semnificația versetului: „Lucrurile imposibile 
pentru om sunt posibile pentru Dumnezeu”, și va 
dispune de un capital ce îi va îngădui să-și satisfacă 
toate aspiraţiile. 

Vă urez să înmănuncheaţi aceste trei legături pentru 
a cunoaște succesul în cele trei lumi; doar astfel vă veţi 
dezvolta corpul fizic, veţi deveni mai buni la inimă și vă 
veţi lumina intelectul. 


Autosugestia 
E preferabil să vă sugestionaţi singuri decât să vă 
lăsaţi influenţaţi de alţii. 


Exerciţiu de seară 

În fiecare seară, înainte de culcare, rămâneţi o clipă 
în picioare și uniţi-vă cu suprema lumină a spiritului 
divin spunând: „in numele dreptăţii absolute, îmi 
recunosc greșelile și sunt gata să le îndrept”. 


Tutela lumii invizibile 

Sunteţi cu toții sub tutela lumii invizibile. Tutorii 
voştri sunt fiinţe elevate, sublime, pe care trebuie să le 
ascultați. Cea mai mare dorinţă a lor este să reușiţi să 
evoluați. 


În fiecare seară, trebuie să faceţi inventarul zilei. 
Credeţi că sunteţi liberi, dar libertatea nu va veni decât o 
dată ce desăvârșirea voastră se va împlini. 


Un motiv al eșecurilor 

Astăzi, eșecul înregistrat de numeroși oameni în 
ceea ce fac se datorează faptului că eforturile lor nu sunt 
însoţite de un gând la adresa a ceea ce este Suprem în 
viaţă. Ei se nasc, se căsătoresc și mor fără Dumnezeu. 

Vreţi să creaţi ceva, să începeţi o lucrare, să vă 
căsătoriți? Întrebaţi-l înainte de toate pe cel ce v-a creat 
ce trebuie să faceţi. El știe ce este indispensabil 
fiecăruia, și i-o va indica dacă acesta va avea grijă să-l 
consulte. 


Puritatea 

Astăzi, oamenii au nevoie de purilicare; ei trebuie 
să-și purifice gândurile, sentimentele și dorinţele pentru 
a și le elibera de reziduurile trecutului. 

Purificându-și conștiința, viaţa lor va deveni pură. 
Nu vă luaţi după manifestările exterioare ale fiinţelor, ci 
încercaţi să vă daţi seama dacă nu sunt însufleţite de 
vreo lucrare întru Domnul. 

Fiecare lucrare înfăptuită pentru Dumnezeu este 
sacră și pură. 


Calea binelui 
Binele este o cale ce ne deschide posibilități în 
lumea fizică, în cea spirituală și în cea divină. 


Credinţa 
Credinţa este conștiința măreției și omniprezenței lui 
Dumnezeu; ea este deplina expresie a vieţii pe pământ. 


Metodă 
Dacă vreţi să captați un curent terestru pozitiv, 
încordaţi-vă mușchii întregului corp timp de câteva 


+ 


secunde, de preferință dimineața, astfel încât să profitați 
de energia venită din soare spre pământ. 
Adevărata lucrare 


Oamenii se folosesc de cuvântul „lucru” (muncă) 
pentru a desemna orice activitate. 

De exemplu, auzi pe câte unul spunând: „Mă 
grăbesc, am de lucru”. Dacă observăm în ce constă 
„lucrul” pe care respectivul îl are de făcut, ne dăm 
seama că el nu răspunde sensului profund al 
termenului. 

Cuvântul „a avea de lucru” capătă un sens diferit în 
funcție de planul pe care ne plasăm. El are o 
semnificație specifică în viața cotidiană, o alta în 
domeniul mental, și iarăși alta în ce privește viața 
spirituală. 


În viaţa curentă, declarăm că avem un lucru 
important de făcut, sau urgent, atunci când trebuie, de 
exemplu, să ne întâlnim cu cineva ca să discutăm 
despre o afacere, sau despre niște interese comune. Tot 
acest cuvânt e folosit când trebuie să îndeplinim un 
demers, să solicităm un serviciu, ba chiar să facem o 
vizită, sau să ne întâlnim cu o persoană iubită! 

În ce privește planul spiritual, „a avea de lucru” 
capătă o altă dimensiune, însemnând altceva: și anume 
să îndeplinim, în deplină cunoaștere și rațiune, țelul 
pentru care a venit omul pe pământ. 

Doar cel ce şi-a înţeles predestinarea ca elev al vieţii, 
care și-a găsit locul în marile meandre ale activităţilor 
omenești, care profită de fiecare împrejurare pentru a 
lucra la propria sa perfecționare și la a semenului său - 
numai el lucrează cu adevărat. 

Cum putem deosebi această lucrare de trudă sau 
muncă? Prin rezultatul eforturilor și al actelor 
îndeplinite, și prin maniera în care se implică ființa 
respectivă. 

Când trudește, omul se înjosește fizic sau spiritual, 
iar când muncește, rămâne întotdeauna nesatisfăcut, în 
ciuda eforturilor. 

Prin lucrare, dimpotrivă, el se instruiește, se 
desăvârșește și descoperă sensul vieţii. El nu regretă 
timpul astfel cheltuit și se simte satisfăcut, plin de 
putere și de energie pentru a întreprinde și alte lucruri. 


Orice acţiune înaltă, înţeleaptă, ne aduce o 
încurajare prețioasă și contribuie la dezvoltarea noastră 
și a celorlalți membri ai comunităţii umane. 

Să îndeplinești o lucrare adevărată înseamnă să 
lucrezi la realizarea binelui, și toate făpturile pot coopera 
la înfăptuirea unui asemenea bine. 

Fiecare e liber să aleagă modalitatea care îi convine 
mai bine pentru a manifesta binele; e o artă pe care 
omul trebuie să o înveţe, cu înţelepciune și dragoste, 
dacă vrea să devină un „om nou”. Această „lucrare” 
umple sufletul de căldură și bucurie. 

Adevărata muncă nu poate fi definită într-un fel 
precis; este o operă divină, o contribuţie la eterna creaţie 
universală în sânul căreia omul este chemat să se 
perfecționeze în cunoaștere și în dragoste, pentru a 
răspunde și a realiza predestinarea sa de suflet viu, de 
fiu al lui Dumnezeu. 

Orice fiinţă care aspiră să „lucreze” pentru unitatea 
creaţiei, împreună cu divinul aflat în el însuși, nu are 
nevoie să întrebe ce trebuie să facă, deoarece glasul său 
interior îl luminează și îl călăuzește întruna. li este 
îndeajuns să îi dea ascultare și să înainteze cu credinţă 
și dragoste. 

La fel cum răţușca, abia ieșită din ou, știe să înoate, 
omul cu gânduri sincere și cu inima curată știe cum să 
iubească și cum să îndeplinească voinţa divină. 

Nu de metode duc oamenii lipsă, ci de bunăvoință și 
de simţul vieții spirituale, al uniunii cu gândirea divină. 


Corpul nostru este instrumentul de lucru din lumea 
fizică, şi totodată locuinţa temporară a sufletului nostru, 
monadă eternă. Fără corp, omul nu și-ar putea înfăptui 
sarcinile pe pământ și din acest motiv trebuie să înveţe 
să-și întărească vitalitatea cu energiile pe care natura i 
le oferă cu atâta generozitate în abundență. 

Aceste energii se găsesc în primul rând într-o hrană 
adecvată, în aer, apă, lumină și în razele solare. 

Pentru a progresa în realizarea unei vieţi chibzuite și 
constructive și a obţine sprijinul fiinţelor de pe planurile 
superioare, omul trebuie să-și organizeze existenţa astfel 
încât să se dezvolte spiritual. În aceasta constă 
adevărata muncă în acord cu marea viaţă universală. 
Dar nu trebuie ca omul să păstreze doar pentru el 
binefacerile de toate felurile pe care le atrage și le obține 
printr-un asemenea mod de viaţă; o dată ce necesităţile 
sale legitime sunt satisfăcute, el trebuie să împartă 
surplusul cu semenii săi, dând dovadă de dragoste și 
inteligenţă. 

Utilizarea energiilor naturii vii este controlată de 
ierarhiile superioare a căror sarcină e să supravegheze 
evoluția umană. 

Unii vor să trăiască așa cum doresc, după propria 
lor voinţă. Dacă observăm existenţa celor ce au trăit 
după bunul lor plac, neglijând ordinea divină și legile 
vieţii universale, putem constata că nu au ajuns prea 
departe! li aștepta un vid apreciabil! 

Forţele înțelepte și ordonatoare ale naturii au 
posibilitatea de a corecta orice individ și chiar un popor 


întreg care se abate de la ordinea cerească. Capii de 
familie fac la fel: ei călăuzesc creșterea copiilor lor până 
ce aceștia ajung să înţeleagă că ceea ce sunt învăţaţi e 
spre binele lor. În definitiv, să îndeplinești voința divină, 
să lucrezi pentru Dumnezeu, adică să muncești, 
înseamnă să te pui în postura de-a primi cele mai mari 
binefaceri fizice și spirituale. 

Un om de aspect modest, care trece, cum se spune, 
neobservat, dar care se dedică sincer, în tăcere, propriei 
sale educaţii e mai mare și mai înțelept decât anumite 
persoane vanitoase care fac mult zgomot, dar care nu 
progresează cu un pas în dezvoltarea lor umană și 
universală. 

Munca începe prin gândire. 

Instrumentul gândirii umane este creierul. Construit 
din substanța cea mai fina, dar cea mai rezistentă, el 
constituie capitalul esenţial, moneda de aur pur care i-a 
fost dat omului venit pe pământ pentru a se desăvârși și 
a învăţa să gândească și să acţioneze corect. 

Omul îndeplinește corect orice muncă activându-și 
creierul, cultivându-și neîncetat gândurile. 

Gândurile inspirate de dragoste, de un impuls 
generos, întăresc întotdeauna unitatea în afecţiune, 
speranţă, prietenie, stimă și îndepărtează orice 
sentiment egoist. 

Sentimentele pure ale omului iau şi ele parte la 
lucru; ele sunt factori de relaţii armonioase cu semenii 
săi. Sentimentele exercită o acţiune deosebit de 


puternică asupra firilor emotive, influențabile, impulsive 
și schimbătoare. 

Ce efecte deplorabile produc sentimentele când 
izbucnesc într-o personalitate necontrolată! Dar atunci 
când oamenii încep să dobândească o gândire corectă şi 
reușesc să se educe în consecință, ei pot deveni apți 
pentru marea lucrare ale vieţii divine, călăuzite de 
dragoste. Ei intră atunci în categoria celor buni şi 
milostivi, care își urmează bunele impulsuri ale inimii 
lor. 

Al treilea factor necesar muncii este voința, 
posibilitatea de-a acţiona. Această voință trebuie să fie 
inspirată și susținută de gândirea limpede, conștientă și 
de sentimente echilibrate și nobile. 

Voința este capacitatea de-a traduce în acte, rapid, 
orice gândire constructivă și orice intenţie înţeleaptă. În 
acest fel putem constata că pentru a îndeplini o lucrare 
în lumea fizică și spirituală, omul are nevoie înainte de 
toate o serioasă pregătire interioară: o autoeducaţie 
luminată, conștientă, armonizând rațiunea, 
sentimentele și voința. 

Această școală a vieţii noi oferă posibilitatea 
respectivă tuturor discipolilor ei, transmițându-le 
regulile şi metodele, explicându-le legile care le vor 
îngădui să reușească fără întârziere să se integreze 
curentului renovator al întregii vieţi de pe acest pământ. 
A venit timpul ca ființa omenească să devină conștientă 
de posibilităţile și puterile sale; să aspire și să tindă prin 


toate mijloacele ei la libertatea morală și spirituală, și 
atunci tot restul va veni de la sine. 

La păsări, tatăl și mama au grijă de pui până când 
aripile acestuia cresc și își poate lua zborul; în acest 
moment, părinţii sunt eliberaţi de orice datorie. Dat fiind 
că natura i-a dat păsării un veșmânt călduros și frumos, 
ea devine atunci un locuitor independent al spaţiului și 
poate pleca în căutarea hranei. 

La oameni, părinţii trebuie să aibă grijă de copii ani 
de zile, în cooperare cu educatorii şi cu ajutorul 
instituţiilor sociale. Această făptură micuță trebuie să 
crească fizic și mental pentru a ajunge să aibă o justă 
înțelegere a sarcinilor ei; până atunci, ea trăiește 
protejată, ajutată, susținută. Dar când sosește vârsta să 
pășească singură în viață, apare o primejdie: deseori, o 
slăbiciune, un soi de inerție, o teamă inexplicabilă o 
împiedică să se avânte cu încredere în lume și să-și 
formeze, prin experienţă și încercări, o gândire stabilă și 
un caracter ferm. 

Asemenea ființe devin adesea niște eroi trişti ai 
psihologiei nuanţelor; ei sunt influenţaţi de formele și 
opiniile străine; aleg cele mai ușoare căi și nu gândesc 
cu propriul lor creier. lar din cauza slabei intensităţi a 
gândirii lor, ei se opun cu o încăpățânare ignorantă ideii 
că există un spirit universal care conduce totul, 
pretutindeni. 

Asemenea oameni refuză să vadă în jurul lor 
miracolele zilnice ale înţelepciunii şi iubirii divine şi, din 


pricina lenei, își însușesc idei perimate, lipsiţi pentru 
totdeauna de energie constructivă. 

Omul care urmează calea ascendentă lucrează la 
dezvoltarea darurilor şi a capacităţilor din el, își 
exersează facultatea de-a gândi, observa și experimenta 
orice lucru nou. El nu se lasă niciodată să alunece pe 
panta faptelor așa-zis tradiţionale. 

Imperativele lumii materiale, modurile și manierele 
ei de-a gândi nu pot tulbura și nici şterge ideile și 
principiile elevului noii vieți, idei și principii gravate în 
monolitul conștiinței sale treze, și nu scrise pe nisip. Ne 
putem bizui pe un asemenea om, care își schimbă doar 
forma corporală, dar nu și înaltul ideal. 

În lume, dragostea este mai presus de toate și poate 
orice; Orice lucru făcut cu dragoste, adică cu entuziasm 
și îndemn, cu gânduri curate este o adevărată „lucrare”, 
o operă divină. 

Discipolul care se bizuie pe puterea iubirii divine 
poartă în el plenitudinea vieţii; el este un lucrător al 


Domnului, un fiu binecuvântat al tatălui ceresc, bun și 
atotputernic. 
Esenţe ale meditaţiei 


A-L iubi pe Dumnezeu 


Cel ce se iubește pe sine, sau care își iubește 
semenii mai mult decât divinul pe care îl poartă în el, va 
trăda întotdeauna pacea atât de necesară sufletului său; 
el va fi infidel conștiinței sale superioare. 


Comuniunea cu îngerii 

Frumuseţea vieţii rezidă în acordul necesar dintre 
gândirea omului și cea a fiinţelor avansate. 

Ce armonie poate fi mai măreață decât cea care 
constă în a gândi la fel ca aceste mari fiinţe? 

Deasupra noastră, îngerii sunt întotdeauna gata să 
ne instruiască; să fim deci atenţi la ceea ce ne învaţă, 
fiindcă ei înţeleg mai bine viaţa decât noi. 

Să urmăm calea lor pentru a ne corecta greșelile. 

Lucraţi asupra voastră înșivă pentru a vă dezvolta 
percepţia interioară, astfel încât să intraţi în contact cu 
ei.. 


Conştiința 

Studierea conștiinței face necesară o analiză 
aprofundată a înclinațiilor, a dispozițiilor schimbătoare 
ale spiritului nostru. 

Pacea interioară, sănătatea, puterea voinței, 
acuitatea gândirii, sentimentele bune, o dispoziție bună 
sau rea și, în general, toate forțele ființei depind de 
starea conștiinței. Din acest motiv, omul actual trebuie 


înainte de toate să-și studieze conștiința, să înveţe să și- 
o purifice și să și-o dezvolte. 


Realizarea dorințelor 

Când doriți un lucru și acţionaţi cu chibzuinţă 
pentru a-l obţine, păstraţi prezentă în spiritul vostru 
ideea puterii divine incluse în voi înșivă; forţele naturii 
superioare vă vor veni atunci în ajutor. 

Condiţiile defavorabile 

Pentru un discipol nu există condiţii potrivnice. 

Ceea ce oamenii numesc condiţii defavorabile sunt 
pentru el stimulente care îl incită să lucreze și mai mult 
asupra lui însuși, să descopere posibilităţile pe care 
natura vie le-a sădit în el. 


Pacea 

Atâta vreme cât omul nu își iartă din toată inima 
dușmanii, nu se poate elibera de ei. 

Dacă nu sunteți împăcaţi cu semenii voştri, chiar și 
cu cei ce vă fac rău, nici o știință, nici o școală și nici o 
formulă nu vă poate ajuta. 


Bolile 

Fiecare boală este consecinţa greșelilor comise în 
trecut sau în prezent. 

În zilele noastre, bolile se înmulţesc, în loc să scadă. 
Cât va mai continua acest lucru? Până când oamenii vor 
înţelege că trebuie să caute cauzele bolilor în ei înșiși și, 


când le vor fi găsit, că trebuie să înveţe cum să le 
înlăture. 

Când  încâlci legile marii naturi înțelepte, te 
îmbolnăvești. 


Dragostea 

E un lucru sublim să concepi ce este dragostea. 

Dragostea este o forță sacră. Ea a creat și menţine 
viaţa. 

Dragostea a dat naștere universului, și ea e 
generatorul a tot şi a toate. 

Ea ne va chema înapoi în minunata împărăție, 
inexprimabilă în cuvinte omenești, din care am ieșit 
odinioară. 

Netreziţi încă din somnul adânc și înșelător al 
iluziei, oamenii cred că doar sufletele slabe, 
sentimentale,  necombative vorbesc de dragoste. 
Dimpotrivă, dragostea este o forță uriașă. 

Nu putem trăi fără să o încercăm măcar o dată. 

În realitate trăim pentru dragostea ce decurge din 
sublimul spirit universal, murim pentru această 
dragoste și înviem pentru ea. 

Vă vorbesc despre dragostea care vindecă toate 
rănile. Faptul că omenirea continuă să trăiască 
înconjurată de infirmități, dezordine și războaie arată că 
încă nu a înţeles această forță divină. Dacă ar fi înțeles- 
o, dragostea ar fi vindecat-o de toate suferinţele. 


Respirația 


Ca discipoli, trebuie să consideraţi inspiraţia și 
expiraţia ca niște procese în relație cu gândurile și 
sentimentele voastre. 

Fiecare inspiraţie are ca scop să regularizeze și să 
purilice sentimentele, și fiecare expiraţie e legată de 
purilicarea gândurilor. 

Știind acestea, fiți conștient de respirația voastră, 
deoarece în acest fel veți putea nutri gânduri și 
sentimente pure și elevate. 


Dragostea divină îl eliberează pe om 

Nu spuneți că nu aveţi pe cine sau ce să iubiți. 

Când treceţi pe lângă un izvor, o floare sau un pom, 
opriţi-vă o clipă și căutaţi frumuseţea existentă în ele. 

În fiecare lucru există frumuseţe și înţeles. 

Ochii celui ce iubește văd altfel. El vede ceea ce este 
frumos în om și chiar în toate animalele. 

Dragostea face ca totul să fie scăldat în lumină și îl 
eliberează pe om de orice prejudecată și teamă. Faceţi o 
incercare. 

De exemplu, începeţi să vă ocupați de o plantă, 
fertilizați pământul și stropiţi-o. 

Floarea însăși vă va arăta cât de mare e dragostea 
voastră. 


Sugestia și inspirația 

Când sufletele omenești se încarnează pe pământ, 
ele cad instantaneu sub influenţa puterii iluziilor și a 
sugestiilor. 


Forţele întunericului, care au ca sarcină să 
stăvilească evoluția, creează iluziile și deopotrivă 
sugestiile negative. 

Nu uitaţi că sugestia este o calitate umană. Cel care 
cedează sugestiei poate întâlni pe cineva care posedă o 
mare facultate de sugestie și care îl poate face să-i 
adopte ideile, care îi vor stânjeni dezvoltarea. 

Cel mai benign rău este aceia că îi vor frâna evoluţia. 

Din aceste motive, fiinţele luminoase au ca sarcină 
să transforme sugestiile în inspirații. 

Oamenii noi, discipolii vieţii divine, trebuie să treacă 
de la influenţa sugestiei la cea a inspiraţiei. 

Inspirația este legea divină. Ea nu vine de la om, ci 
de la o lume superioară. 

Dacă putem influenţa sugestia printr-o altă sugestie, 
nu putem influența în schimb inspiraţia. Ea e ceva 
invariabil. Din acest motiv, oamenii care cedează 
sugestiei sunt instabili, în timp ce cei inspirați sunt 
echilibrați și stabili. 

Oamenii inspirați învaţă totul fără efort, în timp ce 
cei ce nu se pretează inspiraţiei trebuie să facă mari 
eforturi pentru a învăţa. 

Pentru cei inspirați, totul devine ușor și firesc, ei 
sunt în armonie cu ei înșiși și cu mediul înconjurător. 


Comportamentul discipolului 

Legea Domnului constă în a acţiona față de ceilalți 
la fel cum te comporţi față de tine însuţi. Iar 
comportamentul care se apropie cel mai mult de 


perfecțiune este cel ce constă în a te conduce față de 
ceilalți așa cum Dumnezeu se comportă faţă de noi, 
adică: să păstrăm imaginea tuturor fiinţelor în intelectul, 
inima și aspiraţia noastră spre un ideal înalt, așa cum o 
face Dumnezeu pentru noi. 

Chiar şi fiinţa cea mai infirmă are un loc important 
în gândirea Domnului. 


Dumnezeu 

Să nu vă îndoiţi de existenţa lui Dumnezeu. El este 
prezent în tot cuprinsul spaţiului, și lumile sunt 
susținute de forţa sa. 

El se manifestă prin nenumărate forme vizibile, și 
când spunem că Dumnezeu e invizibil, aceasta nu se 
referă decât la cei ce nu văd. Îngerii, serafimii, spiritele 
luminoase, sfinţii, cei drepţi, oamenii buni îl văd pe 
Dumnezeu. 

Nelimitatul, Dumnezeul absolut, nu poate fi văzut, 
dar îi puteţi contempla cele mai mici manifestări în viața 
pământească. Să mănânci un fruct şi să-l afli pe 
Dumnezeu în el valorează mai mult decât toată gloria și 
bogăţia de pe lume. 


Transformarea gândurilor și a sentimentelor 
negative 

lată un exerciţiu simplu de pus în practică și care 
poate salva omenirea de la multe suferințe inutile. Când 
un gând negativ pătrunde în discipol şi începe să-l 
tulbure, sau când un sentiment dezagreabil pune 


stăpânire pe el, acesta trebuie să le înfrunte, să le 
examineze în liniște și cu precizie, în același fel în care 
un savant studiază un fenomen oarecare, prin logică și 
analiză, și după ce s-a convins de inutilitatea şi 
negativitatea lor, trebuie să le predea, ca pe niște oaspeţi 
nepoftiţi, puternicului curent subconștient și înțelept 
care le va învinge, transformându-le, așa cum un savant 
se debarasează de copiii inoportuni care i-au invadat 
cabinetul de lucru, trimițându-i la dădaca ce îi va 
captiva și distra povestindu-le basme. 

Dacă discipolul reușește să facă asta, înseamnă că a 
reușit să înfăptuiască un lucru important pentru binele 
omenirii. 


Pregătirea pentru somn 

Pentru a avea un somn bun, dormiţi, atât cât se 
poate, cu capul întors spre nord sau nord-est. Înainte de 
culcare, ţineţi-vă picioarele sub apă caldă; aceasta vă va 
da o reacţie de liniștire. 


Transformarea energiilor 

Ca discipoli trebuie să fiți pozitivi. Tindeţi spre bine 
și aplicaţi-l pretutindeni în viaţă. 

Indiferent cum se poartă ceilalți cu voi, nu vă gândiţi 
niciodată să vă răzbunațţi. Plătiţi-o dușmanului vostru 
prin dragoste, înţelepciune, adevăr, dreptate, bine, 


compasiune. Aceasta este aplicarea legii transformării 
energiilor. 

Prin această lege, vă menţineţi în contact permanent 
cu fiinţele înțelepte și elevate, le înțelegeţi limbajul și vă 
folosiţi de el. 


Să știi să profiți de lecţiile trecutului 

Există pe lume exemple ce trebuie să vă folosească 
drept lecţie. De exemplu, în Scripturi se spune că, 
pentru Israel, „Dumnezeu era ca o cămilă încărcată!” 
Feriţi-vă să cădeţi în aceeași eroare și să aruncaţi 
propriile voastre greșeli în spinarea lui Dumnezeu. 

Fiecare gând eronat, fiecare sentiment negativ este o 
povară ce se acumulează pe umerii voştri și ai lui 
Dumnezeu. 


( 


Inteligența, inima și voinţa. Influenţa lor asupra 
vieţii 


Putem caracteriza aceste trei mari principii ale 
gândirii, sentimentului și voinţei drept niște forțe care 
lucrează la edificarea vieții umane. 

Aceste forţe sunt invizibile și abstracte, ele neputând 
fi concretizate ca forţe materiale, dar se exprimă prin 
intermediul celor trei principale sisteme ale 
organismului uman și în acest fel le putem judeca și 
analiza manifestările și acțiunea. 

Principiul inteligenței sau puterea vieții intelectuale 
depinde de sistemul nervos cerebral; creierul și simțurile 
joacă un rol principal în această privință. 

Principiul inimii sau forța sensibilităţii este în relație 
cu funcţiile respiratorii, digestive și circulatorii, în care 
plămânii, stomacul și vasele sangvine își au rolul lor. 

Aceste organe sunt în raport cu sentimentele 
omului. 

Voința depinde de cea mai înaltă facultate umană: 
rațiunea. 

Voința este forţa care se manifestă prin ceea ce se 
cheamă aparat locomotor, în care rolul cel mai important 
este deţinut de oase, mușchi, ligamente și extremități. 

Omul inteligent, care are o voinţă disciplinată, știe 
cum să-și folosească armonios diferitele membre ale 
corpului; el manifestă conștient o forță superioară a 
naturii. Dar acest principiu nu acționează decât în 
anumite momente, când necesitatea se face simțită. De 
exemplu, omul flămând care se hrănește se conformează 
exigenţelor principiului necesităţii deoarece hrana îi 
potolește foamea. Totuși, doar o hrană convenabilă, în 


raport intim cu organismul său este susceptibilă să-l 
satisfacă. Ori de câte ori hrana nu este adecvată și nu 
răspunde condiţiilor unei vieţi sănătoase, ea este motiv 
de boală și a lipsei de vitalitate. 

Gândirea, ca forță conștientă în om, îl îndeamnă să 
caute cele mai bune condiţii care să-i permită să 
trăiască fericit. 

Toate fiinţele vii, chiar și cele mai mici, posedă o 
facultate de observaţie și totodată un instinct în vederea 
asigurării mijloacelor de existenţă. Acestea sunt primii 
pionieri ai științei. O mică experienţă vă va dovedi acest 
adevăr. Dacă aruncaţi undița într-o apă curgătoare, 
limpede și un pește se prinde în cârlig, dar reușește să 
se elibereze, veţi vedea că apoi el se va roti în jurul 
acestuia pentru a-l examina minuţios. Acest peşte își va 
întipări în minte aspectul cârligului și nu se va mai lăsa 
niciodată prins. 

Oamenii de știință au efectuat și alte experienţe: 
niște melci au fost puși într-o grădină împrejmuită de un 
fir metalic prin care trecea un curent electric slab; 
fiecare melc care a simţit o dată șocul electric nu s-a 
mai apropiat de firul metalic. 

Cei ce nu au observat asemenea lucruri consideră 
că fiinţele inferioare nu au nici un fel de inteligenţă. 
Adevărul este că vedem uneori cum aceste fiinţe 
inferioare înţeleg atât de bine anumite lucruri și 
demonstrează o asemenea capacitate inventivă, încât în 
anumite privinţe îl depășesc pe om. 


Să dăm un alt exemplu: dacă îi smulgeţi un braţ 
unei stele de mare, ea și-l va regenera, ceea ce omul care 
și-a pierdut un braţ nu poate face. Veţi spune că natura 
e cea care face aceste lucruri; dar dacă e așa, de ce nu 
face ea să crească la loc braţul pierdut de om? Steaua- 
de-mare are deci o facultate pe care omul nu o are. 

Când un virtuoz execută o bucată muzicală, cine 
este în realitate interpretul - natura sau omul? Omul, 
bineînţeles! în acest caz el se distinge ca individ; această 
interpretare este specialitatea sa. Dar el nu a dobândit-o 
într-o zi, nici într-o lună, sau un an, ci este rezultatul 
eforturilor unei serii de generaţii de indivizi care au 
lucrat în această direcţie. Unul din ei, totuși, a reușit să 
exprime această specialitate printr-un act inteligent și 
individual. 

În lume, fiecare fiinţă vie exercită o influență mai 
mult sau mai puţin importantă asupra mediului 
înconjurător. Conform acestei legi, discipolul se 
străduiește să-și dezvolte și să-și actualizeze, prin 
intermediul unei munci conștiente, forțele și calitățile 
pozitive sădite în el. 

Orice ființă are în ea toate posibilităţile infinite ale 
lui Dumnezeu și un discipol caută să-l găsească pe 
Dumnezeu în el pentru ca apoi să-l manifeste în lume 
într-un mod corect pentru binele tuturor fiinţelor. 
Bineînţeles, el nu poate ajunge într-o singură zi la 
cunoașterea supremă și la dobândirea posibilităţii de-a 
manifesta divinul în desăvârșire; pentru aceasta este 
nevoie de o activitate susținută timp de secole înainte ca 


omul să ajungă să manifeste corect divinitatea aflată în 
el de la bun început. 

Dacă e să dăm un exemplu, și conform legii 
analogiilor, putem spune că creierul este un organ 
necesar exprimării conștiente a gândirii. Posibilitatea 
exprimării conștiente a gândirii există în om de la bun 
început, dar fără elaborarea creierului această 
posibilitate nu se poate manifesta. 

Luând în considerare structura creierului, 
dispunerea celulelor sale, repartizarea funcțiilor, 
prelungirea sistemului nervos în toate porțiunile 
corpului, putem contempla activitatea acestei forțe 
individuale, inteligente, interioare, care a lucrat atâta 
vreme într-o singură și unică direcție pentru a forma 
acest organ indispensabil dezvăluirii gândirii. Prin 
intermediul acestui organ, omul poate să-și exteriorizeze 
forța gândirii și să influențeze lumea exterioară. 

Când creierul se dezvoltă normal, adică atunci când 
urmează continuu calea ascendentă, își face apariția o 
cultură umană înaltă, aflată sub conducerea forțelor 
binelui. Ceea ce numim „răul” reprezintă calea 
descendentă a activității creierului. 

În conformitate cu legea analogiilor, putem spune că 
lupul urmează calea descendentă, în timp ce oaia merge 
pe calea ascendentă. 

Ființele care urmează drumul ascendent sunt 
inteligente și nobile, în timp ce celelalte, care coboară pe 
drumul opus, nu au nici o cultură adevărată, 


degenerează și activităţile lor provoacă întotdeauna un 
rău. 

Anomaliile vădite care există în viaţa umană 
dovedesc că legile înțelepte și inteligente ale naturii vii 
au fost încălcate. De cunoașterea acestor legi depinde 
viața ascendentă a fiinţei omenești. 

Când forţele naturii se angajează în curentul 
descendent al dezvoltării lor, în scurt timp își fac 
apariţia toate formele și toate organismele inferioare ce 
constituie baza curentului ascendent ce trebuie să 
genereze înalta cultură a omului. 

Înainte ca un curent evolutiv să fie posibil, trebuie 
ca un curent involutiv să se fi produs. 

Timp de mii de secole, a avut loc o luptă cumplită 
pentru supremație între forţele inferioare ale naturii și în 
acest fel au apărut mările, oceanele, munţii, vulcanii etc. 
Când lupta aceasta a atins paroxismul, și-au făcut 
apariţia alte forme, mai elevate, printre care forma 
umană. 

Evoluţia formelor a luat acum altă direcţie, iar lupta, 
deși nu a încetat, și-a pierdut foarte mult din 
intensitate. 

Când această înaltă dezvoltare își va atinge apogeul, 
vom avea o nouă cultură bazată pe fundamente și legi cu 
totul noi. 

Deocamdată, activitatea mentală a omului pe 
pământ este în întregime concentrată în celulele ce 
constituie creierul său. În consecinţă, este cât se poate 
de util să studiem igiena acestora. 


Să luăm ca exemplu celulele denumite piramidale, 
care formează stratul superior al creierului; vom observa 
că ele sunt legate, de parcă ar fi înnodate prin 
extremităţile lor. Când creierul este sănătos şi 
funcționează normal, aceste legături dintre celule sunt 
armonioase și prin sinapsele lor se transmite energia 
cerebrală, al cărei rol este de-a fi vehiculul gândirii. Vom 
spune atunci că omul gândește și simte corect, că, adică, 
gândirea şi sentimentele sale sunt echilibrate și se 
manifestă corect. Dacă examinăm creierul în totalitatea 
sa, considerându-l ca un întreg, constatăm că partea sa 
anterioară serveşte la manifestarea forței pur 
intelectuale, partea sa posterioară la manifestarea 
sentimentelor personale şi familiale, partea superioară 
este sediu! sentimentelor morale, iar regiunile laterale 
servesc la manifestarea impulsurilor volitive şi a 
instinctelor combative. Acțiunile lor pot fi distrugătoare 
dacă nu sunt controlate de voință. 

Prin voință înțelegem principiul inteligent care 
conduce și guvernează. 

Când toate celulele piramidale funcționează 
armonios, intelectul, sentimentele și voința funcţionează 
la fel. Dacă însă apare oboseala, surmenajul, sau dacă 
omul se alimentează nesănătos ori duce o viață agitată, 
are loc o acumulare de ceea ce se cheamă acid lactic, 
care  paralizează acțiunea celulelor piramidale, 
mutilându-le: observăm atunci că extremitățile lor se 
contractă, lăsând interstiții între ele. Într-o asemenea 


stare, omul simte frecvent nevoia să doarmă, nu are nici 
un chef de muncă, se simte mereu indispus, nervos etc. 

Cel ce nu cunoaște legile profunde ale lumii 
superioare nu știe nimic nici despre activitatea spiritului 
uman, care lucrează după regulile matematice create de 
la începutul lumii. 

Imensul univers actual, cu activităţile sale strict și 
înţelept determinate, este edificat și condus după 
această matematică divină și imuabilă. Uneori s-ar zice 
că acţiunile naturii sunt nechibzuite, oarbe. Această 
falsă viziune a lucrurilor provine din acumularea acizilor 
lactic și uric în celulele piramidale ale creierului, ceea ce 
face ca atunci când trebuie să observăm, să chibzuim și 
să acționăm, să ne enervăm și să spunem că viața nu 
are sens! Ne găsim atunci în același caz ca un celebru 
predicator american al cărui stomac era bolnav, dar care 
nu acordase nici o atenţie acestui fapt. Dar când acizii 
nocivi produși de stomacul său i-au atins creierul, el a 
început să creadă că toţi cei ce îl ascultau sunt proști și 
incapabili să-l înţeleagă, drept pentru care a început să 
tune și să fulgere împotriva lor, susținând că nu sunt 
capabili nici să priceapă cum trebuie să trăiască! Nişte 
oameni pioși și-au trimis însă predicatorul într-o clinică 
unde i s-a spălat stomacul cu apă caldă, şi unde a fost 
supus unei diete sănătoase, unei igiene raţionale. 
Datorită acestui regim, acizii nocivi au dispărut din 
organismul său și cu creierul împrospătat, predicatorul 
nostru s-a întors la amvon cu mintea limpede și spiritul 
învigorat. Aflat în această nouă dispoziţie, el a declarat 


că împărăţia lui Dumnezeu venea pe pământ și că vedea 
în persoana fiecăruia dintre cei ce îl ascultau Fraţi și 
Surori! 

Oamenii credincioși ar explica acest fenomen 
declarând că era posedat de demoni; medicii ar susţine 
că creierul acestui predicator era anormal; dar adevărata 
cauză constă pur și simplu în faptul că nu a respectat 
regulile elementare ale unei nutriţii corecte, igienice și 
pure. În acest fel, el a lăsat să pătrundă în organismul 
său otrăvuri care şi-au exercitat acţiunea nefastă asupra 
bazelor facultăţii sale de-a gândi, simţi și acţiona. 

Oamenii „cultivaţi”, la modă, discută de pe poziţii 
opuse, cerând dovada existenţei sau inexistenţei lui 
Dumnezeu! Dar chestiunea este clară: dacă viața se 
desfășoară după înaltele legi matematice ale spiritului 
uman, iar gândurile, sentimentele și actele înțelepte au 
drept rezultat binele pentru om și pentru apropiații lui, 
Dumnezeu există fără nici o îndoială, asta se înţelege de 
la sine! Dar când aceste legi, stabilite dintotdeauna, sunt 
încălcate, creierul omului este intoxicat de acizi; 
gândirea sa întunecată face ca viața să decurgă din ce în 
ce mai rău pentru el și pentru cei din jurul său; atunci 
se spune că nu există Dumnezeu și, în locul lui, își fac 
apariţia cei ce judecă. Dar, dacă Dumnezeu există, nu e 
nevoie de nici un fel de judecător! în consecinţă, din 
acest punct de vedere, considerăm că toate manifestările 
anormale: minciuna, hoţia, crima, invidia, ura etc. sunt 
datorate acumulării nechibzuite în om a acestor acizi 
inutili. 


Astfel, bulgarii, cu bunul lor simţ firesc, spun pe 
bună dreptate despre câte unul că „s-a acrit rău de tot”, 
sau „ce s-a mai acrit!”. Așadar, viaţa armonioasă va 
începe de îndată ce oamenii vor putea fi salvaţi de 
această acidificare, ducând o viaţă pură și chibzuită prin 
respectarea legilor naturii vii. 

În acest sens, și pentru ca celulele piramidale ale 
creierului să aibă o configurație corectă, trebuie să 
simțim întotdeauna elanurile şi aspiraţiile cele mai 
nobile și trebuie să avem o alimentaţie simplă, care este 
totuși cea mai adecvată și mai bine asimilată. 

Când toate celulele creierului sunt menținute într-o 
stare normală și funcţionează corect, capul și chipul 
nostru capătă o formă faimoasă şi armonioasă, 
extremităţile dobândesc o simetrie armonioasă, iar 
plămânii și stomacul funcţionează perfect. Atunci ne 
aflăm întotdeauna într-o excelentă stare de spirit, plini 
de bucuria de-a trăi și gata să ne sacrificăm pentru 
binele semenilor noștri. Fiindcă doar omul bun și simţit 
știe să se sacrifice; omul nechibzuit este sacrificat de 
forțele înconjurătoare. Aceasta se petrece actualmente 
cu locuitorii pământului; natura înconjurătoare îi 
sacrilică, adică le ia viaţa. Nici o teorie științifică nu a 
oferit până în prezent mijlocul de-a scăpa de acest rău. 
De mii de ani, oamenii suferă și mor, sunt loviți de bolile 
cele mai cumplite și cad pradă celor mai grele 
frământări, iar viaţa lor exterioară e plină de vicisitudini. 
Și totuși, până acum, oamenii nu au reușit să-și dea 
seama de cauzele reale ale acestei stări de lucruri și se 


consolează spunând, în felul oamenilor simpli: „Așa a 
făcut Dumnezeu lumea”, sau „E un rău inevitabil al 
vieţii omenești”, așa cum susțin cu tărie raționaliștii. 
Scolasticii afirmă că este o simplă iluzie; cât despre 
materialiști, ei atribuie răul condiţiilor vieţii exterioare. 
Ei bine, fie! O iluzie”, dar care e totuși suficient de 
tangibilă pentru a face să plângă lumea întreagă! 

Situaţia noastră seamănă cu cea a predicatorului 
care susținea că nu avem deloc nevoie de bani, că 
aceștia sunt o „iluzie”! Dar când unul dintre cei ce îl 
ascultau l-a jefuit, predicatorul nostru a început să se 
lamenteze, repetând cui voia să-l asculte că i s-au furat 
banii. Cel ce îl furase i-a spus doar atât: „De ce vă 
plângeţți? Aţi scăpat de ceea ce este inutil în viaţă... 

Banii sunt un mijloc, un instrument introdus de 
oameni pentru a face ca toată lumea să lucreze; el 
servește la schimbul de energie dintre ei, constituie un 
mijloc de comunicare și îi încurajează să muncească, să 
trudească. Dar dacă banii sunt deturnați de la 
adevărata lor funcţie și devin un instrument al 
nenorocirii și al crimei, ai violării conștiinței aproapelui 
și al chinuirii celor săraci, atunci vom spune că în acest 
caz banii nu sunt necesari, nefiind utili și benefici. 

Trebuie să ne regăsim pacea sufletului nostru, să 
căutăm ce anume în noi este realmente conform cu 
raţiunea. O vom face nu negând, ci admițând; nu prin 
metoda urii și a maliţiei, ci prin aceea a iubirii și a 
nobleţei, adică prin intermediul tuturor virtuţilor pe care 
le conţine spiritul uman. 


Când vom începe să studiem cu înţelepciune 
metodele naturii inteligente și să vedem în fiecare ființă 
un suflet viu și conștient, vom fi foarte aproape de 
soluția acestei sublime probleme a vieţii, adică vom ști 
cum să folosim aceste trei mari forțe: intelectul, inima și 
voința noastră. 

Vom folosi intelectul examinând atent condiţiile de 
viață; inima, căutând să avem un înţeles, o idee justă 
despre conţinutul acestei vieţi; și voinţa, dându-ne 
seama cu exactitudine de legile vieţii și de rezultatele 
sale definitive. 

Trebuie să știm că fiecare formă este necesară 
pentru ca un conţinut să se poată exprima prin 
intermediul ei; și că fiecare conţinut este indispensabil 
pentru ca să se exprime sensul interior, profund al vieţii 
înseși. În consecinţă, forma, conţinutul și sensul sunt 
strâns legate între ele: forma cu intelectul, conţinutul cu 
inima și sensul cu voința umană. 

Când gândirea noastră este pozitivă, constructivă, 
posedăm forme frumoase și adecvate în care putem 
plasa conținutul divin: viaţa. De îndată ce avem acest 
conţinut divin, inima noastră începe să se manifeste 
normal și celulele piramidale ale creierului lucrează la 
unison. În această stare, obținem forța și echilibrul 
interior care dau un sens vieţii, iar acesta îngăduie 
voinţei să se manifeste în deplinătatea forței sale. 

Abia din momentul când ne folosim judicios de 
voința noastră ajungem să cunoaștem sensul și 
plenitudinea vieţii. 


Să gândim, să simţim și să acţionăm conduși de 
puritate şi de deplina corectitudine, iată ce este 
indispensabil pentru buna funcţionare a intelectului, 
inimii și voinţei. 


Esenţe ale meditaţiei 


Gândurile divine 

Dumnezeu nu-și impune gândirea, dar o depune în 
noi pentru a vedea dacă o păstrăm. 

Deseori, noi neglijăm şi pierdem gândurile și 
sentimentele sale elevate, drept pentru care resimţim 
ulterior o mare suferință. 

Când ai pierdut o virtute, înseamnă că ai lăsat să-ți 
scape o idee divină! 


Puterea gândirii 

Gândirea e ceva extrem de puternic! 

Trimiteţi-i cuiva, în deplină conștiință și cu dragoste, 
un gând constructiv și veți putea vedea efectul. 

Un gând corect aplicat are puterea de-a vindeca. 
Totuși, pentru ca această experiență să reușească, 
trebuie să avem o credinţă și o gândire puternice, care 
să nu admită nici o îndoială. 


Cheia plenitudinii vieţii 

Căutaţi-l și vedeţi-l pe Dumnezeu pretutindeni! 

Faceţi ceea ce cere dragostea! Este singura cale prin 
care veţi putea să obţineţi fericirea și să reușiţi în orice 
faceţi, este cheia interioară a unei vieţi pline și împlinite. 

Nu există o situație mai bună decât cea în care 
Dumnezeu trăiește în noi și se ocupă de treburile 
noastre. 


„Cunoaște-te pe tine însuți” 

Când se spune că omul trebuie să se cunoască pe 
sine însuși, aceasta înseamnă că trebuie să descopere și 
să iubească principiul divin aflat în el. 

Pentru aceasta, e suficient să urmeze calea 
luminoasă trasată de lisus, și atunci va putea să 
recunoască prezenţa divină, nu numai în el însuși, ci şi 
la ceilalţi și în întreaga natură; pe lângă aceasta, îi vor fi 
oferite condiţiile pentru o dezvoltare pozitivă. 


Purificarea 

Un discipol trebuie să fie implacabil în convingerile 
sale, neavând voie să-și îngăduie nici o slăbiciune, ci să 
se purifice complet, până la capăt. 

Nu trebuie nici să vă criticaţi, nici să regretaţi, ci 
trebuie doar să vă constataţi greșelile și să le îndreptaţi. 

Nu uitaţi că o acţiune negativă necorectată imediat 
se poate transforma într-o slăbiciune gravă și 
dăunătoare. 


Faceţi deci ceea ce trebuie pentru ca acest microb să 
nu se instaleze în voi, fiindcă o dată instalat, s-ar 
înmulți rapid. 


Protecţiile invizibile 

Să știți și să nu uitaţi că multe fiinţe înțelepte se 
interesează de voi și vă ajută în fiece clipă. 

Voi nu le puteți vedea, dar trebuie să știți că 
succesele voastre în viață se datorează iubirii și 
solicitudinii acestora. 

Raporturile lor cu voi sunt asemănătoare cu cele 
dintre părinţi și copii, sau celor dintre frați și surori. 


Prezenţa lui Dumnezeu 

Astăzi, majoritatea oamenilor îl consideră pe 
Dumnezeu ca pe o necesitate exterioară, ca o fiinţă care 
pedepsește și persecută, și din această cauză simt față 
de el mai mult frică decât dragoste. Pentru «ei, 
Dumnezeu se află în furtuni, în cutremurele de pământ, 
în toate suferinţele! Aceștia nu îl caută în ei, ci în afara 
lor. 

Atâta vreme cât îl vor vedea astfel, vor rămâne 
departe de el. 

Ceea ce trebuie să faceţi este să îl primiţi mai întâi 
în voi, în sufletul vostru, în inima voastră, ca expresie a 
gândurilor şi sentimentelor elevate, ca îndemnuri spre 
lucrări nobile și dezinteresate. Și atunci, priviţi din fiinţa 
voastră intimă în afară, spre natura înconjurătoare și îl 
veți vedea pe Dumnezeu în tot ce e frumos și pur: în 


cerul spuzit de stele, în izvoarele limpezi, în flori, în 
pajiști și în piscurile munţilor. 

Ascultaţi vântul care bate: Dumnezeu este 
pretutindeni. 

Îl veţi vedea în afara voastră și în voi, sus și jos, la 
stânga şi la dreapta. 

Nu există loc pe lume unde să nu se afle Dumnezeu. 

Oricând, indiferent că vă treziţi dimineaţa sau vă 
culcaţi seara, să știți că viaţa are un sens fiindcă totul 
este plin de prezenţa lui Dumnezeu. 


Sensul vieții 

Omul a venit pe pământ pentru a-i aduce 
binecuvântarea divină; din acest motiv, el poartă numele 
de fiu al lui Dumnezeu, de slujitor al divinului. 


O nouă viaţă pe pământ 

În vremurile noastre, pământul nu este încă perfect 
și continuă să fie în creaţie constantă. Fiecare zi adaugă 
ceva nou. Fiecare epocă aduce noi elemente care îl 
reorganizează și îi dau un nou aspect, o nouă direcţie. 

Noua viaţă trebuie să fie aplicată pe pământ; ea îi va 
schimba formele introducând puterea și frumuseţea 
divină. 


Uniune cu invizibilul 
Când te afli în faţa unei probleme, îndreaptă-ţi 
conștiința spre fiinţele înțelepte și spune: „Cer ajutorul 


și asistența marilor ființe care au străbătut aceeași cale 
pe care o străbat și eu acum”. 


Adevărata cale 

Inima trebuie să fie plină de dragoste, intelectul, de 
înţelepciune, iar sufletul, de adevăr. Aceasta este 
adevărata cale. 


Răsăritul soarelui 

Cu o oră înainte de răsărit, soarele exercită prin 
energia sa o influență pur psihică asupra omului: este 
ca o baie a sufletului și orice ființă se simte 
împrospătată în interiorul ei. 

Această forță acţionează asupra celulelor corpului, 
reînnoindu-le energia și creând în organism un nou elan 
pentru acţiune. 


Al treilea ochi 

în punctul situat între sprâncene, chiar la rădăcina 
nasului se află un centru înzestrat cu rațiune care 
reglează curenţii electromagnetici care circulă în jurul 
ochilor. 

Acest centru, pe care îl putem numi cel tăcut, eo 
entitate plină de rațiune, ce reglează și organizează 
forțele din natură. 


Fraternitatea mondială 
O nouă idee de fraternitate începe să se nască; ea se 
exprimă prin Societatea Naţiunilor, prin aspiraţia la 


apropierea dintre popoare, la reciprocitatea de acţiune, 
acordurile economice dintre naţiuni, dorința ca toţi cei 
oprimaţi să se bucure de libertate etc. 

Nu mai așteptăm decât momentul ultim, când 
profetul va spune: „Să vină spiritul!” Atunci toate aceste 
fragmente se vor asambla într-o mare unitate, și ne vom 
afla în fața faptului împlinit al umanităţii unite în legea 
fraternității umane. Şi aceea va fi ziua resurecţiei 
universale pe tot cuprinsul pământului. 


Lucrul cu cele patru elemente 

Ca discipol, mănâncă pâinea cu dragoste și 
gândește-te că Dumnezeu e în ea. 

Bea apa cu dragoste și gândește-te că Dumnezeu e 
în ea. 

Respiră aerul cu dragoste și gândește-te că 
Dumnezeu e în el. 

Primește lumina cu dragoste și gândește-te că 
Dumnezeu e în ea. 

Prin cuvântul dragoste înţelegem Dumnezeu, și 
Dumnezeu e pretutindeni. 

Pâinea, apa, aerul și lumina sunt conductorii vieții. 

